### Mapisarema

**aDhavhidhi**

Free Presbyterian Church of Scotland

Zimbababwe Presbytery

9 Robertson Street, Parkview, Bulawayo, Zimbabwe

Tel. 09 62636 / 61902 / 62115

Email fpchurch@mweb.co.zw

Fax 09 61902

2008

### Pisarema 1. C.M.

1 Wakakomborerwa munhu

 Usingasifambi

 Pavanorangana avo

 Ivo vakaipa.

 Usingamiri panzira

 Yaivo vatadzi

 Usingagari ipapo

 Pogara vadadi.

2 Wofarira murairo

 Nokufungisisa

 Mirairo yaJehovha

 Siku nesikati.

3 Uchafanana nomuti

 Wasimwa pahova

 Uchabereka michero

 Yawo nguva yawo.

 Namashizha awo ose

 Haangazosvavi

 Nezvose zvaanoita

 Zvichabudirira.

4 Vakaipa havadaro

 Vofana nehundi

 Inotorwavo nemhepo

 Ichipepereswa.

5 Pakutongwa vakaipa

 Havangazomiri

 Navatadzi pavungano

 Yavakarurama.

6 Iye unoziva nzira

 Yavakarurama

 Yavo vakaipa nzira

 Uchaiparadza.

### Pisarema 2. C.M.

1 Dzinoitirei bope

 Ndudzi dzavatadzi

 Navanhu vafungirei

 Zvisina maturo.

2 Madzimambo apanyika

 Anogadzirira

 Kuti arwe naJehovha

 Nomuzodzwa wake.

3 Vachiti ngatidambure

 Zvo zvisungo zvake

 Mabote ake tirashe

 Agobva kwatiri.

4 Iye ugere kudenga

 Uchazovaseka

 Ye Jehovha wokum’soro

 Uchavadadira.

5 Agotaura kwavari

 Pakutsamwa kwake

 Nokuvavhundusa Iye

 Nadzo hasha dzake.

6 Kunyanguva zvakadaro

 Ini ndakagadza

 Mambo wangu paZioni

 Iro gomo dzvene.

7 Ndichaparidza chirevo

 ChaMwari wakati

 Ndiwe mwanak’mana wangu

 Nhasi ndak’bereka.

8 Chikumbira nhaka yako

 Ndigokupa ndudzi

 Nemigumo yapanyika

 Ive fuma yako.

9 Muchavaputsa nesvimbo

 Svimbo yemhangura

 Movapwanyavo sehari

 Hari yomuvumbi.

10 Naizvozvo chenjerai

 Imi madzimambo

 Monyeverwa imi mose

 Vatongi venyika.

11 Mushumirei nokutya

 Shumira Jehovha

 Mufare muchidedera

 Shumira Jehovha.

12 Sveta mwanak’mana wake

 Agorego tsamwa

 Mumusvete mwana wake

 Mugosaparara.

13 Nokuti dzo hasha dzake

 Dzingamuka zvino

 Vakakomborerwa vose

 Vanovimba naye.

### Pisarema 3. C.M.

*Pisarema raDavidi panguva yokutiza kwake Absaromi mwanakomana wake.*

1 Ishe vakawanda sei

 Vadzivisi vangu

 Vazhinji-zhinji seiko

 Vanondimukira.

2 Vazhinji vavo vanoti

 Ko kumweya wangu

 Haawani ruponeso

 Ko kuna Jehovha.

3 Asi Iyemi Jehovha

 Muri nhovo yangu

 Kudzo naye musimudzi

 Womusoro wangu.4 Ndinodana YeJehovha

 Naro inzwi rangu

 Unondipindura ari

 Po pagomo dzvene.

5 Ndakavata hangu pasi

 Hope dzikabata

 Ndikamuka nokutiYe

 Unonditsigira.

6 Handingatongotyi vanhu

 Zvuru zvamazana

 Vakangondikomberedza

 Kuti varwe neni.

7 Simukai Mi Jehovha

 Imwi Mwari wangu

 Mugozondiponesa ni

 Imi Mwari wangu.

 Makarova vovavengi

 Po pashaya dzavo

 Makavhuna iwo meno

 Avo vakaipa.

8 Ruponeso rworunobva

 Kunaye Jehovha

 Komborero yenyu ive

 Po pavanhu venyu.

### Pisarema 4. C.M.

*Kumutungamiriri wenziyo; neNeginoti. Pisarema raDavidi.*

1 Ndinzweivo kaJehovha

 Kana ndichidana

 Mi Mwari wokururama

 Mugondipindura.

 Pakumanikidzwa kwangu

 Makasindifadza

 Ndinzwirei tsitsi munzwe

 Mukumbiro wangu.

2 Vanakomana vavanhu

 Kusvikira rinhi

 Muchishandura kukudzwa

 Kwangu kuve nyadzi?

 Kusvika rinhi nhaimwi

 Muchitsvaka nhema?

 Muchasvikepi muchida

 Zvisina maturo?

3 Zivai kuti Jehovha

 Wazvitsaurira

 Munhu waanoda vuye

 Uchanzwa kudana.

4 Ityai kuti murege

 Kuzomutadzira

 Taura nemoyo yenyu

 Muzvinyararire.

5 Mubayire zvibairo

 Zvo zvokururama

 Mugovimba naye imwi

 Naiye Jehovha.

6 Vazhinji vari’ko voti

 Ndianiko uyo

 Uchatiratidza isu

 Izvo zvakanaka?

 Jehovha simudzirai

 Pamusoro pedu

 Chiedza chechiso chenyu

 Pamusoro pedu.

7 Mumoyo mangu maisa

 M’faro unokunda

 Kana zviyo newaini

 Zvichinge zvawanzwa.

8 Norugare ndichavata

 Ndibatwe nehope

 Nokuti po pakasimba

 Munondigarisa.

### Pisarema 5. C.M.

*Kumutungamiriri wenziyo; neNehiloti. Pisarema raDavidi.*

1 Inzwai mashoko angu

 Mwi Jehovha Imwi

 Murangarire kufunga

 Kwawo moyo wangu.

2 Inzwi rokudana kwangu

 Tererai Imwi

 Ishe wangu Mwari wangu

 Ndinonyengetera.

3 Jehovha muchanzwa inzwi

 Rangu mangwanani

 Ndichakurongedzerai

 Wo munyengetero.

4 Nokuti hamufariri

 Izvo zvakaipa

 Naye munhu wakaipa

 Haagari nemwi.

5 Mapenzi haangamiri

 Po pamberi penyu

 Munovenga vanoita

 Zvisakarurama.

6 Jehovha muchaparadza

 Vanoreva nhema

 Munosema vanyengeri

 Navanovuraya.

7 Asi kana ndiri ini

 Ndichapinda mumba

 Menyu sovunyoro hwenyu

 Ndichapinda umo.

8 Ndichanamata ndiriko

 Kutembere tsvene

 Ndakaringira ikoko

 Ndichikutyai Imwi.

 Ndikokerei Jehovha

 Mo mukururama

 Nokuda kwavadzivisi

 Ndinatsire nzira.

9 Hapana ko kutendeka

 Pamiromo yavo

 Mukati mavo muzere

 Kuipa kukuru.

 Huro dzavovo ihwiro

 Ihwo hwakashama

 Vanobatavo kumeso

 Norurimi rwavo.

10 Vapiwe mhosva vabatwe

 Nawo mano avo

 Muvadzingire zvozvivi

 Vanokumukira.

### Pisarema 6. L.M.

*Kumutungamiriri wenziyo; neNeginoti, neSheminiti. Pisarema raDavidi.*

1 Jehovha musandirova

 Apo pakutsamwa kwenyu

 M’sandirova nokupfuta

 Ko kutsamwa kwenyu uku.

2 Iva netsitsi Jehovha

 Nokuti handine simba

 Ndiporesei Jehovha

 Mapfupa ‘ngu atambura.

3 Naiwovo mweya wangu

 Wotambudzika chaizvo

 Nokuda kwetsitsi dzenyu

 Vuyai mundiponese.4 Dzoka kwandiri Jehovha

 Muzorwira mweya wangu

 Nokuda kwetsitsi dzenyu

 Vuyai mundiponese.

5 Hapana ungakufungai

 Kana azova parufu

 Ndianikovo Jehovha

 Ungakuvonga pahwiro.

6 Ndaneta nokugomera

 Vusiku ndashambirisa

 Nhovo dzangu dzanyorova

 Nemisodzi yames’ angu.

7 Ziso rangu razopera

 Nokutambudzika kwangu

 Nokuda kwavadzivisi

 Zvino rava kusakara.

8 Ibva kwandiri vatadzi

 Mose imwi vakaipa

 Nokuti Iye wakanzwa

 Inzwi rokuchema kwangu.

9 Jehovha wakazondinzwa

 Kukumbira kwangu uku

 Jehovha wogamuchira

 Iwo munamato wangu.

10 Ivo vondivenga vose

 Vachazonyadziswa havo

 Vachadzoka vachinyara

 Nako kutambura kwavo.

### Pisarema 7. C.M.

*Rwiyo rwaDavidi rwaakaimbira Jehova nokuda kwamashoko aKushi, muBenjamini.*

1 Ini ndinovimba nemwi

 Iyemwi Jehovha

 Ndiponese mundirwire

 Vanonditevera.

2 Kuti varego bvambura

 Nomweya seshumba

 Ndichishaiwa murwiri

 Aubvamburanye.

3 Kana ndakaita izvo

 Imwi Mwari wangu

 Kana zvakaipa zviri

 Pamavoko angu.

4 Ndichinge ndakaitira

 Ye usina mhosva

 Ndikarwira mudzivisi

 Wandisine mhosva.

5 Muvengi ateverere

 Mweya aubate

 Atsikirire kukudzwa

 Ipo paguruva.

6 Chisimukai Jehovha

 Pakutsamwa kwenyu

 Simukira vadzivisi

 Vo nokuda kwangu.

 Ndimwivo makaraira

 Kuti zviitiwe

 Izvozvo zvakarurama

 Kuti zviitiwe.

7 Saka vungano yendudzi

 Ichakukombai

 Nokuda kwavo mudzoke

 Iko kumusoro.

8 Ndi’ unotonga Jehovha

 Jehovha nditongei

 Nako kururama kwangu

 Nezvokwadi yangu.

9 Kuipa kwavakaipa

 Iko ngakugume

 Asiye wakarurama

 Chimusimbisai.

 Nokuti Iye Jehovha

 Ye wakarurama

 Iye unoidza munhu

 Nokufunga kwake.

10 Nhovo yangu kuna Mwari

 Ye unoponesa

 Vane moyo iyo yaka

 Yakazorurama.

11 ‘Notonga vakarurama

 Asi vakaipa

 Ivo wakavatsamwira

 Wo mazuva ose.

12 Kanaye asingadzoki

 Worodza munondo

 Wakakunga vuta hwake

 Akagadzirira.

13 Wakagadzirira nhumbi

 Dzo dzokuvuraya

 Wazviitira miseve

 Iyo inopisa.

14 Tarira wotambudzika

 Po pakubereka

 Nemimba yezvakashata

 Wabereka nhema.

15 Hunza wakazvicherera

 Akaidzikisa

 Mugomba raakachera

 Wakawira iye.

16 Izvo zvakashata zvake

 Zvichamudzokera

 Nokumanikidza kwake

 Kuchamudzokera.

17 Ndichamuvonga Jehovha

 Kururama kwake

 Ndichariimbira zita

 Rowokumusoro.

### Pisarema 8. C.M.

*Kumutungamiriri wokuimba; neGititi. Pisarema raDavidi.*

1 Zita renyu rakanaka

 She Jehovha wedu

 Mukudenga makaisa

 Hwo vumambo hwenyu.

2 Pamiromo yavacheche

 Makaisa simba

 Nokuda kwavadzivisi

 Muveng’ anyaradzwe.

3 Ndichicherekedza denga

 Basa renyu rose

 Mwedzi nenyeredzi idzo

 Dzamakarongedza.

4 Munhu wanga ari chinyi

 Kuti mumufunge

 Navo vanak’mana vake

 Zvamavashanyira.

5 Zvishomane kuvatumwa

 Mamudukupisa

 Mamushongedza korona

 Kudzo nokuhwinya.

6 Makamubatisa vushe

 Hwamabasa enyu

 Napasi petsoka dzake

 Makaisa zvose.

7 Makwai ose nenzombe

 Hongu nazvo zvose

 Naidzo mhuka dzesango

 Zviri pasi pake.

8 Naidzo Shiri dzedenga

 Nehove dzegungwa

 Nazvo zvose zvinofamba

 Nenzira dzegungwa.

9 Jehovha Imi She wedu

 Rakaisvo naka

 Zita renyu rakanaka

 Pano pasi pose.

### Pisarema 9. C.M.

*Kumutungamiriri wokuimba; neMutrabeni. Pisarema raDavidi.*

1 Ndichamuvonga Jehovha

 Nomoyo wang’ose

 Ndichaparidza mabasa

 Anozoshamisa.

2 Ndichakufarira Imwi

 Imwi wokum’soro

 Ndichakuimbira nziyo

 Dzokumurumbidza.

3 Kana vavengi vanguvo

 Vodzokera shure

 Vogumburwa nokupera

 Po pamberi penyu.

4 Makandiruramisira

 Iyo mhosva yangu

 Makagara pachigaro

 Muchiruramisa.

5 Makatuka vahedheni

 Navo vakaipa

 Makadzima zita ravo

 Nokusingaperi.

6 Ivo vavengi vapera

 Nokusingaperi

 Chiyevudzo namaguta

 Zvavo maparadza.

7 Asi Jehovha ndimambo

 Nokusingaperi

 Wakagadzira chigaro

 Kuti agotonga.

8 Nyika uchazoitonga

 Nako kururama

 Navanhu uchavatonga

 Sezvinofanira.

9 Kuna vanomanikidzwa

 Uchazova nhare

 Iyo nhare yakasimba

 Pakutambudzika.

10 Vanoziva zita renyu

 Vachavimba nemwi

 Nokuti hamungarashi

 Vanokutsvakai.

11 Imbira Iye Jehovha

 Muchimurumbidza

 Mududzire zvaaita

 Ipo pamarudzi.

12 Iye unotsiva ropa

 Unorangarira

 Kuchema kwavo varombo

 Haangakangamwi.

13 Ndinzwirei tsitsi Imwi

 Ndinomanikidzwa

 Ndimwi munondisimudza

 Pasuo rorufu.

14 Kurumbidza ndiparidze

 Pamasuwo avo

 Ndifarire kuponeswa

 M’kunda weZioni.

15 Vahedheni vakanyura

 Mo mugomba ravo

 Rutsoka ndokuzobatwa

 Nomumbure wavo.

16 Jehovha unozikamwa

 Nokutonga kwake

 Vakaipa vateyiwa

 Naro basa ravo.

17 Vaipi vachadzorerwa

 Iko kuSheori

 Navo vose vamarudzi

 Vanomukangamwa.

18 Haangambokangamwiki

 Iyeye murombo

 Netariro yavarombo

 Haingazoperi.

19 Chisimukai Jehovha

 Munhu asakunda

 Vahedheni ngavatongwe

 Po pamberi penyu.

20 Chivavhundusai Mwari

 Kuti vagoziva

 Ivo vahedheni kuti

 Vanongova vanhu.

### Pisarema 10. C.M.

1 Munomirirei kure

 Iyemwi Jehovha

 Munozvivanzireiko

 Pamatambudziko.

2 ‘Nozvikudza ‘notambudza

 Iyeyu murombo

 Ngavabatwe nawo mano

 Wo avakafunga.

3 Nokuti ye wakaipa

 Unozvirumbidza

 Pamusoro pezvinoda

 Iwo moyo wake.

 Unovaramba Jehovha

 Ivo vanochiva

 Ivavo vanototukwa

 Tukwa naJehovha.

4 Nako kuzvikudza kwake

 Haadi kubvunzwa

 Nendangariro dzinoti

 Vo hakuna Mwari.

5 Nzira dzake dzakasimba

 Nadzo nguva dzose

 Nezvamunotonga Imwi

 Zviri kure naye.

 Kana vari vadzivisi

 Vadzivisi vake

 Unovashovora ivo

 Vadzivisi vake.

6 Unoti mumoyo make

 Handizungunuswi

 Handingambovi panhamo

 Pamarudzi angu.

7 Muromo wake uzere

 Naiko kutuka

 Kumanikidza naiko

 Nako kunyengera.

8 Po panzvimbo dzakavanda

 Ndipo anogara

 Ndipo paanouraya

 Ye usina mhosva.

 Iwo meso ake awa

 Anongovandira

 Usina wokubatsira

 Anongovandira.

9 Seshumba unovandira

 Nokukakatira

 Yemurombo unobatwa

 Mumumbure wake.

10 Iye unovanyangira

 Achikotamira

 Vari voga vanowiswa

 Naro simba rake.

11 Unoti mumoyo make

 Wakangamwa Mwari

 Chiso chake unovanza

 Haangazvivoni.

12 Jehovha chisimukai

 Noruvoko rwenyu

 Kukangamwa chiregai

 Vo varombo venyu.

13 Unozvidzirei Mwari

 Iye wakaipa

 Achiti mumoyo make

 Haangazobvunzwi.

14 Makazvivona Iyemwi

 Imwi munovona

 Kutambura nokuchema

 Kuti muzvizive.

 Ye usina mubatsiri

 Wovuya kwamuri

 Imwi muri mubatsiri

 Waidzo nherera.

15 Pingudza ruvoko rwake

 lye wakaipa

 Mugonzvera zvakaipa

 Zvakaipa zvose.

16 Iye Jehovha ndimambo

 Nokusingaperi

 Vahedheni voparadzwa

 Mo munyika yake.

17 Zvinodiwa navanyoro

 Imwi makazvinzwa

 Moyo yavo mosimbisa

 Morereka nzeve.

18 Mugotongera nherera

 Nounotambudzwa

 Kuti munhu wapanyika

 Aregovhunduswa.

### Pisarema 11. C.M.

*Kumutungamiriri wokuimba; Pisarema raDavidi.*

1 Ndinovimba naJehovha

 Munoreva sei

 Tizira kugomo rako

 Kuita seshiri.

2 Nokuti vovakaipa

 Vanogadzirira

 Miseve kuti vafure

 Vo vakarurama.

3 Kana nheyo dzaparadzwa

 Ungaiteiko

 Iyeyo wakarurama

 Ungaiteiko.4 Mutembere yake tsvene

 Ndimomo maari

 Chigaro chake chovushe

 Chiriko kudenga.

 Meso ake otarira

 Iyeyu Jehovha

 Meso ake anoidza

 Vovana vavanhu.

5 Jehovha unovaidza

 Vo vakarunama

 Mweya wake unovenga

 Vanomanikidza.

6 Misungo uchamisira

 Panovakaipa

 Moto, suferi nemhepo

 Wo mukombe wavo.

7 Jehovha wakarurama

 Woda kururama

 Wakarurama wovona

 Icho chiso chake.

### Pisarema 12. C.M.

*Kumutungamiriri wokuimba; neSheminiti. Pisarema raDavidi.*

1 Jehovha chibatsirai

 Nokuti vopera

 Ivavo vanoda Mwari

 Nokuti vopera.

 Nokuti vakatendeka

 Ivo havachipo

 Ipo pakati pavanhu

 Ivo havachipo.

2 Ivo vanongotaura

 Zvisina maturo

 Mumwe nomumwevo wavo

 Panaye wokwake.

3 Vanotaura miromo

 ‘Nobata kumeso

 Vuyevo naiyo moyo

 Yo moyo miviri.

3 Uchaigura miromo

 Inonyengedzera

 Norurimi nairwovo

 Rwunongozvikudza.

4 Vo vakati tichakunda

 Norurimi rwedu

 Miromo yedu ndeyedu

 Ndiani She wedu.

5 Nokuda kwavo varombo

 Vanomanikidzwa

 Nako kugomera kwavo

 Vanoshaiwavo.

 Nokuda kwavo varombo

 Ini ndichamuka

 Ndimuise pakasimba

 Po paanoshuva

6 Mashoko ake Jehovha

 Iwo akachena

 Sesirivha yakanatswa

 Imomo mumoto.

7 Muchavachengeta Mwari

 Po parudzi urwu

 Jehovha muvachengete

 Nokusingaperi.

8 Vakaipa vanofamba

 Pamativi ose

 Zvakaipa zvichikudzwa

 Muvana vavanhu.

###  Pisarema 13. C.M.

*Kumutungamiriri wokuimba; Pisarema raDavidi.*

1 Jehovha kusvika rini

 Muchindikangamwa

 Muchandivanzira chiso

 Kusvikira rini.

2 Ndichasingofunga mano

 Mo mumoyo mangu

 Muvengi wondikurira

 Kusvikira rini.

3 Rangarira mupindure

 Imwi Mwari wangu

 Muvheneke ndisavata

 Dzohope dzokufa.

4 Muveng’ asafunga kuti

 Wakatondikunda

 Vadzivisi vasafara

 Ndichizungunuka.

5 Asi ini ndakavimba

 Nadzo nyasha dzenyu

 Moyo wangu uchafara

 Nako kuponeswa.

6 Ndichasingomuimbira

 Iyeyu Jehovha

 Kuti wakandiitira

 Izvo zvakanaka.

### Pisarema 14. C.M.

*Kumutungamiriri wokuimba. Pisarema raDavidi.*

1 Benzi rakati mumoyo

 Maro h’kuna Mwari

 Vakavora vakabata

 Basa ronyangadza.

2 Jehovha ari kudenga

 Watarira pasi

 Kuvona kana aripo

 Unotsvaka Mwari.

3 Vose vakatotsauka

 Zvevakasvibiswa

 Unoita zvakanaka

 Hakuna nomumwe.

4 Ko vakaipa ‘vazivi

 Vodya vanhu vangu

 Sezvo vachidya zvokudya

 Vasingandivongi.

5 Vanga vachitya ipapo

 Nokuti Ye Mwari

 Unogara poparudzi

 Rwavakarurama.

6 Munorinyadzisa zano

 Romunhu murombo

 Asi She Jehovha ndiye

 Vutiziro hwake.

7 Kuponeswa kwa’Sraeri

 Ngakubve Zioni

 Vazodzoka pakutapwa

 Jakobo ‘chafara.

### Pisarema 15. L.M.

*Pisarema raDavidi.*

1 Jehovha ndiani uyo

 Ungazogara patente

 Ndianiko ungagara

 Pagomo renyu rodzvene.

2 Ndiye usina nemhosva

 Wofamba zvakarurama

 Mumoyo achitaura

 Iyo chokwadi yoga She.

3 Iye usina makuhwa

 Parurimi rwake iye

 Zvakaipa ‘singaiti

 Kana kutuka wokwake.

4 Munhu wose wakashata

 Unozvidzwa naye chose

 Asi vose vokukudzai

 Unovakudza ivavo.

 Iye kana akapika

 Haangazozvishanduri

 Kunyange zvamuipira

 Shoko rake haaregi.

5 Iye haadi fufuro

 Nemhindu pamari yake

 Haangambozungunuswi

 Munhu unoita izvi.

### Pisarema 16. C.M.

*Miktami rwaDavidi.*

1 Mwari wangu ndichengetei

 Ndinovimba nemi

 Kunze kwenyu Ishe wangu

 Handichine chinhu.

2 Kana zviri zvavatsvene

 Vachiri panyika

 Ndivo vandinofarira

 Vakaisvonaka.

3 Kuchema kuchazowanzwa

 Kwavanomhanyira

 Nokuvigiravo zvipo

 Kunomumwe mwari.

4 Zvipiriso zvodururwa

 Zvavandidururi

 Namazita handirevi

 Pamiromo yangu.

5 Nhaka yangu ndiJehovha

 Nomukombe wangu

 Ndiyo nhaka yangu iyi

 Mondichengetera.

6 Rwonzi rwakandiyerera

 Nzvimbo dzakanaka

 Zvirokwazvo nhaka yangu

 Yakaisvonaka.

7 Ndicharumbidza Jehovha

 Wakandipa mano

 Zvirokwazvo novusiku

 Ndinongodzidziswa.

8 Pamberi panguva dzose

 Ndaisa Jehovha

 Zvaari kurudyi rwangu

 Handizungunuswi.

9 Naizvozvo moyo wangu

 Unofarisisa

 Naiyovo nyama yangu

 Yakachengeteka.

10 Hamungambosiyi mweya

 Wangu mugehena

 Hamutenderi mutsvene

 Avone kuvora.

11 Nzira makandiratidza

 Iyo yovupenyu

 Bva mberi kwangu uripo

 Mufaro mukuru.

 Paruvoko rwenyu Bambo

 Ruvoko rorudyi

 Nokusingaperi-peri

 Panezvinofadza.

### Pisarema 17. C.M.

*Munyengetero waDavidi.*

1 Inzwai zvakarurama

 Mugonditerera

 Kuti kuchema mugonzwa

 Ko kuchema kwangu.

 Rerekai nzeve dzenyu

 Kumunyengetero

 Unobvapo pamuromo

 Usinganyengeri.

2 Kutongwa kwangu ngakubve

 Po pamberi penyu

 Meso enyu atarire

 Zvo zvakarurama.

3 Moyo wangu makaidza

 Mukandishanyira

 Vusiku mukasawana

 Chisakarurama.

 Ini ndakatozvisunga

 Kuti moyo wangu

 Ugorega moyo wangu

 Iko kudarika.

4 Kana ariwo mabasa

 Mabasa avanhu

 Ndakanzvenga idzo nzira

 Dzake muparadzi.

5 Mudzidzore tsoka dzangu

 Mo munzira dzenyu

 Kuti pakufamba kwangu

 Ndisatedzemuka.

6 Ndakadana ko kwamuri

 Muchandipindura

 Nzeve dzenyu rerekai

 Mugonzwa kudana.

7 Vunyoro hwenyu ratidzai

 Vunozoshamisa

 Ndiyemwi munoponesa

 Vanovimba nemwi.

 Ruvoko rwenyu rorudyi

 Runovaponesa

 Kuna vanovamukira

 Vachiita simba.

8 Semboni yeziso renyu

 Mugondichengeta

 ndivanzwe pamumvuri wa

 Mapapiro enyu.

9 Kuna ivo vakaipa

 Vanondiparadza

 Vanongondikomberedza

 Vo vavengi vangu.

10 Moyo vakaidzivira

 Vanozozvikudza

 Kana vachingotaura

 Nemiromo yavo.

11 Zvino vakazotikomba

 Pakufamba kwedu

 Vanongoticherekedza

 Kuti vatiwise.

12 Zvakafanana neshumba

 Inoda kubata

 Saiye mwana weshumba

 Unongovandira.

13 Jehovha chisimukai

 Muvapinganidze

 Dorwirai mweya wangu

 Kuno wakaipa.

14 Dorwirai mweya wangu

 Kuvanhu ivavo

 Ndivavo ruvoko rwenyu

 Vanhu vapanyika.

 Munozadza dumbu ravo.

 Nayo fuma yenyu

 Vagozosiyira vana

 Vavo fuma zhinji.

15 Chiso chenyu ndichaona

 Po pakururama

 Nditodzemwi pakumuka

 Ndichagutsikana.

### Pisarema 18. C.M.

*Kumutungamiriri wokuimba. Pisarema raDavidi, muranda waJehova, wakataura kunaJehova mashoko orwiyo urwu panguva yaakarwirwa naJehova pamavoko avavengi vake vose, napamavoko aSauro. Akati:*

1 Ndichakudisa Jehovha

 Imwi simba rangu

 Ndimwi nhare naro dombo

 Nomurwiri wangu.

2 Imwi ndimwi dombo rangu

 Ndinovimba nemwi

 Nhovo yangu norunyanga

 Nayo shongwe yangu.

3 Ndichadana YeJehovha

 Ye unorumbidzwa

 Iye uchandiponesa

 Kuvavengi vangu.

4 Iwo mabote orufu

 Akatondikomba

 Nenzizi dzezvakaipa

 Dzakandivhundusa.

5 Wo mabote eSheori

 Akatondisunga

 Nayo misungo yorufu

 Yakazondiwira.

6 Pakutambudzika kwangu

 Ndakasimudana

 Ndakadana Mwari wangu

 Akandipindura.

 Inzwi rangu wakarinzwa

 Mutembere yake

 Kuchema kwangu kwasvika

 Mo munzeve dzake.

7 Yakazungunuka nyika

 Ikadederavo

 Nadzo nheyo dzamakomo

 Nokutsamwa kwake.

8 Vutsi hwabuda mumhino

 Moto mumuromo

 Ndokuitawo mazimbe

 Akazoparadza.

9 Wakaburuka kudenga

 Kukakotamiswa

 Rima ranga riri pasi

 Padzo tsoka dzake.

10 Wakatasva makerebu

 Achitoburuka

 Namapapiro emhepo

 Wakazoburuka.

11 Wakaita rima rive

 Nzvimbo yokuvanda

 Tente rake noruzhowa

 Zvamupoteredza.

 Kusvika kwemvura zhinji

 Naiwo makore

 Okudenga naiwovo

 Zvamupoteredza.

12 Nokupenya kwaivapo

 Po pamberi pake

 Namakorevo matema

 Zvakazopfuvura.

 Naicho chimvuramabwe

 Nacho chaivapo

 Nawo mazimbe omoto

 Zvanga zvamukomba.

13 Jehovha wakatinhira

 Ariko kudenga

 Iye wokumsoro-soro

 Naro inzwi rake

14 Wakatuma yomiseve

 Akavaparadza

 Zvirokwazvo nayo mheni

 Akavavhundusa.

15 Migero yemvura zhinji

 Yakazovonekwa

 Naidzo nheyo dzenyika

 Dzakazofukurwa.

 Kuda kokutuka kwenyu

 Nokufema kwenyu

 Kufema kwemhino dzenyu

 Zvakazofukurwa.

16 Ruvoko watambanudza

 Kuti anditore

 Nago wakandinyukura

 Po pamvura zhinji.

17 Pamuvengi wandirwira

 Iye unesimba

 Nokunavanondivenga

 Vanondikurira.

18 Nezuva renjodzi yangu

 Vo vakandivinga

 Asi Iye Mwari wangu

 Wakanditsigira.

19 Wakazondisunungura

 Akazondirwira

 Nokuti Iye Jehovha

 Wakandifarira.

20 Jehovha wandiitira

 Zvo zvakaenzana

 Nako kururama kwangu

 Wakandiitira.

 Wakandipa mubairo

 Wakangoenzana

 Nokuchena kwamavoko

 Kwamavoko angu.

21 Nokuti ndakachengeta

 Nzira dzaJehovha

 Handina kubva kwaari

 Kana kunyengera.

22 Nokuti zvo zvaatonga

 Zviri mberi kwangu

 Handimbosundiri kure

 Zvo zvaakatema.

23 Ndanga ndakaruramavo

 Iko mberi kwake

 Ndakazvichengeta ini

 Panezvakaipa.

24 Saizvozvo voJehovha

 Wakandiitira

 Zvakaenzanira nako

 Kururama kwangu.

 Saizvozvo voJehovha

 Wakandiitira

 Zvakaenzana kuchena

 Kwamavoko angu.

25 Unengoni moitira

 Moitira ngoni

 Naiye wakarurama

 Zvo zvakarurama.

26 Wakanaka zvakanaka

 Munomuitira

 Naiye wakatsauka

 Moitira hasha.

27 Nokuti muchaponesa

 Vanotambudzika

 Asi muchavaderedza

 Vanongozvikudza.

28 Nokuti muchatungidza

 Iwo mwenje wangu

 Iye Mwari uchabvisa

 Iro rima rangu.

29 Ini ndichavamba hondo

 Naye Mwari wangu

 Ndichadarika rusvingo

 Naye Mwari wangu.

30 Kana ari Iye Mwari

 Nzira yakakwana

 Ndiye nhovo yavo vose

 Vanovimba naye.

31 Nokuti ndiani Mwari

 Asi YeJehovha

 Ndianiko dombo redu

 Asi YeJehovha.

32 YeMwari unondisunga

 Chivuno nesimba

 Naiyovo nzira yangu

 Unoikwanisa.

33 Unoita tsoka dzangu

 Sedze nhondokadzi

 Pamatunhu ‘kakwirira

 Unondiisapo.

34 Mavoko unodzidzisa

 Angu iko kurwa

 Naizvozvo ‘nowembura

 Vuta hwendarira.

35 Iyo nhovo makandipa

 Yo yoruponeso

 Ruvoko rwenyu rworudyi

 Rwakanditsigira.

 Naihwo vunyoro hwenyu

 Hwakazondiita

 Hwakandiita mukuru

 Makanditsigira.

36 Nzvimbo yakafarikana

 Makandiitira

 Pandingatsika netsoka

 Hadzitedzemuki.

37 Vavengi ndichatevera

 Kusvika vabatwa

 Handingambodzokerizve

 Kusvika vapedzwa.

38 Ndichazovabaya kuti

 Vasambosimuka

 Napasi petsoka dzangu

 Ndopavachawira.

39 Makandisunga chivuno

 Nesimba rokurwa

 Makandikundisa avo

 Vanondimukira.

40 Vavengi makatizisa

 Kuti ndiparadze

 Ivavo vanondivenga

 Kuti ndiparadze.

41 Vakachema ‘sihakuna

 Wakavaponesa

 Nokuna Jehovha asi

 Ha’na kupindura.

42 Ipapo ndakavapwanya

 Kunge seguruva

 Ndakavarashira kure

 Kunge samatope.

43 Po pakukakavadzana

 Mwi makandirwira

 Mukandiita mukuru

 Vagondishumira.

44 Pakarepo vachindinzwa

 Vachateerera

 Vatorwa vachanamata

 Ipapo pandiri.

45 Vatorwa vachatorerwa

 Iro simba ravo

 Vachabuda pakuvanda

 Vachingodedera.

46 Jehovha Iye mupenyu

 Iye ngaakudzwe

 Dombo nago ruponeso

 Iye ngarumbidzwe.

47 Ndiye unonditsivira

 Nokundikundisa

 Iwo marudzi avanhu

 Unondikundisa.

48 Ndiyevo unondirwira

 Pavavengi vangu

 Napa vanomanikidza

 Unondisimudza.

49 Saka ndichakuvongai

 Pakati pendudzi

 Ndichariimbira zita

 Nziyo dzokukudza.

50 Mambo wake kuponesa

 Kukuru unopa

 Achiitira muzodzwa

 Wake YeDhavhidhi.

### Pisarema 19. C.M.

*Kumutungamiriri wokuimba. Pisarema raDavidi.*

1 Kudenga kunoparidza

 Kuhwinya kwaMwari

 Nedenga rinoratidza

 Basa rake guru.

2 Musi mumwe ‘notaura

 Nezvemumwe musi

 Novusiku hwopupura

 Njere dzovusiku.

3 Hakuna kana nendimi

 Kwarisingasviki

 Nokuti iri nzwi rake

 Rakasvika kose

4 Rwonzi rwazvo rwokuyera

 Rwakasvika pose

 Namashoko azvo awa

 Kwakaguma nyika.

5 Zuva rofana chikomba

 Chichibuda mumba

 Rinofara richimhanya

 Naro gwara raro.

6 Rinobuda kumugumo

 Richipota iko

 Hakuna chakavanzirwa

 Ko kupisa kwaro.

7 Murairo waJehovha

 ‘Noponesa mweya

 Nechipupuro chinopa

 Njere vasinadzo.

8 Zvinoraira Jehovha

 Zvinofadza moyo

 Murau wakarurama

 Unovhenekera.

9 Kutya Iye kwakanaka

 Kunopa mugaro

 Zvakatongwa naJehovha

 Ndezvakarurama.

10 Zvinofanira kutsvakwa

 Kukunda ndarama

 Ndarama yakawandisa

 Yakaisvonaka.

 Zvinotapira zvikuru

 Kupfuvura vuchi

 Nawo musvi wamazinga

 Mazinga ovuchi.

11 Naiye muranda wenyu

 Wonyeverwa nazvo

 Vuye pakuzvichengeta

 Pano murairo.

12 Ndiani unganzwisisa

 Katsauka kwake

 Ndinatsei pazvitadzo

 Zvakangovanzika.

13 Dzorai muranda wenyu

 Panokuzvikudza

 Zvivi zvisava nesimba

 Pamusoro pangu.

 Ipapo handingazovi

 Naiyovo mhosva

 Yokudarika kukuru

 Handingavi nayo.

14 Mashoko muromo wangu

 Nokurangarira

 Kwaiwovo moyo wangu

 Ngazvikufadzei.

 Iyemwi Jehovha Imwi

 Muri dombo rangu

 Nomudzikunuri wangu

 Iyemwi Jehovha.

### Pisarema 20. C.M.

*Kumutungamiriri wokuimba. Pisarema raDavidi.*

1 Jehovha akupindure

 Musi wedambudzo

 Iye Mwari waJakobo

 Akukwiridzire.

2 Rubatsiro atumire

 Rwapanzvimbo tsvene

 Akutsigire nesimba

 Rinobva Zion.

3 Zvipiriso zvako zvose

 Ngaarangarire

 Agashire zvibairo

 Zvako zvinopiswa.

4 Zvinodikamwa nomoyo

 Wako ngaakupe

 Aite sezvawafunga

 Achikuitira.

5 Isu tichafara kwazvo

 Nokukunda kwenyu

 Tichasimudza mireza

 Yo mireza yedu.

 Nezita raMwari wedu

 Tichasimudza

 Jehovha aite zvose

 Zvawakakumbira

6 Ndinoziva kwazvo kuti

 Iyeyu Jehovha

 Iye unomuponesa

 Ye muzodzwa wake.

 Iye uchamupindura

 Ariko kudenga

 Simba roruvoko rwake

 Ruvoko rworudy.

7 Vamwe vanovimba ngoro

 Vamwe namabhiza

 Asi isu tichareva

 Zita raJehovha.

8 Ivo vakakotamiswa

 Vakawira pasi

 Asi ‘su tichasimuka

 Tikamira kwazvo.

9 Chindiponesa Jehovha

 Ngaatipindure

 Mambo ngaatipindure

 Kana tichidana.

### Pisarema 21. C.M.

*Kumutungamiriri wokuimba. Pisarema raDavidi.*

1 Mambo uchafara sei

 Naro simba renyu

 Nako kuponeswa kwenyu

 Uchafarisisa.

2 Makamupa zvaanoda

 Hamuna kuramba

 Kukumbira kwemiromo

 Yake makamupa.

3 Kuti munomuchingura

 Namakomborero

 Muchimudzika korona

 Iyo yendarama.

4 Wakakumbira upenyu

 Mukamupa ihwo

 Namazuva akawanda

 Nokusingaperi.

5 Nako kuponeswa kwenyu

 Kurumbidzwa kwake

 Kukuru mamutakudza

 Kudzo novumambo.

6 Munozomukomborera

 Nokusingaperi

 Momufadza nomufaro

 Po pamberi penyu.

7 Kuti mambo unovimba

 Vimba naJehovha

 Novunyoro hwokum’soroh

 Haazungunuswi .

8 Ruvoko rwenyu rworudyi

 Ruchawana vose

 Ivo vanokuvengai

 Ruchawana vose.

9 Muchavaita somoto

 Muchavaparadza

 Muchavamedza nehasha

 Pakutsamwa kwenyu.

10 Imwi muchazviparadza

 Zvibereko zvavo

 Navana vavo panyika

 Pavana vavanhu.

11 Vakafunga zvakaipa

 Kukuitirai

 Zano ravo rakaipa

 Havangariiti.

12 Muchazovafuratidza

 Mugodzigadzira

 Hungiso dzovuta hwenyu

 Kuti muvafure.

13 Musimudzirwe Jehovha

 Mo musimba renyu

 Tiimbe tichirumbidza

 Iro simba renyu.

### Pisarema 22. L.M.

*Kumutungamiriri wokuimba; nomuimbirwe weAjereti hashi-Shahari. Pisarema raDavidi.*

1 Mwari wangu Mwari wangu

 Munondisiireiko?

 Pakundibatsira zvino

 Mukugomera kwandiri.

2 Mwari wangu ndinodana

 Asi hamundipinduri

 Masikati novusiku

 Handigoni kuzorora.

3 Asi Iyemwi Jehovha

 Muri chokwadi mutsvene

 Imwi mugere ipapo

 Parumbidzo dza’Sraeri.

4 Madzibaba edu kare

 Akasimbovimba nemwi

 Vakavimba naJehovha

 Imwi makasivarwira.

5 Vakasichema kwamuri

 Ivo vakarwirwa nemwi

 Vakavimba nemwi ivo

 Havana kuzonyadziswa.

6 Asi ini ndiri honye

 Handizati ndiri munhu

 Ndiri chinhu chinozvidzwa

 Nokushovorwa navanhu.

7 Vose avo vondivona

 Vanogona kundiseka

 Vanoshamisa miromo

 Vanodzungudza vachiti

8 Kuna Jehovha chiindai

 Ngaakurwire tivone

 Zvaanomufarirai

 Ngaamurwirei Iye.

9 Pachizvaro chamai vangu

 Ndimwi makandibudisa

 Mukandiita ndivimbe

 Nemwi ndichiri pazamu.

10 Ndakaiswavo kwamuri

 Kubva pakuzvarwa kwangu

 Imwi muri Mwari wangu

 Kubva padumbu ramai.

11 Rega kuva kure neni

 Nokuti njodzi dziripo

 Kunze kwenyu Mi Jehovha

 Hapana 'ngandibetsera.

12 Hando dzakawanda chose

 Dzakangondikomberedza

 Hando dzine simba kwazvo

 DzeBhashani dzandikomba.

13 Dzinongondishamisira

 Miromo yadzo seshumba

 Inoparadza zvikuru

 Ichivomba nokuvomba.

14 Ndakadururwa semvura

 Mapfupa asvodogoka

 Moyo fanana nenamo

 Yakanyauka mandiri.

15 Simba rangu rakaoma

 Rurimi rwanamatira

 Panaidzo shaya dzangu

 Vakandisa paguruva.

16 Nokuti mbwa dzandikomba

 Vungano yavakaipa

 Mavoko namakumb'angu

 Vakabvovora bvovora.

17 Mapfupa ndingaverenga

 Osewa mapfupa angu

 Ivo vanonditarira

 Nokundinan’anidzavo.

18 Nguvo dzangu vagovana

 Pakati pavo pachavo

 Nemijenya vakakanda

 Pam’soro pehazu dzangu.

19 Imwi Jehovha regai

 Kuzovazve kure neni

 Kundibatsira chimbidzai

 Imwi muri simba rangu.

20 Pamunondo mweya wangu

 Vuyai muzondirwira

 Mudikanwa napasimba

 Napasimba iro rembwa.

21 Napamuromo weshumba

 Ndiponese zvirokwazvo

 Zvamakambondipindura.

 Ndiri panyanga dzenyati.

22 Ndichasidudzira zita

 Renyu kunavo vokwangu

 Ndichasirumbidza Imwi

 Po pakati pevungano.

23 Imwi munotya Jehovha

 Mumurumbidzei mose

 Mumukudzei mumutye

 Imwi vana vaSraeri.

24 Kuti haana kuzvidza

 Kana kusema dambudzo

 Nokuvanza chiso chake

 Asi kuchema wakanzwa.

25 Kurumbidza pavungano

 Huru kunobva kwamuri

 Ndicharipa mhiko dzangu

 Mberi kwavo vanomutya.

26 Vanyoro vachagutiswa

 Jehovha vamurumbidze

 Moyo yenyu irurame

 Nokusingaperi-peri.

27 Migumo yose yenyika

 Ichafunga igodzoka

 Marudzi avahedheni

 Achanamata Jehovha.

28 Nokuti kunyange vushe

 Ndohwake Iye Jehovha

 Ndiye mubati wavose

 Kunyange navahedheni.

29 Vakuru vose venyika

 Vachadya nokunamata

 Vachafugamira Iye

 ‘Singararamisi mweya.

30 Vana vake vose vose

 Vachamunamata Iye

 Rudzi runovatevera

 Ruchavudzwa zvaJehovha.

31 Vachavuya kududzira

 Kururama kwaJehovha

 Kuvanhu vachazozvarwa

 Kuti ndiye wakazvita.

### Pisarema 23. C.M.

*Pisarema raDavidi.*

1 Mufudzi wangu' Jehovha

 Handingashaiwi

 Pamafuro ebumhudza

 Unondivatisa.

2 Woponesa mweya wangu

 Nokundifambisa

 Panzira dzokururama

 Naro zita rake.

3 Kunyanguva ndikafamba

 Mumvuri worufu

 Chakaipa handichatyi

 Nokuti muneni.

4 Tsvimbo yenyu nomudonzvo

 Zvinondinyaradza

 Handichatyi mumipata

 Nokuti muneni.

5 Munogadzira tafura

 Navavengi vangu

 Mozodza musoro wangu

 M’kombe wopfachuka.

6 Zvirokwazvo ‘nyoro nyasha

 Mazuva ngu ose

 Zvichanditevera ndiri

 Mumba maJehovha.

### Pisarema 24. C.M.

*Pisarema raDavidi.*

1 Nyika ndeya YeJehovha

 Nokuzara kwayo

 Nyika yose navo vose

 Vagere mairi.

2 Nokuti wakaiteya

 Ipo pamakomo

 Akabva aisimbisa

 Pam’soro penzizi

3 Ko ndiani ungakwira

 Gomo raJehovha

 Napanzvimbo yake tsvene

 Pangamira ani.

4 Unamavoko machena

 Moyo wakachena

 Singasimudziri moyo

 Zvisina maturo.

5 Komborero uchapiwa

 NaIye Jehovha

 Nokururamiswa Naye

 Mwari muponesi.

6 Urwu ndirwo rudzi rwavo

 Rwavanomutsvaka

 Vanotsvaka chiso chenyu

 Mwari waJakobo

7 Simudza misoro yenyu

 Mose mwi masuvo

 Musimudzwe imwi mose

 Magonhi ekare.

8 Ndiani ko uyu Mambo?

 Mambo wokuhwinya

 Ndiye Jehovha wesimba

 Nemhare pakurwa.

9 Simudza misoro yenyu

 Mose mwi masuvo

 Musimudzwe imwi mose

 Magonhi ekare.

10 Ndiani ko uyu Mambo?

 Mambo wokuhwinya

 Ndiye Jehovha wesimba

 Nemhare pakurwa.

### Pisarema 25. S.M.

*Pisarema raDavidi.*

1 Ndinosimudzira

 Wo meso kwamuri

 Jehovha womoyo wangu

 Unovimba nemwi.

2 Mwari wangu imwi

 Ndirego nyadziswa

 Vavengi vangu varege

 Kundikunda ini.

3 Zvirokwazv' hapana

 Unokumirirai

 Ungazonyadziswa iye

 Asi vanyengeri.

4 Ndiratidzei nzira

 Dzenyu Mwi Jehovha

 Ndidzidzise Imwi Mwari

 Muponesi wangu.

5 Ndiperekedzei

 Muchokwadi chenyu

 Mundidzidzisei Mwari

 Muponesi wangu.

6 Ndinokutarirai

 Zuva rose imwi

 Rangarirai nyasha dzenyu

 Nokunaka kwenyu.

7 Kudarika kwangu

 Musarangarira

 Novunyoro mundifunge

 Nokunaka kwenyu.

8 Wakanaka Iye

 Woraira vatadzi

 Woperekedza vanyoro

 Muzvakarurama.

9 Nzira dzaJehovha

 Vunyoro chokwadi

 Vanochengeta sungano

 Nezvipupuriro.

10 Nokuda kwezita

 Renyu Mwi Jehovha

 Kangamwirai kuipa

 Kwedu ko kukuru.

11 Munhu ndoupiko

 Unotya Jehovha

 Ndiye waachadzidzisa

 Nzira yaanoda.

12 Mweya wake uyo

 Uchagara kwazvo

 Navana vake vogara

 Yo nhaka yenyika.

13 Zvakavanzwa zvake

 Ndezvavanomutya

 Vacharatidzwa sungano

 Yake Ye Jehovha.

14 Meso angu ano

 Tarira Jehovha

 Ndiye unobvisa tsoka

 Dzangu pamumbure.

15 Ringira kwandiri

 Mundinzwire nyasha

 Nokuti ndiri ndoga ni

 Ndinotambudzika.

16 Madambudzo moyo

 Wangu akawanda

 Ndibudisei Jehovha

 Po panjodzi dzangu.

17 Kutambura kwangu

 Kurwadza tarirai

 Mundikangamwire zvivi

 Zvivi zvangu zvose.

18 Vavengi tarisai

 Nokuti vazhinji

 Vanondivenga nehasha

 Nehasha dzembengo.

19 Chengetai Mweya

 Wangu mundirwire

 Ndirege kuzonyadziswa

 Ndinovimba nemwi.

20 Kusanyengera ko

 Nako kururama

 Ini ngazvindichengete

 Ndinokumirirai.

21 Mwari wangu Mwari

 Chidzikunurai

 ‘Sraeri po panjodzi

 Njodzi dzake dzose.

### Pisarema 26. C.M.

*Pisarema raDavidi.*

1 Nditongeivo Jehovha

 Kuti ndakafamba

 Muvimbo nokutendeka

 Ndisinganyunyuti.

2 Ndinzvereivo Jehovha

 Mugo zondiidza

 Mugonatsa itsvo dzangu

 Nawo moyo wangu.

3 Nokuti unyoro hwenyu

 Hwuri mberi kwangu

 Nokuti ndakasifamba

 Muzvokwadi yenyu.

4 Ini handina kugara

 Navanhu venhema

 Zve handimbofambidzani

 Navo vanyengeri.

5 Ndinoivenga vungano

 Yavo vakaipa

 Zve handingatongogari

 Naivo vatadzi.

6 Ndichashambidza mavoko

 Ndisina nemhosva

 Ndipotedze Aritari

 Yenyu saizvozvo.

7 Kuti ndigozoparidza

 Inzwi rokuvonga

 Ndivavudze basa renyu

 Rinozoshamisa.

8 Mwari ndinoda vugaro

 Hwayo imba yenyu

 Nayo nzvimbo inogara

 Mukubwinya kwenyu.

9 Regai kusanganisa

 Iwo mweya wangu

 Noupenyu navatadzi

 Voteura ropa.

10 Vakabata zvakashata

 Pamavoko avo

 Ruvoko rwavo rworudyi

 Ruzere fufuro.

11 Asi ini ndichafamba

 Nokusanyengera

 Imwi mundidzukunure

 Mundinzwire tsitsi.

12 Rutsoka rwangu rumire

 Pakagadzikana

 Ndicharumbidza Jehovha

 Ipo pavungano.

### Pisarema 27. C.M.

*Pisarema raDavidi.*

1 Jehovha ndiye chiedza

 Nomponesi wangu

 Ndiani wandingagotya

 Ari simba rangu.

2 Vaiti vezvakaipa

 Vavuya kundidya

 Vadzivisi navavengi

 Vakawira pasi.

3 Kana hondo dzandikomba

 Moyo haungatyi

 Nyange ndawirwa nokurwa

 Ndovimba Jehovha.

4 Chinhu chandakakumbira

 KunaYe Jehovha

 Ndicho chandichazotsvaka

 Kugara maari.

 Mumba make ndigogara

 Paupenyu hwangu

 Kunaka kwake ndivone

 Ndifunge tembere.

5 Nokuti musi weNjodzi

 Uchandiviga mo

 Uchandivanza patente

 Padombo ndikwire.

6 Musoro uchasimudzwa

 Pavavengi vangu

 Pamusoro pavo vose

 Vakakomberedza.

 Ndichabaya zvibairo

 Zvomufaro apo

 Zvirokwazvo ndichaimba

 Ndichimurumbidza.

7 Ndinzweivo kaJehovha

 Kana ndichidana

 Ndinzwirei tsitsi Imwi

 Mugondipindura.

8 Pane nguva yamakati

 Tsvaka chiso changu

 Moyo wangu wakatenda

 Ndichasichitsvaka.

9 Chiso chenyu musavanza

 Pakutsamwa kwenyu

 Manga muchindibatsira

 Rega kundisiya.

10 Baba vangu mai vangu

 Vakatondirasha

 Asi Iyemwi Jehovha

 Mondigamuchira.

11 Ndidzidzise nzira yenyu

 Yati chechetere

 Nokuda kwavavandiri

 Mugondifambisa.

12 Musandiisa kwavari

 Vadzivisi vangu

 Nokuti zvandimukira

 Zvapupu zvenhema.

13 Ndingadai ndafa hangu

 Kusiri kutenda

 Kuti ndichavona iyo

 Nyika yavapenyu.

14 Iwe rindira Jehovha

 Moyo ngautsunge

 Iwe ivavo nesimba

 Rindira Jehovha.

### Pisarema 28. C.M.

*Pisarema raDavidi.*

1 Ndichasidana kwamuri

 Iyemwi Jehovha

 Imwi ndimwi dombo rangu

 Musazonyarara.

 Mwi mukandinyararira

 Ndingazofanana

 Navanoburukirako

 Ikoko kugomba.

2 Inzwa inzwi rokuchema

 Kana ndichidana

 Nayo mikumbiro yangu

 Kana ndichidana

 Kana ndichisimudzira

 Wo mavoko angu

 Kunzvimbo yamo mukati

 Imba yenyu tsvene.

3 Musabvuta pamwe chete

 Navo vakaipa

 Vanotaura rugare

 Kuna vamwe vavo.

 Vanotaura rugare

 Kuvagere navo

 Zvo zvakashata zvirimo

 Mo mumoyo mavo.

4 Muvape zvakaenzana

 Nokubata kwavo

 Naizvo zvakafanira

 Ko kuipa kwavo.

5 Zvavasinga rangariri

 Basa raJehovha

 Iye uchazovaputsa

 Akasava vaka.

6 YeJehovha ngaavongwe

 Nokuti wakanzwa

 Ro inzwi rokukumbira

 Kukumbira kwangu.

7 Jehovha isimba rangu

 Nayo nhovo yangu

 Iwo moyo wangu uyu

 Unovimba naye.

 Saka iwo moyo wangu

 Unofara kwazvo

 Ndichamurumbidza ini

 Narwo rwiyo rwangu.

8 Jehovha isimba ravo

 Nayo nhare yavo

 Yako kuponeswa kwake

 Muzodziwa wake.

9 Ponesai vanhu venyu

 Muvaropafadze

 Muvafudze mutakure

 Nokusingaperi.

### Pisarema 29. C.M.

*Pisarema raDavidi.*

1 Vanakomana vaMwari

 Ipai Jehovha

 Kudzo yaakafanira

 Namata Jehovha.

2 Inzwi raJehovha riri

 Pamsoro pemvura

 Watinhira Iye Mwari

 Pamsoro pemvura.

3 Rine simba inzwi rake

 Inzwi raJehovha

 Rakazara novumambo

 Inzwi raJehovha.

4 Musidhari rinovhuna

 Inzwi raJehovha

 Zvirokwazvo wovhunyana

 Sidha Rebhanoni.

5 Unoriita semhuru

 Inopembereswa

 Rebhanoni Sirioni

 Semhuru yenyati.

6 Mirazvo rinopamura

 Inzwi raJehovha

 Rinodederesa renje

 Renje reKadheshi.

7 Rinoberekesa nhondo

 Miti rosvuvura

 Mutembere yake zvose

 Zvinoti kuhwinya.

8 Jehovha wakatogara

 Chigaro chovushe

 Zvirokwazvo ndiye mambo

 Nokusingaperi.

9 Jehovha uchapa vanhu

 Vanhu vake simba

 Vuye ucharopafadza

 Vanhu norugare.

### Pisarema 30. C.M.

*Pisarema; rwiyo pakutsaurira Jehova imba; raDavidi.*

1 Ndichakukudza zvikuru

 Hamuna kutenda

 Vavengi vangu vafare

 Nako kuda kwangu.

2 Mwi Jehovha Mwari wangu

 Makandiponesa

 Pandakachema kwamuri

 Makandiponesa.

3 Mabudisa mweya wangu

 Ipo paSheori

 Mweya makauchengeta

 Ndisaburukira.

4 Imbira Jehovha nziyo

 Dzokumurumbidza

 Muvonge murangarire

 Zita rake dzvene.

5 Kutsamwa kwake kuripo

 Chinguva chiduku

 Asi idzo ngoni dzake

 Ndedzenguva dzose.

 Kuchema kungangovapo

 Po pamadekwana

 Asi mufaro nosvika

 Ari mangwanani.

6 Kana ndirini ndakati

 Pakufara kwangu

 Handimbotenderi kuti

 Ndimbozungunuswa.

7 Imwi Jehovha nengoni

 Makamisa gomo

 Makavanza chiso chenyu

 Ndikatambudzika.

8 Ndakachemavo kwamuri

 Iyemwi Jehovha

 Ndikakumbira kwamuri

 Iyemwi Jehovha.

9 Ko ringabatsira nei

 Iro ropa rangu

 Ndoburukira mugomba

 Richabatsirei?

 Ko ringakurumbidzai

 Iro roguruva

 Ringagona kududzira

 Cho chokwadi chenyu.

10 Inzwai Imwi Jehovha

 Mundinzwire tsitsi

 Mwi Jehovha mugozova

 Mubatsiri wangu.

11 Makashandura kuchema

 Kukava kufara

 Makandisunga chivuno

 Naiwo mufaro.

12 Kuti ndigokurumbidzai

 Ndisambonyarara

 Ndichakuvonga Jehovha

 Nokusingaperi.

### Pisarema 31. C.M.

*Kumutungamiriri wokuimba. Pisarema raDavidi.*

1 Ndinovimba naJehovha

 Ndirego nyadziswa

 Pakururama kwenyu ku

 Ndirwirei Imwi.

2 Rerekai nzeve dzenyu

 Kwandiri kozvino

 Mugozova dombo rangu

 Rokundiponesa.

3 Dombo rangu nayo nhare

 NdiYemwi Jehovha

 Nditungamirire imwi

 Naro zita renyu.

4 Pamumbure ndibvutei

 Wavandidzikira

 Pakavanda nokutimwi

 Ndimwi nhare yangu.

5 Ndinoisa mweya wangu

 Muruvoko rwenyu

 Mwari wazvokwadi Imwi

 Mandidzikunura.

6 Ndinovenga vanokudza

 Zvisina maturo

 Asi ndichavimba nemwi

 Iyemwi Jehovha.

7 Ndicharara nokufara

 Nadzo tsitsi dzenyu

 Manikidzo nedambudzo

 Zvangu makaziva.

8 Muruvoko rwomuvengi

 Hamuna kundisa

 Panzvimbo yakafanira

 Ma’sa tsoka dzangu.

9 Ndinzwirei tsitsi Imwi

 Zvandiri panjodzi

 Ziso rangu nomuviri

 Zvapera kuchema.

10 Vupenyu nawo makore

 Zvapera kuchema

 Simba rangu namafupa

 Zvava kusakara.

11 Ndava chinhu chinozvidzwa

 Navo vadzivisi

 Zvirokwazvo novokwangu

 Vachazonditiza.

12 Ndakangamwa sowakafa

 Usata chafunga

 Ini ndava somudziyo

 Wakatoputsika.

13 Ndanzwa vachindipomera

 Zvinotyisa chose

 Vorangana nokufunga

 Zvokundivuraya.

14 Asi ndakavimba nemwi

 Iyemwi Jehovha

 Ndichiti Iyemwi moga

 Ndimwi Mwari wangu.

15 Nguva dziri muruvoko

 Muruvoko rwenyu

 Ndirwirei pavavengi

 Navonditambudza.

16 Chiso chenyu musavanza

 Pamuranda wenyu

 Ndiponese Imwi Mwari

 Novunyoro hwenyu.

17 Ngandirege kunyadziswa

 Ndakadana Imwi

 Vanyadziswe vakaipa

 Apo paGehena.

18 Miromo ngainyarare

 Inoreva nhema

 Yotaura ichizvidza

 Vo vakarurama.

19 Zvakanaka nokukura

 Zvamachengetera

 Vanovimba nokumutya

 Pakati pavanhu.

20 Pakavanda muchavanza

 Kumano avanhu

 Patente movachengeta

 Panharo dzendimi.

21 Ye Jehovha ngaavongwe

 Wakandiratidza

 Vunyoro hwake paguta

 Guta rakasimba.

22 Ndakati pakukaruka

 Ndakabviswa mberi

 Asi Imi manzwa inzwi

 Rokuchema kwangu.

23 Ida Jehovha vatsvene

 Unomuchengeta

 Vozvikudza unotsiva

 Asi vatendeka.

24 Iva nesimba pamoyo

 Musimba mutsunge

 Imwi mose makarinda

 Makarinda Mwari.

### Pisarema 32. C.M.

*Pisarema raDavidi. Mashiri.*

1 Wakakomborerwa uyo

 Wakakanganwirwa

 Kudarika kwake kose

 Kwakafukidzirwa.

2 Wakakomborerwa munhu

 Singaverengerwi

 Zvakaipa zvake zvose

 Usinganyengeri.

3 Panguva yandakaramba

 Ndakangonyarara

 Mapfupa akasakara

 Nako kuvuvura.

4 Ruvoko rwandiremera

 Siku nesikati

 Vunyoro hwakashandurwa

 Kukava kuwoma.

5 Ndakakuzivisai Mwi

 Chivi changu ichi

 Handina kukuvanzirai

 Chakaipa changu.

6 Ndati ndicharevurura

 Kudarika kwangu

 Imwi mandikanganwira

 Ko kuipa kwangu.

7 Mwari vose vanomutya

 Ngavanyengetere

 Nyange mvura yokukura

 Haivasvikiri.

8 Ndimwi nzvimbo yokuvanda

 Muchandichengeta

 Kutambura ndisawira

 Mondikomborera.

9 Ndichakudzidzisa nzira

 Nayo ugofamba

 Ziso njere ndichakupa

 Pamusoro wako.

10 Rega kuita sebhiza

 Risinganzwisisi

 Namatomu namakashu

 Rinongofambiswa.

11 Njodzi ichagara pedo

 Pano wakaipa

 Vanovimba naJehovha

 Vogara mutsitsi.

12 Farai mufarisise

 MunaYe Jehovha

 Pururudza nomufaro

 Mi vakarurama.

### Pisarema 33. C.M.

1 Farai muna Jehovha

 Mi vakarurama

 Kurumbidzwa mafanira

 Imi varurami.

2 Vonga Jehovha nembira

 Muimbire nziyo

 Murumbidze Ye Jehovha

 Nemi-tengeranwa.

3 Muimbire rumbo rutsva

 Ridza zvakanaka

4 Rakarurama roshoko

 Ye wakatendeka.

5 Kururama unokuda

 Nokururamisa

 Nyika yose yakazara

 Novunyoro hwake.

6 Denga rakaitwa naro

 Shoko raJehovha

 Nehondo nako kufema

 Komuromo wake.

7 Unovunganidza mvura

 Nokuichengeta

 Mvura zhinji dzakadzika

 Imo mumatura.

8 Nyika ngaimutye Iye

 Itye Ye Jehovha

 Navose vagere pasi

 Vadedere Iye.

9 Nokuti wakataura

 Zvikazoitika

 Waraira zvikamira

 Zvakasimbisisa.

10 Jehovha unoparadza.

 Zano rav'hedeni

 Mifungo yendudzi dzose

 Woshaisa simba.

11 Zano rake rakasimba

 Nokusingaperi

 Nefungwa dzomoyo wake

 Nosvika kundudzi.

12 Rwakakomborerwa rudzi

 Runaye Jehovha

 Rudzi rwaakatsaura

 Kuva nhaka yake.

13 Jehovha unotarira

 Ariko kudenga

14 Unovona vanhu vose

 Vagere panyika.

15 Iye unovumba moyo

 Yavo vanhu vose

 Unocherekedza basa

 Basa ravo rose.

16 Hapana ungaponeswa

 Nokuda kwehondo

 Mhare haingazorwirwi

 Nokuda kwesimba.

17 Bhiza haringakurwiri

 Pakukunda hondo

 Harigoni kubatsira

 Naro simba raro.

18 Ziso rake Ye Jehovha

 Rinovatarira

 Vanomutya nokurinda

 Idzo nyasha dzake.

19 Kurwira mweya parufu

 Panguva yenzara

20 Mweya yakamurindira

 Ndiye mubatsiri.

21 Moyo yedu ichafara

 Naro zita rake

22 Tsitsi dzenyu dzive nesu

 Zvatamurindira.

### Pisarema 34. C.M.

*Pisarema raDavidi, panguva yaakaziita benzi pamberi paAbimereki, akadzingwa naye, akaenda hake.*

1 Mweya wangu m'na Jehovha

 Nguva yangu yose

 Mumuromo ichagara

 Yo rumbidzo yake.

2 Mweya wangu m'na Jehovha

 Uchazvirumbidza

 Navanyoro vachazvinzwa

 Vakafarisisa.

3 Pamwe chete timukudze

 Wakandipindura

 Wakazondisunungura

 Po pakutya kwangu.

4 Vakatarira kwaari

 Vopenya mufaro

 Nazvo zviso zvavo zvose

 Hazvinganyadziswi.

5 Nomurombo wakachema

 Jehovha wamunzwa

 Zvino wakamuporesa

 Po panjodzi dzake.

6 Nomutumwa waJehovha

 Unokomberedza

 Vose vaya vanomutya

 Nokuzovarwira.

7 Ravira henyu muvone

 Kuti wakanaka

 Wakakomborerwa munhu

 Unovimba naye.

8 Ityai Jehovha mose

 Mi vatsvene vake

 Nokuti vanotya Iye

 Havangashaiwi.

9 Nyange shumba dzoshaiwa

 Dzikafa nenzara

 Asi avo vomutsvaka

 Havangashaiwi.

10 Vuyai vana m'terere

 Ndigokudzidzisai

 Mugodzidza imwi vana

 Kuti mutye Mwari.

11 Ndiani woda vupenyu?

 Mazuva mazhinji

 Kuti mahwuri avone

 Zvakanaka zvoga.

12 Rurimi rwako chidzora

 Pane zvakaipa

 Nemiromo yako iyo

 Panokunyengera.

13 Ibva pane zvakaipa

 Ita zvakanaka

 Iwe tsvaka gorugare

 Ugorutevera.

14 Meso ake otarira

 Vo vakarurama

 Vuye nzeve dzake idzo

 Dzinonzwa kuchema.

15 Chiso chake chinovenga

 Vo’ta zvakaipa

 Uchabvisa chochiedza

 Chavo pano pasi.

16 Varurami vakadana

 Jehovha akanzwa

 Wavarwira po panjodzi

 Njodzi dzavo dzose.

17 Jehovha uripo pedo

 Moyo yakaputswa

 Noponesa vanemweya

 Yakangopwanyika.

18 Mapfupa unochengeta

 Haangavhuniki

 Zvakaipa zvichavuya

 Vachapiwa mhosva.

19 Madambudzo vo vanawo

 Vo vakarurama

 Asi Ye unovarwira

 Vabude maari.

20 Jehovha nodzikunura

 Mweya yavaranda

 Hapana nomumwe wavo

 Uchapiwa mhosva.

### Pisarema 35. C.M.

*Pisarema raDavidi.*

1 Kakavadzanai navo

 Vondikakavadza

 Imwi mugozorwa navo

 Vo vanorwa neni.

2 Nhovo huru nayo duku

 Imwi chitorai

 Simuka mundibatsire

 Kuzondibatsira.

3 Chirivhomorai pfumo

 Mudzivire nzira

 Yavanonditeverera

 Muvadzivirire.

 Kunawovo mweya wangu

 Chidotaurai

 Muti ndini mubatsiri

 Mubatsiri wako.

4 Vanotsvaka mweya wangu

 Vo ngavanyadziswe

 Vakanganiswe vazvidzwe

 Vadzoserwe shure.

5 Ngavafanane nehundi

 Inopepereswa

 Nomutumwa waJehovha

 Avatandanise.

6 Nzira yavo ngaitedze

 Ngaive nerima

 Nomutumwa waJehovha

 Avateverere.

7 Nokuti ndisine mhosva

 Vakachera hunza

 Vandivanzira mumbure

 Imomo muhunza.

8 Kuparadzwa kumuwire

 Achingosifara

 Nomumbure waateya

 Ngaabatwe nawo.

9 Mweya wangu chafarira

 Iyemwi Jehovha

 Iko kuponeswa kwenyu

 Ndichakufarira.

10 Mafupa angu achati

 Jehovha ndiani?

 Ungambofanana nemwi

 Iyemwi Jehovha.

 Munomurwira murombo

 Panavanesimba

 Vanomukurira iye

 Navanomupamba.

11 Izvo zvapupu zvenhema

 Zvinongosimuka

 Zvinondibvunzavo zvinhu

 Zvandisingazivi.

12 Izvo zvakanaka zvangu

 Vanozvitsiva ne

 Zvakaipa vachibira

 Iwo mweya wangu.

13 Asi kana ndiri ini

 Pakurwara kwavo

 Ndakazvitambudza mweya

 Ndafuka magumbu.

 Ndakazvinyima zvokudya

 Pakurwara kwavo

 Nomunyengetero wangu

 Wadzoka kwandiri.

14 Kunge seshamwari dzangu

 Ndakazova chema

 Ndakakotamira pasi

 Sendochema mai.

15 Popakugumburwa kwangu

 Ivo vakafara

 Vavungana pamwe chete

 Vanhu vakashata.

 Vakavungana kuzorwa

 Nokundibvambura

 Navandisingambozivi

 Vasingandiregi.

16 Savadadi vakaipa

 Vari pamitambo

 Vakandigedera meno

 Ivo vakaipa.

17 Muchatarira izvozvo

 Kusvikira rini?

 Dorwirai mweya wangu

 Ipapo pashumba.

18 Ipo pavungano huru

 Ndichakuvongai

 Ndichazokurumbidzai

 Pavanhu vazhinji.

19 Ivo vanongondivenga

 Ndisina nemhosva

 Vasatongofara zvavo

 Pamusoro pangu.

 Ivo vanongondivenga

 Ndisina nemhosva

 Ngavarege kubwaira

 Namaziso avo.

20 Havatauri rugare

 Vanongofungira

 Vakanyarara panyika

 Zvisakarurama.

21 Vakatondishamisira

 Yo miromo yavo

 Vachiti hekani waro

 Takatozvivona.

22 Makazvivona Jehovha

 Rega kunyarara

 Ishe musazogarazve

 Iko kure neni.

23 Chisimukai Jehovha

 Tambe mhaka yangu

 Mwari wangu Ishe wangu

 Ndiruramisire.

24 Nditongerei Jehovha

 Nako kururama

 Ngavarege kuzofara

 Pamusoro pangu.

25 Varege kuti mumoyo

 Zvatanga tichida

 Hekani zvazoitika

 Iye tamumedza.

26 Ngavanyadziswe vazvidzwe

 Vanongofarira

 Pamwe chete vachifara

 Nokuzvidzwa kwangu.

 Ngavafukidzwe nenyadzi

 Vazvidzwe ivavo

 Ivavo vanozvikudza

 Pamusoro pangu.

27 Vadanidzire mufaro

 Ivo ngavafare

 Vanoda kururamiswa

 Kwayo mhaka yangu.

 Ngavarambe vachingoti

 Jehovha akudzwe

 Iye unoda kufara

 Komuranda wake.

28 Ipapo rurimi rwangu

 Ruchazotaura

 Kurumbidzwa kurururama

 Kwenyu zuva rose.

### Pisarema 36. C.M.

*Kumutungamiriri wokuimba. Pisarema raDavidi muranda waJehova.*

1 Kutadza kwowakaipa

 Kunoti mumoyo

 Mangu, haambotyi Mwari

 Po pameso ake.

2 Iye unozvinyengera

 Kuti zvakaipa

 Zvake hazvingazikanwi

 Zvikavengwa kwazvo.

3 Mashoko muromo wake

 Ndiko kunyengera

 Wakasiya kuchenjera

 Nazvo zvakanaka.

4 Unofunga zvakaipa

 Po panhovo dzake

 Nenzira isakanaka

 Unofamba nayo.

5 Vunyoro hwenyu Jehovha

 Hwakasvika iko

 Kudenga nokutendeka

 Iko kumakore.

6 Iko kururama kwenyu

 Kwakazofanana

 Nawo makomo makuru

 Nokutonga kwenyu.

 Iko kwakagadzikana

 Iyemwi Jehovha

 Ndimwi munovachengeta

 Vo vanhu nemhuka.

7 Hwakanaka-naka sei?

 Hwo vunyoro hwenyu

 Vana vavanhu vovanda

 Pamumvuri wenyu.

8 Ivo vachaguta kwazvo

 Zvakakora zvenyu

 Vachamwiswa parwizirwe

 Zvinofadza zvenyu.

9 Nokuti iko kwamuri

 Ndiko kunetsime

 Rovupenyu zveikoko

 Tovona chiedza.

10 Rambai muchiitira

 Vanokuzivai

 Vunyoro nokururama

 Kuna varurami.

11 Rutsoka rwowakaipa

 Rusanditevera

 Ruvoko rwowakaipa

 Rurego ndidzinga.

12 Ndopavakawira pasi

 Ivo vakaipa

 Vakawa havangamuki

 Ivo vakaipa.

### Pisarema 37. C.M.

*Pisarema raDavidi.*

1 Sava neshungu navano

 Ita zvakaipa

 Usavagodora avo

 Vasakarurama.

2 Ivo vachakurumidza

 Kudzurwa sovuswa

 Vachawoma somuriwo

 Muriwo mutema.

3 Iwe vimba naJehovha

 Ita zvakanaka

 Gara ushingairire

 Iko kutendeka.

4 Muna Jehovha ufare

 Iye uchakupa

 Izvozvo zvinodikamwa

 Nawo moyo wako.

5 Isa iyo nzira yako

 KunaYe Jehovha

 Ugovimba naye Iye

 Achakuitira.

6 Sechiedza kururama

 Uchakubudisa

 Kururamisirwa kwako

 Kunge masikati.

7 Iwe mirira Jehovha

 Usava neshungu

 Navanoita vomano

 Mano akaipa.

8 Iwe kutsamwa chirega

 Nokuzvitambudza

 Zvinongokokera munhu

 Kune zvakaipa.

9 Vanoita zvakaipa

 Ivo vachagurwa

 Vanorindira Jehovha

 Vachawana nhaka.

10 Kwangosara nguva duku

 Kunowakaipa

 Uchazomucherekedza

 Asi haachipo.

11 Vanyoro vachazogara

 Yo nhaka yenyika

 Ndivavo vachazofara

 Naigo rugare.

12 Wakaipa nofungira

 Varurami mano

 Akaipa chigedera

 Varurami meno.

13 Ishe uchazomuseka

 Kuti unovona

 Zuva rake rinovuya

 Uchazomuseka.

14 Vaipi vakavhomora

 Yo minondo yavo

 Vakahwemburavo vuta

 Kuti vaparadze.

 Kuti vawisirwe pasi

 Ivavo varombo

 Kuti vovakarurama

 Vawisire pasi.

15 Minondo yavo chapinda

 Mo mumoyo yavo

 Naihwovo vuta hwavo

 Vuchazovhuniwa.

16 Zvishoma zvo zvakanaka

 Zvowakarurama

 Zvinopfuvura zvizhinji

 Zvaye wakaipa.

17 Mavoko avakaipa

 Achazovhuniwa

 YeJehovha wotsigira

 Vovakarurama.

18 Jehovha unotoziva

 Namazuva avo

 Vakarurama nenhaka

 Nokusingaperi.

19 Havangatongonyadziswi

 Nguva yakaipa

 Ivo nemisi yenzara

 Vachangogutiswa.

20 Vakaipa vacharova

 Vachazoparara

 Vachafanana mafuta

 Mafuta novutsi.

21 Wakaipa nokwereta

 Asingazodzosi

 Wakarurama unopa

 Kuti unengoni.

22 Vanokomborerwa naYe

 Vachagara nhaka

 Asi vanotukwa naye

 Vachazoparadzwa.

23 Kufamba kowakanaka

 NdokwaYe Jehovha

 Unodzifarira nzira

 Dzowakarurama.

24 Kunyanguva akambowa

 Uchazomukazve

 Mwari unomutsigira

 Noruvoko rwake.

25 Ndakanga ndiri muduku

 Zvino ndakwegura

 Wakarurama ndizati

 Ndavona achiwa.

 Kunyange navana vake

 Vo wakarurama

 Ndichigere kumbovona

 Ivo vachipemha.

26 Zuva rose unengoni

 Unongokwereta

 Naivovo vana vake

 Vakakomborerwa.

27 Ibva pane zvakaipa

 Ita zvakanaka

 Ugogara zvakanaka

 Nokusingaperi.

28 Iye Jehovha unoda

 Zvakangorurama

 Vatsvene unochengeta

 Nokusingaperi.

29 Vakarurama vogara

 Nhaka yapanyika

 Ivo vachazogaramo

 Nokusingaperi.

30 Muromo wakarurama

 Wotaura njere

 Rurimi runotaura

 Zvakangorurama.

31 Womurairo waMwari

 Ri mumoyo make

 Napo pakutsika kwake

 Haatedzemuki.

32 Wakaipa novandira

 Ye wakarurama

 Achitsvaka kuvuraya

 Ye wakarurama.

33 Jehovha haamuregi

 Muruvoko rwake

 Kana kumbomupa mhosva

 Kana achitongwa.

34 Iwe rindira Jehovha

 Rambira munzira

 Iye uchazokukudza

 Ugare panyika.

35 Ndakavona wakaipa

 Anesimba guru

 Otandavara somuti

 Munyoro panyika.

36 Mumwe wakapfuvurazve

 Haachawanikwi

 Ndakamutsvakazve asi

 Iye haachipo.

37 Chicherekedza yemunhu

 Iye wakakwana

 Ndiye wakaruramira

 Mugumo rugare.

38 Kana vari vadariki

 Vachazoparadzwa

 Pakuguma kwavo ivo

 Vachazoparadzwa.

39 Asi kuponeswa kwavo

 Kwavakarurama

 Kunobva kuna Jehovha

 Ndiye nhare yawo.

40 Jehovha unovarwira

 Nokuvaponesa

 Kuna vakaipa kuti

 Ndovuvando hwavo.

### Pisarema 38. C.M.

*Pisarema raDavidi, rokuyevudzira.*

1 Jehovha musandirova

 Pakutsamwa kwenyu

 Musandiranga pakusa

 Fara kokukuru.

2 Nokuti miseve yenyu

 Yakatondibaya

 Naigo ruvoko rwenyu

 Rwanditsikirira.

3 Hapachina vukukutu

 Po panyama yangu

 Nokuda kwehasha dzenyu

 Nazvo zvivi zvangu.

4 Kuti zvakaipa zvangu

 Fukidza musoro

 Zvinorema somutoro

 Uyo unorema.

5 Nawo maronda anguvo

 Anonhuwa chose

 Akavoravo nokuda

 Ko vupenzi hwangu.

6 Ini ndakakombamiswa

 Ndakakotamiswa

 Ndinofamba ndichichema

 Iro zuva rose.

7 Nokuti chivuno changu

 Icho chinopisa

 Akuchino vukukutu

 Po panyama yangu.

8 Ini ndakati rukutu

 Ndavhunika kwazvo

 Ndagomera kutambura

 Kwawo moyo wangu.

9 She zvinoda moyo wangu

 Zviri mberi kwangu

 Hamuna kumbovanzirwa

 Kugomera kwangu.

10 Moyo wangu unopfura

 Ndatopera simba

 Nacho chiedza chameso

 Chakabva kwandiri.

11 Vanondida neshamwari

 Nadzo hama dzangu

 Vamire kure nokuda

 Ko kugwara kwangu.

12 Vonditeyera misungo

 Votsvaka vupenyu

 Vanoda kundikuvadza

 Nokundiparadza.

13 Ndakafanana nematsi

 Iyo isinganzwi

 Ndakafana nembeveve

 Isingatauri.

14 Ndakafanana nomunhu

 Usingatongonzwi

 Usina kana mhinduro

 Pamuromo wake.

15 Ndimwi wandinotarira

 Iyemwi Jehovha

 Ndimwi muchandipindura

 Imwi Mwari wangu.

16 Mundinzwei Imwi Mwari

 Vagosazofara

 Kana ndichitedzemuka

 Vasazozvikudza.

17 Ndakatozvigadzirira

 Iko kugumburwa

 Naiyovo njodzi yangu

 Iri mberi kwangu.

18 Ini ndicharevurura

 Zvakaipa zvangu

 Ini ndichasingochema

 Izvo zvivi zvangu.

19 Asi vovavengi vangu

 Ivo vanesimba

 Vanondivenga vawanda

 Ndisina nemhosva.

20 Vanotsiva zvakaipa

 Nazvo zvakanaka

 Ndivo vadzivisi vangu

 Ndota zvakanaka.

21 Kundisiya chiregai

 Iyemwi Jehovha

 Kuvakure chiregai

 Kuva kure neni.

22 Chimbidza kundibatsira

 Muponesi wangu

 Imwi chikurumidzai

 Muponesi wangu.

### Pisarema 39. C.M.

*Kumutungamiriri wokuimba, kunaJedutuni. Pisarema raDavidi.*

1 Ndati ndichachenjerera

 Idzo nzira dzangu

 Kuti ndirege kutadza

 Norurimi rwangu.

 Netomu ndichachengeta

 Womuromo wangu

 Wakaipa ari pedo

 Po pamberi pangu.

2 Ndanyarara sembeveve

 Ndisingatauri

 Kunyange nezvakanaka

 Ndakangogomera.

3 Moyo wangu wakapisa

 Mo mukati mangu

 Ndichifunga nokupfuta

 Ipapo ndakati

4 Ndizivisei kuguma

 Kuti kwakadini

 Namazuva angu kuti

 Ndinongopfuvura.

5 Tarira mazuva angu

 Zvamakaaita

 Sokufara kwacho chanza

 Sechinhu chisipo.

 Ko kururama komunhu

 Nyange akasimba

 Unongova mweya bedzi

 Unongopfuvura.

6 Munhu mumwe vonomumwe

 Unofamba-famba

 Achisingoita bope

 Hazvina maturo.

 Unovunganidza fuma

 Asingambozivi

 Kuti ndianiko uyo

 Iye achaidya.

7 Ishe ndakarindirei

 Chandakarindira

 Tariro yangu iriko

 Ikoko kwamuri.

8 Ndirwirei Imwi Mwari

 Panokudarika

 Kuti ndirege kusekwa

 Naiwo mapenzi.

9 Ndakanga ndiri mbeveve

 Ndakangonyarara

 Nokuti ndimwi Jehovha

 Makambozviita.

10 Shamhu yenyu chibvisai

 Ipapo pandiri

 Ndatopera nokurohwa

 Noruvoko rwenyu.

11 Kana muchiranga munhu

 Muchimuraira

 Pane zvakaipa zvake

 Munozomupedza.

 Mopedza fuma yake

 Sacho chivundudzi

 Zvirokwazvo iye munhu

 Unongova mweya.

12 Inzwai munyengetero

 Wangu nokuchema

 Rerekai nzeve dzenyu

 Musangonyarara.

 Nokuti ni ndiri mweni

 Mutorwa kwamuri

 Sezvakanga zvakaita

 Madzibaba angu.

13 Regai kunditarira

 Ndimbo naya hangu

 Ndisati ndambobva pano

 Ndikasazovapo.

### Pisarema 40. C.M.

*Kumutungamiriri wokuimba. Pisarema raDavidi.*

1 Ndakarindira Jehovha

 Nomoyo murefu

 Wandirerekera nzeve

 Akanzwa kuchema.

2 Wandibudisa pagomba

 Ro rokuparadzwa

 Nomudziva ramatope

 Wakandibudisa.

3 Wakamisa tsoka dzangu

 Pamsoro pedombo

 Akazondisimbise ni

 Pakufamba kwangu.

4 Rumbo rutsva wakaisa

 Mumuromo mangu

 Rwokumurumbidza narwo

 Iye Mwari wangu.

5 Vazhinji vachazvivona

 Vazhinji vachatya

 Vagovimba naye ivo

 NaIye Jehovha.

6 Wakakomborerwa uyo

 Woita Jehovha

 Kuti ave nzvimbo yake

 Iyo yokuvanda.

7 Usisina hanya navo

 Navanozvikudza

 Navanotsaukirako

 Ikoko kunhema.

8 Mabasa enyu Jehovha

 Imi Mwari wangu

 Anoshamisa mazhinji

 Amakaita wo.

9 Nemifungo yenyu Imwi

 Kwatiri hapana

 Ungaenzaniswa nemwi

 Pakufunga kwenyu.

10 Ndikada kuzvidudzira

 Kana kuzvireva

 Hazvingaverengwi izvo

 Nokuwanda kwazvo.

11 Zvibairo zvipiriso

 Hazvingamufadzi

 Mandidzivurira nzeve

 Zvinopiswa mudi.

12 Tarira zvino ndauya

 Ipapo ndakati

 Murugwaro makanyorwa

 Pamusoro pangu.

13 Ndinofarira kuita

 Kuda kwenyu Mwari

 Zvirokwazvo murairo

 Ri mumoyo mangu.

14 Ndakaparidza mufaro

 Pavungano huru

 Munoziva handidzori

 Wo muromo wangu.

15 Handina kuvanza chinhu

 Mo mumoyo mangu

 Kutendeka ndadudzira

 Ruponeso rwenyu.

16 Handina kumbovanzira

 Yo vungano huru

 Vunyoro nokururama

 Nechokwadi chenyu.

17 Jehovha musandinyima

 Idzo ngoni dzenyu

 Vunyoro chokwadi chenyu

 Zvindichengete ni.

18 Nokuti matambudziko

 Asingaverengwi

 Akangondikomberedza

 Ndatopera moyo.

19 Zvakaipa zvandibata

 Zvakawandisisa

 Kupfuura iro vhudzi

 Ro musoro wangu.

20 Ngavaparadzwe vazvidzwe

 Vanotsvaka kuti

 Mweya wangu uparadzwe

 Vadzoserwe shure.

21 Ngavavhunduswe nenyadzi

 Vanoti kwandiri

 Hekani, Hekani waro

 Vanyadziswe ivo.

22 Zvikufadzei Jehovha

 Kuti mundirwire

 Kurumidzai Jehovha

 Kuzondibatsira.

23 Vafare vokutsvakai

 Voda ruponeso

 Ngavarambe vachingoti

 Jehovha akudzwe.

24 Asi ni ndiri murombo

 Nounoshaiwa

 Kunyanguva zvakadaro

 She unondifunga.

25 Muri mubatsiri wangu

 Nomurwiri wangu

 Chiregai kunonoka

 Imwi Mwari wangu.

### Pisarema 41. C.M.

*Kumutungamiriri wokuimba. Pisarema raDavidi.*

1 Wakakomborerwa uyo

 Wofunga varombo

 Jehovha uchamurwira

 Musi wakaipa.

2 Iye womuraramisa

 Nokumuchengeta

 Iye uchakomborerwa

 NaIye Jehovha.

3 Wokomborerwa panyika

 NaIye Jehovha

 Haangatongomusiyi

 Pavavengi vake.

 Iye uchamutsigira

 Pakurwara kwake

 Moshandura nhovo dzake

 Pakurwara kwake.

4 Ini ndakati Jehovha

 Ndinzwirei tsitsi

 Poresai mweya wangu

 Ndakakutadzira.

5 Vavengi vanotaura

 Izvo zvakaipa

 Ndirinhi kwaachagofa

 Zita rigorova.

6 Kana vachizondivona

 Zvisina maturo

 Vanozvivunganidzira

 Nokuzviparidza.

7 Ivavo vanondivenga

 Vanozevezera

 Vachirangana zvokuti

 Vagondikuvadza.

8 Chakaipa chamubata

 Ndo zvavanoreva

 Zvino zvaavata pasi

 Haachamuki zve.

9 Kunyange shamwari yangu

 Ndinovimba naye

 Waidya zvokudya zvangu

 Wava kurwa neni.

10 Asi Iyemwi Jehovha

 Ndinzwirei tsitsi

 Mundisimudzire Imwi

 Kuti ndivatsive.

11 Izvi zvinondizivisa

 Munofadzwa neni

 Nokuti muvengi wangu

 Haambondikundi.

12 Ini munonditsigira

 Kururama kwangu

 Munondiisa pamuri

 Nokusingaperi.

13 Iye Mwari waSraeri

 Iye ngaavongwe

 Kubva pakusingaperi

 Nokusingaperi.

### Pisarema 42. C.M.

*Kumutungamiriri wokuimba; rwiyo rweMashiri rwavanakomana vaKora.*

1 Nondo notakwairira

 Dzo hova dzemvura

 Saizvozvo mweya uno

 Takwairire Mwi.

2 Mweya wangu unenyota

 Kuna Iye Mwari

 Ndichagosvika riniko

 Ndivonekwe naYe.

3 Misodzi yangu yakanga

 Iri zvozvokudya

 Masikati novusiku

 Vachingotaura.

 Vakataura vachiti

 Iro zuva rose

 Mwari wako uripiko

 Vachingotaura.

4 Ndinosingorangarira

 Zvinhu izvi zvose

 Ndichisingoudurura

 Iwo mweya wangu.

 Navazhinji taienda

 Kuimba yaMwari

 Ndichitungamira uko

 Kuimba yaMwari.

 Navazhinji taifara

 Tichimurumbidza

 Tichitamba mumba make

 Nenzwi rokufara.

5 Ko unosuwireiko

 Iwe mweya wangu

 Unoshaiwa rugare

 Seiko mandiri?

 Tarira kuna Jehovha

 Ndichamurumbidza

 Nokuda kokuponesa

 Kwacho chiso chake.

6 Mweya wangu unosuwa

 Mo mukati mangu

 Ndichikurangarirai

 Ndiri Jorodani.

7 Pakadzika panodana

 Ipo pakadzika

 Napakutinhira kwawo

 Mapopopo enyu.

 Iwo mapoporodzi vo

 Naiwo mafungu

 Zvose zvakangopfuvura

 Pamusoro pangu.

8 Vunyoro ucharaira

 Hwake masikati

 Vusiku ndoimba rwiyo

 Somunyengetero.

9 Ndichati kunaYe Mwari

 Imwi dombo rangu

 Makandikangamwirei

 Imwi Mwari wangu.

 Ndinofamba ndichichema

 Ndichimanikidzwa

 Naiye muvengi wangu

 Nemhaka yeiko?

10 Zvakafana nomunondo

 Pamafupa angu

 Vavengi vangu vanoti

 Mwari uripiko?

11 Ko unosuwireiko

 Iwe mweya wangu

 Unoshaiwa rugare

 Seiko mandiri.

 Tarira kunaJehovha

 Ndichamurumbidza

 Nokuda kokuponesa

 Kwacho chiso chake.

### Pisarema 43. C.M.

1 Nditongereivo Mwari

 Mundireverere

 Mhosva yanguvo parudzi

 Rusina netsitsi.

 Ndirwireivo Jehovha

 Imwi ndirwirei

 Pamunhu unonyengera

 Usakarurama.

2 Imwi ndimwi simba rangu

 Mondirashirei

 Ndinofamba ndichichema

 Navamanikidzi.

3 Zvokwadi nacho chiedza

 Zvinditungamire

 Ndisvitswe pagomo renyu

 NeTabernakeri.

4 Ipapo ndichazosvika

 Aritari yenyu

 Ndicharumbidza nembira

 Mwi mufaro wangu.

5 Ko unosuwireiko

 Iwe mweya wangu

 Unoshaiwa rugare

 Seiko mandiri.

 Tarira kuna Jehovha

 Ndichamurumbidza

 Nokuda kokuponesa

 Kwacho chiso chake.

### Pisarema 44. C.M.

*Kumutungamiriri wokuimba; Pisarema ravanakomana vaKora. Rwiyo rweMashiri.*

1 Takanzwa nenzeve dzedu

 Imwi Mwari wedu

 Nawo madzibaba edu

 Akasitivudza.

 Basa ramakambobata

 Imwi Mwari wedu

 Ipapo pamisi yavo

 Nemisi yekare.

2 Makadzinga vahedheni

 Noruvoko rwenyu

 Nokuvatambudza avo

 Nokuparadzira.

3 Havana kuzviwanira

 Nyika nomunondo

 Ruvoko rwavo haruna

 Kumbovaponesa.

 Chanza chenyuvo chorudyi

 Chakavaponesa

 Naicho chiedza chenyu

 Maivafarira.

4 Imwi ndimi Mwari wangu

 Chidorairai

 Kuti Jakobo akunde

 Imwi Mwari wangu.

5 Nemwi towisira pasi

 Vadzivisi vedu

 Nezita renyu totsika

 Vanotimukira.

6 Nokuti handingavimbi

 Nahwo vuta hwangu

 Naiwo munondo wangu

 Haundibatsiri.

7 Imi makatiponesa

 Po pavadzivisi

 Makazonyadzisa avo

 Vanongotivenga.

8 Isu takazvirumbidza

 Muna Mwari wedu

 Tichavonga zita renyu

 Nokusingaperi.

9 Asi zvino matirasha

 Makatinyadzisa

 Hamuchafambi nehondo

 Idzo hondo dzedu.

10 Munotitizisa isu

 Pavavengi vedu

 Vanopamba pfuma yedu

 Vachizvitorera.

11 Takaita samakwai

 Anondobaiwa

 Matiparadzira isu

 Muna vahedheni.

12 Vanhu venyu matengesa

 Musingaripiwi

 Hamumbowedzeri fuma

 Wo mutengo wavo.

13 Matiita vanhu vano

 Sekwa nokuzvidzwa

 Navo vatigere navo

 Vatikomberedza.

14 Makatiitavo shumo

 Yapavahedheni

 Vanodzungudza misoro

 Ivo vahedheni.

15 Kuzvidzwa kwangu kuripo

 Po pamberi pangu

 Kunyara kwechiso changu

 Kwakandifukidza.

16 Nokuda kwairo inzwi

 Raiye muvengi

 Nomutuki nomutsivi

 Naiye muzvidzi.

17 Nyange zvose zvatiwira

 Hatimbokangamwi

 Hatina kumbonyengera

 Pasungano yenyu.

18 Naiyovo moyo yedu

 Haina kudzoka

 Tsoka hadzimbotsauki

 Pane nzira yenyu.

19 Nyange matipwanya-pwanya

 Ipo pazvikara

 Tikafukidzwa mumvuri

 Mumvuri worufu.

20 Kana tikarikangamwa

 Zita raJehovha

 Tandavadzai ruvoko

 Kumwari wendudzi.

21 Ko Mwari haanganzveri

 Izvo zvose here?

 Kuti Iye unoziva

 Zvakazovanzika.

22 Zvirokwazvo kuda kwenyu

 Tinongovurawa

 Tinoita samakwai

 Okungobaiwa.

23 Muka Munovatirei

 Mukai Jehovha

 Musambotirasha Imwi

 Nokusingaperi.

24 Munovanzirei chiso

 Muchingokangamwa

 Kutambura kwedu uku

 Nokumanikidzwa.

25 Mweya wakakotamira

 Kuna roguruva

 Dumbu rinonamatira

 Paguruva revhu.

26 Simuka mutibatsire

 Iyemi Jehovha

 Mutidzikunure isu

 Sovunyoro hwenyu

### Pisarema 45. C.M.

*Kumutungamiriri wokuimba; nomuimbirwe weShoshanimi; Pisarema ravanakomana vaKora. Rwiyo rweMashiri. Rwiyo rworudo.*

1 Moyo wangu notutuma

 Manzwi akanaka

 Pane zvandakamboita

 Zvinoreva mambo.

 Rurimi rwangu ipeni

 Peni yomunyori

 Iye unonyora kwazvo

 Achikurumidza.

2 Imwi makanaka-naka

 Nokupfuvurisa

 Ivavo vanakomana

 Vavanhu ivavo.

 Nyasha dzakadururirwa

 Pamiromo yenyu

 Saka wakuropafadza

 Nokusingaperi.

3 Sungira munondo wenyu

 Po pachidzva chenyu

 Vumambo nahwo vukuru

 Imwi wamasimba.

4 Fambai muchingokunda

 Novumambo hwenyu

 Nokuda kwayo zvokwadi

 Naihwo vunyoro.

5 Naikovo kururama

 Ruvoko rworudyi

 Rwenyu rukudzidzisei

 Izvo zvinotyisa.

 Miseve yenyu nopinza

 Vanokundwa neMwi

 Inondobaya pamoyo

 Yavovenga mambo.

6 Chigaro chenyu chovushe

 Nokusingaperi

 Tsvimbo yovushe hwenyuvo

 Ndeyakarurama.

7 Imwi ndiYemwi makada

 Iko kururama

 Mukavenga nokuvenga

 Zvisakarurama.

 Naizvozvo Iye Mwari

 Iye Mwari wedu

 Wakazokuzodza Imwi

 Iye Mwari wedu.

 Namafuta okufara

 Nokupfuvurisa

 Kukunda shamwari dzenyu

 Wakakuzodzai.

8 Idzo nguvo dzenyu dzose

 Dzinozonhuhwira

 Nemura nearoisi

 Nayo yokasia.

 Madimbwa akufadzai

 Iwo anoridzwa

 Imo mudzimba dzamambo

 Dzenyanga dzenzou.

9 Vakunda vamadzimambo

 Varipo pakati

 Pakati pavo vakadzi

 Ivo vanokudzwa.

 Ruvoko rwenyu rworudyi

 Vamire vahosi

 Vakashongedzwa ndarama

 Inobva Ofiri.

10 Terera urangarire

 Iwe mukundawe

 Rerekera nzeve yako

 Uterere unzwe.

 Chikangamwa ivo vanhu

 Navanhu vokwako

 Neimba yababa vako

 Chikangamwa zvose.

11 Ipapo mambo uchada

 Ko kunaka kwako

 Ndiye Ishe wako uyo

 Unamate Iye.

12 Iye mukunda weTire

 Naye uchavapo

 Akabata chipo chake

 Paruvoko rwake.

 Naivo vari vapfumi

 Pakati pavanhu

 Naivo vachazotsvaka

 Go rugare newe.

13 Iye mukunda wamambo

 Nezvishongo zvake

 Zvakarukwa nendarama

 Zvakaisvonaka.

14 Uchaiswa kuna mambo

 Nezvishongo zvake

 Zvakarukwa nenariti

 Zvakaisvonaka.

 Mhandara shamwari dzake

 Vanoperekedza

 Naivo vachaiswavo

 Kwamuri ikoko.

15 Vachavuya nomufaro

 Nokufarisisa.

 Vagoiswavo mukati

 Muzinda wamambo.

16 Panzvimbo yamadzibaba

 Vachavepo vana

 Vauchaita machinda

 Po panyika yose.

17 Ndichariyevudza zita

 Kumarudzi ose

 Marudzi achakukudza

 Nokusingaperi.

### Pisarema 46. C.M.

*Kumutungamiriri wokuimba; Pisarema ravanakomana vaKora; nomuimbirwe weAramoti. Rwiyo.*

1 Mwari ndiye vutiziro

 Naro simba redu

 Nomubatsiri panguva

 Dzokumanikidzwa.

2 Saka hatingatyi nyika

 Nyange yoshanduka

 Nemakomo akabviswa

 Aiswe mugungwa.

3 Nyange mvura yotinhira

 Yoita mafungu

 Namakomo odedera

 Kana kupupuma.

4 Rwizi ruripo nehova

 Dzinofadza guta

 RaMwari naiyo nzvimbo

 Yowokumusoro.

5 Mwari urimo mariri

 Harizungunuswi

 Mwari ucharibatsira

 Vutonga hwotsvuka.

6 Vahedheni vota bope

 Vakazungunuswa

 Rakataura nzwi rake

 Nyika kanyauka.

7 Jehovha wehond'unesu

 Ndiye nhare yedu

 Vuyai muvone basa

 Zvishamiso zvake.

8 Ndiye wogumisa kurwa

 Nokupisa vuta

 Unovhuna womapfumo

 Nengoro dzokurwa.

9 Nyarara muzive kuti

 Ini ndini Mwari

 Ndichava mukuru pasi

 Napavahedheni.

10 Jehovha wehondo nesu

 Mwari waJakobo

 Ndiye uri nhare yedu

 Jehovha wehondo.

### Pisarema 47. C.M.

*Kumutungamiriri wokuimba; Pisarema ravanakomana vaKora.*

1 Imwi vanhu vuchirai

 Muchipururudza

 Kuna Mwari nairo nzwi

 Iro romufaro.

2 Jehovha wokumusoro

 Iye unotyisa

 Ndiyevo mambo mukuru

 Pane nyika yose.

3 Ndiye unotikundisa

 Idzo ndudzi dzose

 Nokudziisavo pasi

 Padzo tsoka dzedu.

4 Uchazotitsaurira

 Iyo nhaka yedu

 Iyo pfuma yaJakobo

 Iye waanoda.

5 Iye Mwari wakakwira

 Unodanidzira

 Nokurira kwehwamanda

 Unodanidzira.

6 Imbirai Mwari nziyo

 Dzokumurumbidza

 Muimbire mambo nziyo

 Dzokumurumbidza.

7 Kuti Mwari ndiye mambo

 Pano pasi pose

 Mumuimbirevo rwiyo

 Rwokumurumbidza.

8 Mwari unobata vushe

 Napavahedheni

 Unogara pachigaro

 Chovushe chitsvene.

9 Machinda akavungana

 Navanhu vaMwari

 Nhovo dzapasi ndedzake

 Ndiyevo mukuru.

### Pisarema 48. C.M.

*Rwiyo; Pisarema ravanakomana vaKora.*

1 Jehovha ndiye mukuru

 Unozorumbidzwa

 Muguta raMwari wedu

 Nomugomo dzvene.

2 Panokukwirira kwaro

 Rakanaka kwazvo

 Iro gomo reZioni

 Guta rake guru.

3 Naipo padzimba dzaro

 Padzimba dzamambo

 Mwari wakazviratidza

 Kuti ndiye nhare.

4 Tarirai madzimambo

 Akazovungana

 Iwo ndokuzopfuvura

 Iwo pamwe chete.

5 Ivo ndokungorivona

 Vakazoshamiswa

 Vakavhundukavo vaka

 Chimbidza kutiza.

6 Vakabatwavo ipapo

 Nako kudedera

 Vorwadziwa somukadzi

 Iye unopona.

7 Zvikepe munozviputsa

 Izvo zvetarshishi

 Nayo mhepo inobuda

 Napamabvazuva.

8 Saizvozvo zvatakanzwa

 Ndozvatakavona

 Paguta raMwari wedu

 Ucharisimbisa.

9 Takafungavo vunyoro

 Hwenyu Imwi Mwari

 Momukati metembere

 Mutembere yenyu.

10 Zvakaita zita renyu

 Kurumbidzwa kwaro

 Ndizvovo zvamakaita

 Kunoguma nyika.

 Ruvoko rwenyu rorudyi

 Iyemwi Jehovha

 Irwo rwakazara nako

 Nako kururama.

11 Gomo ngarifarisise

 Gomo reZioni

 Navakunda vokwaJudha

 Nezvamakatonga.

12 Poteredzai Zioni

 Mumbopota naro

 Muverenge shogwe dzaro

 Muchipota naro.

13 Cherekedza nhare dzaro

 Nadzo dzimba dzaro

 Vazukuru mugovudza

 Vanozotevera.

14 Uyu ndiye Mwari wedu

 Nokusingaperi

 Uchazotiperekedza

 Kusvika parufu.

### Pisarema 49. C.M.

*Kumutungamiriri wokuimba; Pisarema ravanakomana vaKora.*

1 Inzwa chinhu ichi Imwi

 Mugere panyika

 Muterere imwi mose

 Mugere panyika.

2 Iyemwi vaduku mose

 Nemwi vanokudzwa

 Vafumi nemwi varombo

 Mose pamwe chete.

3 Muromo uchataura

 Ihwo vuchenjeri

 Kufunga komoyo wangu

 Kuchava nenjere.

4 Ndichirerekera nzeve

 Kumifananidzo

 Zvakavanzwa ndichadudza

 Namanzwi embira.

5 Ini ndichagotyirei

 Misi yakaipa

 Zvakaipa zvondivinga

 Nokuzondikomba.

6 Ivo vanovimba pfuma

 Vanozozvikudza

 Pamusoro pokuwanda

 Kwayo pfuma yavo.

7 Hapan’ungadzikinura

 Iyo hama yake

 Kana kupa iye Mwari

 Dzukunuro yayo.

8 Rudzikunuro rwomweya

 Yavo runokosha

 Nokuti runozoguma

 Nokusingaperi.

9 Arambe ari mupenyu

 Nayo misi yose

 Aregovona kuvora

 Nayo misi yose.

10 Nokuti vose vanofa

 Vachisiya pfuma

 Benzi nowakachenjera

 Vose pamwe chete.

11 Pamoyo yavo ivavo

 Vanofunga kuti

 Dzimba dzavo dzichagara

 Nokusingaperi.

 Vugaro hwavo ihwohwu

 Svika kumarudzi

 Nyika vanodzitumidza

 Namazita avo.

12 Asi munhu haagari

 Achisingokudzwa

 Iye wakafanana ne

 Mhuka dzinopera.

13 Ndiyo nzira yamapenzi

 Nyange zvakadaro

 Vanhu vanovatevera

 Vachitenda izvo.

14 Vakatarirwa Sheori

 Saiwo makwai

 Rufu ndirwo ruchazova

 Iyeyu mufudzi.

 Muguva vakaradzikwa

 Kunge samakwai

 Nairwovo rufu rwavo

 Ruchazovamedza.

 Ipapo vakarurama

 Vachazovatonga

 Guva richazoparadza

 Vokunaka kwavo.

15 Mwari uchadzikunura

 Iwo mweya wangu

 Pane simba romuguva

 Andidzikunure.

16 Iwe usazotya hako

 Mumwe achifuma

 Kana fuma yemba yake

 Ichingowedzerwa.

17 Nokuti kana ozofa

 Haangazvitori

 Nomukurumbira wake

 Haumuteveri.

18 Kunyanguva paupenyu

 Wazviropafadza

 Vanhu vachikurumbidza

 Pane zvakanaka.

19 Kuna madzibaba ake

 Iye uchaenda

 Havangavoni chiedza

 Nokusingaperi.

20 Iye munhu unokudzwa

 Asina nenjere

 Wakafanana nemhuka

 Dzinongopfuvura.

### Pisarema 50. C.M.

*Pisarema raAsafa.*

1 Mwari Iye Mwari wedu

 Wakadana nyika

 Kubva zuva richibuda

 Kusvika madeko.

2 Iye Mwari wakapenya

 Ari paZioni

 Rakanaka-naka kwazvo

 Irori Zioni.

3 Mwari wedu unovuya

 Haanganyarari

 Iye moto noparadza

 Saro dutu guru.

4 Unodanavo kudenga

 Kumusoro-soro

 Kuti agotonga vanhu

 Vake pano pasi.

5 Vunganidzai vatsvene

 Ivavo kwandiri

 Vakatoita sungano

 Nazvo zvibairo.

6 Kudenga kunodudzira

 Kururama kwake

 Kuti Iye Mwari ndiye

 Mutongi amene.

7 Inzwa imi vanhu vangu

 Ndichangotaura

 Ndichikupupurirai

 Ndini Mwari wenyu.

8 Handingambokutukiyi

 Pane zvibairo

 Zvipiriso zvinopiswa

 Zviri mberi kwangu.

9 Nzombe handingambotori

 Yapaimba yako

 Kana nhongo pazvirugu

 Zvadzo mbudzi dzako.

10 Nokuti mhuka ndedzangu

 Dziri mumasango

 Nadzo mombe mumakomo

 Ane zvuru zvawo.

11 Shiri dzose ndinoziva

 Dziri mumakomo

 Nemhuka dzose ndedzangu

 Dziri mumasango.

12 Kana ndikava nenzara

 Handivudzi iwe

 Nokuti nyika ndeyangu

 Nezvose zvirimo.

13 Ko ini ndingadya here

 Nyama yadzo hando

 Ko ini ndingamwa here

 Ropa radzo mbudzi.

14 Zvibairo mubaire

 Izvo zvokuvonga

 Uripire wokumsoro

 Idzo mhiko dzako.

15 Iwe udane kwandiri

 Pakutambudzika

 Ini ndichasikurwira

 Ugondirumbidza.

16 Asi kunowakaipa

 Jehovha unoti

 Haunei nomurawo

 Wangu nesungano.

17 Unovenga kurairwa

 NaIye Jehovha

 Unorashavo mashoko

 Angu shure kwako.

18 Wati achivona mbavha

 Wakaifarira

 Naiyo mhombwevo naye

 Vanofambidzana.

19 Muromo unotendera

 Izvo zvakaipa

 Norurimivo kureva

 Idzo nhema dzoga.

20 Hama unosipomera

 Iyo hama yako

 Makuhwa uchiitira

 Nomwana wamai.

21 Wakaita zvinhu izvi

 Ndikangonyarara

 Newe ukafunga kuti

 Ndafanana newe.

 Asi ndichakuraira

 Ndichirongedzera

 Zvinhu izvozvi pameso

 Napameso ako.

22 Funga chinhu ichi imwi

 Vokumukangamwa

 Ndigosakubvamburai

 Pasino murwiri.

23 Munhu unondirumbidza

 Achiigadzira

 Nzira yake zvakanaka

 Ndichamuponesa.

### Pisarema 51. C.M.

*Kumutungamiriri wokuimba. Pisarema raDavidi, panguva yakaswika muprofita Natani kwaari, iye apinda kunaBati-sheba.*

1 Mwari ndinzwirei tsitsi

 Sovunyoro hwenyu

 Kudarika kwangu kose

 Chidzimai zvino.

2 Ndisukei Mwari wangu

 Pakuipa kwangu

 Ndinatsei kwazvo Imwi

 Muchitadzo changu.

3 Kudarika kwangu uku

 Ndokuzivisisa

 Chivi changu chinogara

 Chiri mberi kwangu.

4 Imwi moga Imwi moga

 Ndakamutadzira

 Ndakaita zvakaipa

 Mberi kwenyu Mwari.

5 Kuti kutaura kwenyu

 Munzi marurama

 Vuye pakutonga kwenyu

 Musava nemhosva.

6 Tarira ndaberekerwa

 Mune zvakaipa

 Mai vakanditambira

 Ndirimo muzvivi.

7 Tarira moda chokwadi

 Chokwadi pamoyo

 Munoda kundidzidzisa

 Njere pakavanda.

8 Ndinatsei nehisopi

 Ndive wakanaka

 Ndishambidzei ndichene

 Kupfuvura chando.

9 Ndiravidzei mufaro

 Nomoyo muchena

 Kuti mapfupa mavhuna

 Awane rufaro.

10 Zvivanzei chiso chenyu

 Po pazvivi zvangu

 Mudzimei zvakaipa

 Ishe Mwari wangu.

11 Dosikai zve mandiri

 Moyo wakachena

 Chivandudza mweya wangu

 Kuti ururame.

12 Pamberi pechiso chenyu

 Murego ndirasha

 Musabvisa mweya wenyu

 Mutsvene kwandiri.

13 Dodzosera zve kwandiri

 M'faro woruponeso

 Munditsigire nomweya

 Mweya wokutenda.

14 Ipapo ndichadzidzisa

 Vadariki nzira

 Navatadzi vachatenda

 Vavuye kwamuri.

15 Pamhosva yeropa Mwari

 Ndirwirei Imwi

 Ipapo rurimi rwangu

 Ruchamuimbira.

16 Ishe zarura miromo

 Ndiparidze Imwi

 Kurumbidzwa kwenyu kose

 Ndigokutaura.

17 Zvibairo hamuzvidi

 Dai ndokupai

 Zvipiriso hamuzvidi

 Izvo zvinopiswa.

18 Zvibairo zvamunoda

 Mweya wakaputswa

 Nawo moyo wakapwanywa

 Hamungashovori.

19 Vaitire zvakanaka

 Ivo veZioni

 Mugovakavo masvingo

 PaJerusarema.

20 Ipapo muchafarira

 Zvibairo zvose

 Zvarurama zvipiriso

 Zvose zvakanaka.

21 Ipapo vachabayira

 Naidzovo nzombe

 PaAritari yaMwari

 Dzive chibairo.

### Pisarema 52. C.M.

*Kumutungamiriri wokuimba. Rwiyo rweMashiri rwaDavidi; panguva yakasika Doegi muEdomi akavudza Sauro, aciti; Davidi wasika paimba yaAhimereki.*

1 Mhare nozvikudzirei

 Nazvo zvakashata

 Tsitsi dzaMwari dziripo

 Nayo misi yose.

2 Rurimi rwako nofunga

 Zvisakarurama

 Sechisvo chinozopinza

 Ruchikunyengera.

3 Iwe woda zvakaipa

 Kune zvakanaka

 Nokungorevavo nhema

 Kukunda chokwadi.

4 Mashoko okuparadza

 Ndiwo awunoda

 Iwe rurimi nhaiwe

 Runozonyengera.

5 Mwari uchakuparadza

 Nokusingaperi

 Uchakubvisa patente

 Nokukudzuravo.

6 Varurami vachavona

 Vuyezve vachatya

 Vagomuseka iyeyo

 Vaseke vachiti.

7 Uyu munhu, uyu munhu

 Usina kuita

 Iye Mwari kuti ave

 Iyo nhare yake.

 Wakavimba nokuwanda

 Kwayo pfuma yake

 Iye akazvisimbisa

 Pane zvakaipa.

8 Asi kana ndiri ini

 Ndakangofanana

 Nomunyoro muorivhi

 Muimba yaMwari.

 Ini ndichasingovimba

 Netsitsi dzaMwari

 Nokusingaperi-peri

 Netsitsi dzaMwari.

9 Imwi ndichakuvongai

 Nokusingaperi

 Nokuti Imwi ndiyemwi

 Makandiitira.

 Ndicharimirira zita

 Iro zita renyu

 Napamberi pavatsvene

 Kuti rakanaka.

### Pisarema 53. C.M.

*Kumutungamiriri wokuimba; pamuimbirwe weMaharati. Rwiyo rweMashiri rwaDavidi.*

1 Benzi rakati mumoyo

 Hakuna YeMwari

 Vakavora vakabata

 Basa ronyangadza.

2 Mwari ariko kudenga

 Watarira pasi

 Kuvona kana aripo

 Unotsvaka Mwari.

3 Mumwe nomumwevo wavo

 Wadzokera shure

 Unoita zvakanaka

 Hakuna nomumwe.

4 Ko vakaipa vazivi

 Vodya vanhu vangu

 Sezvo vachidya zvokudya

 Vasingandivongi.

5 Ipapo vaitya kwazvo

 Pakanga pasina

 Chinotyisa asiMwari

 Wakamuparadza.

 Mwari wakamuparadza

 Wanga amukomba

 Iwe wakavanyadzisa

 Mwari wavarasha.

6 Dai kuponeswa kwake

 Iye Siraeri

 Dai kukabva Zioni

 Kukabva Zioni.

 Kana Mwari achidzosa

 Vanhu pakutapwa

 Siraeri uchafara

 Naiye Jakobo.

### Pisarema 54. C.M.

*Kumutungamiriri wokuimba; neNeginoti. Rwiyo rweMashiri rwaDavidi, panguva yakasika vaZifi kunaSauro, vakati: Davidi haazinovanda kwatiri here?*

1 Ndiponese Imwi Mwari

 Naro zita renyu

 Munditonge Imwi Mwari

 Naro simba renyu.

2 Inzwai munyengetero

 Imwi Mwari wangu

 Rerekai nzeve yenyu

 Munzwe shoko rangu.

3 Vatorwa vandimukira

 Navamanikidzi

 Vakatsvaka mweya wangu

 Havatsvaki mwari.

4 Tarirai Iye Mwari

 Mubatsiri wangu

 Ndiye uri pakati pa

 Vanonditsigira.

5 Uchatsiva zvakaipa

 Kuvavengi vangu

 Mugovaparadza Imwi

 Nako kutendeka.

6 Ndichabaya chipiriso

 Chokungozvidira

 Ndichavonga zita renyu

 Kuti rakanaka.

7 Kuti wakazondirwira

 Pakutambudzika

 Kukundwa ndikazovona

 Kwavavengi vangu.

### Pisarema 55. C.M.

*Kumutungamiriri wokuimba; neNeginoti. Rwiyo rweMashiri rwaDavidi.*

1 Rerekai nzeve yenyu

 Kumunyengetero

 Mwari musambozvivanza

 Kukumbira kwangu.

2 Nditerere mupindure

 Pakuchema kwangu

 Ndinoshaiwa zororo

 Ndichingovuvura.

3 Kuda kwenzwi romuvengi

 Nokumanikidza

 Kwaivavo vakaipa

 Vanondipomera.

 Kuti vanondipomera

 Izvo zvakaipa

 Ivo vanonditambudza

 Nokutsamwa kwavo.

4 Moyo wangu norwadziwa

 Imomo mukati

 Naro garudzo rorufu

 Rakatondiwira.

5 Iko kutya nokubvunda

 Zvakazondiwira

 Naiko kutya kukuru

 Kwakandifukidza.

6 Dai ndina mapapiro

 Kuita senjiva

 Dai ndaibhururuka

 Ndikandozorora.

7 Tarirai ndingadai

 Ndatizira kure

 Ndikandogara kurenje

 Ndatizira kure

8 Dai ndakakurumidza

 Iko kundovanda

 Ndichitiza iyo mhepo

 Ine dutu guru

9 Paradza mukanganise

 Idzo ndimi dzavo

 Ndakavona manikidzo

 Nokurwa muguta.

10 Masikati novusiku

 Voripoteredza

 Zvakaipa nokusuwa

 Zvirimo mukati.

11 Kushata kuri pakati

 Nokumanikidza

 Kusanyengera naiko

 Mo munzira dzavo.

12 Wakanga asi muvengi

 Waindishovora

 Ipapo ndaizogona

 Kumbotsunga hangu.

 Wakanga asi muvengi

 Waingozvikudza

 Ipapo ndingangodaro

 Ndakangomuvanda.

13 Asi wakanga uriwe

 Wakaita seni

 Iwewe shamwari yangu

 Naye muzikamwi.

14 Taisimbosirangana

 Zvakanakisisa

 Taifamba mumba make

 Navanhu vazhinji.

15 Dai rufu rwavawira

 Vasingafungiri

 Vaburukire kuguva

 Vachiri vapenyu.

 Kuti kushata kuripo

 Pavugaro hwavo

 Imomo mukati mavo

 Pavugaro hwavo.

16 Asi kana ndiri ini

 Ndichadana Mwari

 Mwari uchandiponesa

 Ndichadana Mwari.

17 Madekwana mangwanani

 Nawo masikati

 Ndichadana ndichichema

 Iye uchandinzwa.

18 Wakadzikunura mweya

 Wangu norugare

 Kukasazova nomumwe

 Wakandibatsira.

 Wakaswedera kwandiri

 Hakuna nomumwe

 Nokuti vairwa neni

 Vaive vazhinji.

19 Mwari uchavapindura

 Wakanga aripo

 Nokuti havashanduki

 Havambotyi Mwari.

20 Watambanudza ruvoko

 Kunavo rugare

 Sungano akashovora

 Yo sungano yake.

21 Mashoko muromo wake

 Tedza samafuta

 Asi kurwa kwaivapo

 Kwaiva pamoyo.

 Mashoko ake manyoro

 Kukunda mafuta

 Kunyange zvadaro hazvo

 Yaiva minondo.

22 Kandira mutoro wako

 Kunaye Jehovha

 Haatendi varurami

 Vambozungunuswa.

23 Muchavaisa kugomba

 Ro rokuparadzwa

 Ivo vanongokarira

 Kutevura ropa.

24 Naivo vanonyengera

 Havangambogari

 Asi ini ndichavimba

 Iyemi Jehovha.

### Pisarema 56. C.M.

*Kumutungamiriri wokuimba; nomuimbirwe weNjiva iri mumiouki iri kure. Pisarema raDavidi; rwiyo rweMiktami; panguva yaakabatwa navaFirista paGati.*

1 Mwari ndinzwirei tsitsi

 Voda kundimedza

 Voswera vachirwa neni

 Nokumanikidza.

2 Vavengi vangu vanoda

 Kuti vandimedze

 Vanozvikudza vachirwa

 Neni vakawanda.

3 Kana nguva ichisvika

 Nguva yandinotya

 Ini ndichavimba nemwi

 Panguva yokutya.

4 Ndicharirumbidza shoko

 Ndivimbe naMwari

 Handingatongotyi nyama

 Ingandiitei.

5 Zuva rose voshandura

 Mashoko anguvo

 Ivo vanondifungira

 Izvo zvakaipa.

6 Ivo vanongovungana.

 Vachindivandira

 Vanongonditarisisa

 Kuparadza mweya.

7 Ko vangazopukunyuka

 Nenzira dzenhema

 Imwi muchavaparadza

 Pakutsamwa kwenyu.

8 Madzungairiro angu

 Munoaverenga

 Iwo madzungairiro

 Angu moverenga.

 Misodzi yangu isai

 Mumudziyo wenyu

 Ko handizvo zvakanyorwa

 Murugwaro rwenyu.

9 Ipapo vavengi vangu

 Vodzokera shure

 Ndichidana ndinoziva

 Muripo pandiri.

10 Muna Mwari ndichakudza

 Iro shoko rake

 Ndichasingorirumbidza

 Iro shoko rake.

11 Ndakavimba naYe Mwari

 Handingatongotyi

 Vanhu vangandiitei

 Handingatongotyi.

12 Ini ndinosungwa nazvo

 Zvandakupikira

 Zvipiriso zvokuvonga

 Ndichakuvigira.

13 Mweya wangu makarwira

 Ipapo parufu

 Namakumbo makarwira

 Po pakugumburwa.

 Kuti ndigone kufamba

 Pamberi paMwari

 Muchiedza chovupenyu

 Ndigone kufamba.

### Pisarema 57. C.M.

*Kumutungamiriri wokuimba; nomuimbirwe weAritasheti. Pisarema raDavidi, rwiyo rweMiktani; panguva yaakatiza Sauro pabako.*

1 Ndinzwirei tsitsi Mwari

 Ndinzwirei tsitsi

 Mweya wangu notizira

 Ikoko kwamuri.

 Ndotizira kumumvuri

 Wawo mapapiro

 Enyu kusvikira njodzi

 Dzichingopfuvura.

2 Ndodanidzira kwaari

 Wokumsoro-soro

 Kuno unondiitira

 Izvo zvinhu zvose.

3 Mubatsiri uchatuma

 Ariko kudenga

 Kuti azondiponesa

 Uchazomutuma.

 Kana vanomanikidza

 Vachindishovora

 Iye Mwari uchatuma

 Tsitsi nezvokwadi.

4 Mweya wanguri pakati

 Pakati peshumba

 Pakati pavo ndovata

 Vopfuta somoto.

 Vanakomana vavanhu

 Meno samapfumo

 Rurimi rwavo munondo

 Iwo unopinza.

5 Imi ngamukudzwe Mwari

 Iko kumusoro

 Nako kurumbidzwa kwenyu

 Kuve kumusoro.

6 Vakadziteyera tsoka

 Dzangu womumbure

 Mweya vakakotamisa

 Naiwo mumbure.

7 Hunza vakandicherera

 Iko mberi kwangu

 Asi ivo vakawira

 Mukati vamene.

8 Moyo wangu wakasimba

 Wakasimba Mwari

 Ndichasingoimba nziyo

 Dzokumurumbidza

9 Muka iwe moyo wangu

 Nemitengeramwa

 Ndichamuka mangwanani

 Iyeni ndimene.

9 Ndichakuvongai Ishe

 Pakati pendudzi

 Ndichakuimbira nziyo

 Po pavahedheni.

10 Kuti ngoni dzenyu huru

 Kusvika kudenga

 Naiyo zvokwadi yenyu

 Yosvika kudenga.

11 Imi mugokudzwa Mwari

 Ikoko kudenga

 Nako kurumbidzwa kwenyu

 Kuve kumusoro.

### Pisarema 58. C.M.

*Kumutungamiriri wokuimba; nomuimbirwe weAritasheti. Pisarema raDavidi; rwiyo rweMiktami.*

1 Nhai imi vanesimba

 Munombotaura

 Zvakaruramavo here

 Pamunovatonga?

2 Munoita zvakaipa

 Muchivaerera

 Muchingovamanikidza

 Namavoko enyu.

3 Ivo vakava vatorwa

 Kubva pakuzvarwa

 Vakaipa votsauka

 Vachireva nhema.

4 Vakafanana vuturu

 Hwavo sohwenyoka

 Sechiva chisingambonzwi

 Chinovhara nzeve.

5 Chisingatongotereri

 Nzwi ravachengeti

 Kunyange vachitaura

 Nahwo vuchenjeri.

6 Imwi dovhunai meno

 Imo mumuromo

 Mugure meno makuru

 Avana veshumba.

7 Ivo ngavapwe semvura

 Inongoerera

 Kana ‘chipfura miseve

 Seyakagurika.

8 Sehomba vanyunguruka

 Sowakaberekwa

 Nguva isina kukwana

 Vasavona zuva.

9 Hari dzisati dzambonzwa

 Womoto weminzwa

 Uchadzibvisa nedutu

 Pakutsamwa kwake.

10 Varurami vachafara

 Vovona kutsiva

 Tsoka uchadzishambidza

 Mo muropa rake.

11 Naizvozvo ivo vanhu

 Vanhu vachazoti

 Wo mubairo uripo

 Wowakarurama.

 Vachativo zvirokwazvo

 Ye Mwari uripo

 Ndiye hake unotonga

 Ipo pasi pose.

### Pisarema 59. C.M.

*Kumutungamiriri wokuimba; nomuimbirwe weAritasheti. Pisarema raDavidi; rwiyo rweMiktami; panguva Sauro yaakatuma vanhu, vakarindira imba yake kuti vamuvuraye.*

1 Ndirwirei pavavengi

 Imwi Mwari wangu

 Mugozondiisa kure

 Navondimukira.

2 Pavaiti zvakaipa

 Ndirwirei Imwi

 Mugozondiponesavo

 Pavanhu veropa.

3 Tarira vanovandira

 Iwo mweya wangu

 Vane simba vavungana

 Kuti varwe neni.

 Hakusati kuri kuda

 Kwazvo zvivi zvangu

 Kana iko kudarika

 Kudarika kwangu.

4 Vachimhanya vogadzira

 Ndisina nemhosva

 Mukai mundibatsire

 Kuti mugovona.

5 Mukai muvashanyire

 Vahedheni vose

 Musatongonzwira tsitsi

 Ivo vadariki.

6 Vanodzoka madekwana

 Vachingohuhudza

 Seimbwa vanopotavo

 Nairovo guta.

7 Vanodzvova nemiromo

 Varuma minondo

 Nokuti vanoti ivo

 Ndiani unganzwa?

8 Asi Iyemi Jehovha

 Muchazovaseka

 Nokuzovadadirazve

 Vahedheni vose.

9 Imwi ndimwi simba rangu

 Ndichakumirira

 Mwari ndiye nhare yangu

 Yakazokwirira.

10 Mwari uchandichingura

 Nadzo tsitsi dzake

 Kukundwa kwavo vavengi

 Ndichazokuvona.

11 Imwi musavavuraya

 Tikazokangamwa

 Muparadzire nesimba

 Imwi nhovo yedu.

12 Nokuda kwechivi chavo

 Namashoko avo

 Ivo ngavabatwe ivo

 Kuzvikudza kwavo.

 Nokuda kwako kutuka

 Nokutuka kwavo

 Naidzovo nhema dzavo

 Dzavanotaura.

13 Muchavapedza nehasha

 Kuti vagoziva

 Mwari unobata vushe

 Panaye Jakobo.

14 Ngavadzoke madekwana

 Vahuhudze sembwa

 Vapote-pote neguta

 Nguva yamadeko.

15 Ivo vachadzungaira

 Vachitsvaka kudya

 Vagare vusiku hwose

 Vasingamboguti.

16 Asi ini ndichaimba

 Ndichireva simba

 Ndichadzirumbidza tsitsi

 Dzenyu mangwanani.

 Manga muri nhare yangu

 Yakazokwirira

 Nahwo vutiziro hwangu

 Pakutambudzika.

17 Ndichakuimbira nziyo

 Imwi simba rangu

 Imwi ndimwi nhare yangu

 Mondinzwira tsitsi.

### Pisarema 60. C.M.

*Kumutungamiriri wokuimba; nomuimbirwe weShushani Eduti; rwiyo rweMiktami rwaDavidi, kudzidzisa; panguva yaakarwa naArami-naha-raimi naArami-zoba, Joabi akadzoka akavuraya paMupata woMunyu vaEdomi vanezuru zinegumi neziviri.*

1 Mwari makatotirasha

 Mukatiparadza

 Manga makatitsamwira

 Muchazotidzosa.

2 Nyika makaibvundisa

 Mukaitsemura

 Muchazozvigadzira zve

 Isa zungunuka.

3 Vanhu makavaratidza

 Zvinhu zvinorema

 Makati mwisa waini

 Iyo inobata.

4 Vakakutya makavapa

 Mavapa mureza

 Uratidzwevo nokuda

 Kwaiyo zvokwadi.

5 Vamakada ngavarwirwe

 Mugotiponesa

 Nago ruvoko rworudyi

 Mugotipindura.

6 Iye Mwari wataura

 Pavutsvene hwake

 Wati ndichafara kwazvo

 Pavutsvene hwake.

 Wati ndichaiganhura

 Iyoyo Shekemi

 Ndichaeravo mupata

 Waiyo Sukoti.

7 Yo Gireadi ndeyangu

 Naiye Manase

 Efraimi inhaviro

 Judha ndiyo tsvimbo.

8 Moabi mudziyo wangu

 Wokushambidzira

 NeEdomi ndiyo nzvimbo

 Ndokandire shangu.

 Newevo Firisitia

 Chingopururudza

 Nokuda kwagu newevo

 Chingopururudza.

9 Ndiani uchandiisa

 Guta rakasimba

 Ndichaperekedzwa nani

 Ndiende Edomi.

10 Ko hamuna kutirasha

 Here Imwi Mwari

 Imwi humuchambobudi

 Nadzo hondo dzedu.

11 Imwi dotibatsirai

 Po pamudzivisi

 Kubatsira kwavo vanhu

 Hakuna maturo.

12 Novumhare tichaita

 Muna Iye Mwari

 Kuti ndiye uchatsika

 Vadzivisi vedu.

### Pisarema 61. C.M.

*Kumutungamiriri wokuimba; nomutengerenwa. Pisarema raDavidi.*

1 Inzwai kuchema kwangu

 Iyemwi Jehovha

 Nomunyengetero wangu

 Muuteerere.

2 Ndichadana ndiri pasi

 Moyo wamboziya

 Ndiperekedze kudombo

 Ndisingasvikiri.

3 Nokuti makanga muri

 Vutiziro hwangu

 Shongwe yangu yakasimba

 Kwandingatizira.

4 Tente renyu ndichagara

 Nokusingaperi

 Ndichavanda munyasi ma

 Mapapiro enyu.

5 Nokuti Imwi makanzwa

 Idzo mhiko dzangu

 Makadzosa iyo nhaka

 Yavanotya zita.

6 Mazuva muchawedzera

 Vupenyu hwamambo

 Makore achaenzana

 Marudzi mazhinji.

7 Uchagara mberi kwenyu

 Nokusingaperi

 Vunyoro nazvo zvokwadi

 Zvigomuchengeta.

8 Ipapo ndichaimbira

 Zita renyu rwiyo

 Irwo rwokumurumbidza

 Nokusingaperi.

 Kuti ndigozodziita

 Mhiko dzangu idzo

 Zuva rimwe nerimwevo

 Nokusingaperi.

### Pisarema 62. C.M.

*Kumutungamiriri wokuimba; nomutovo waJedutuni. Pisarema raDavidi.*

1 Mweya wangu worindira

 Iyemwi Jehovha

 Kwamuri ndiko kunobva

 Kuponeswa kwangu.

2 Ndiye woga dombo rangu

 Nomponesi wangu

 Shongwe yakazokwirira

 Handizungunuswi.

3 Muchavavarira munhu

 Kusvikira rini?

 Kuti mugomuvuraya

 Imwi mose vanhu.

 Kuita sarwo rusvingo

 Runongoda kuwa

 Kuita sarwo ruzhowa

 Runongotsveyama.

4 Vanongorangana kuti

 Vasundire pasi

 Vachiti Iye agobva

 Pavukuru hwake.

 Vanozofarira nhema

 Vachiropafadza

 Nemiromo asi moyo

 Yavo ichituka.

5 Mweya wangu chirindira

 Chirindira Mwari

 Kuti ndinomutarira

 Nawo moyo wangu.

6 Ndiye woga dombo rangu

 Nomponesi wangu

 Shongwe yakazokwirira

 Handizungunuswi.

7 Iko kuna Mwari ndiko

 Kuno kuponeswa

 Dombo rangu simba rangu

 Nahwo vutiziro.

8 Vimba naYe Imwi vanhu

 Vutiziro hwedu

 Dururai moyo yenyu

 Iko mberi kwake.

9 Ivavo vasingakudzwi

 Havana maturo

 Naivavo vanokudzwa

 Dzinongova nhema.

 Pakuerwa havaremi

 Havana maturo

 Vose vose pamwe chete

 Havana maturo.

10 Regai kuvimba nako

 Ko kumanikidza

 Imwi musazozvikudza

 Nako kupambara.

 Kana fuma ichiwanda

 Musanamatira

 Naiyovo moyo yenyu

 Isanamatira.

11 Mwari wakadotaura

 Iko kamwe chete

 Ndakazvinzwavo kaviri

 Simba nderaMwari.

12 Nadzo tsitsivo ndedzenyu

 Munomuitira

 Munhu mumwe nomumwevo

 Sezvaakabata

### Pisarema 63. C.M.

*Pisarema raDavidi, panguva yokugara kwake parenje raJuda.*

1 Mwari muri Mwari wangu

 Ndinokutsvakai

 Mweya wangu unenyota

 Ndinokushuvai.

 Po panyika yakawoma

 Inonzwisa nyota

 Isina kana nemvura

 Inonzwisa nyota.

2 Ndakatarira kwamuri

 Panzvimbo tsvene po

 Ndivone rosimba renyu

 Nokubwinya kwenyu.

3 Nokuti vunyoro hwenyu

 Hwokunda vupenyu

 Naiyo miromo yangu

 Ichakurumbidza.

4 Ipapo ndichakuvonga

 Ndichiri mupenyu

 Ndichasimudza mavoko

 Naro zita renyu.

5 Mweya wangu uchaguta

 Nezvinenge mongo

 Muromo’chakurumbidza

 Ndichifara kwazvo.

6 Ndichikurangarirai

 Ndiripo panhovo

 Ndichikufunga panguva

 Idzo dzovusiku.

7 Nokuti makanga muri

 Mubatsiri wangu

 Pamapapiro enyupo

 Ndichafara kwazvo.

8 Mweya unonamatira

 Naro simba rose

 Ruvoko rwenyu rworudyi

 Runonditsigira.

9 Vanotsvaka kuparadza

 Iwo mweya wangu

 Vachapindavo panzvimbo

 Dzapasi dzenyika.

10 Vachaiswavo pasimba

 Simba romunondo

 Vachazovavo mugove

 Iwo wamakava.

11 Asi mambo uchafara

 Iko kuna Mwari

 Vose vanopika naYe

 Vachafara kwazvo.

 Nokuti muromo wavo

 Vanoreva nhema

 Uchadzivirwa muromo

 Vanoreva nhema.

### Pisarema 64. C.M.

*Kumutungamiriri wokuimba. Pisarema raDavidi.*

1 Inzwa inzwi rangu Mwari

 Pakuchema kwangu

 Chengeta vupenyu hwangu

 Ndirege kutyiswa.

2 Ndivanzei Imwi Mwari

 Po pakurangana

 Kwavo ivo vanoita

 Zvisakarurama

3 Vakarurodza rurimi

 Rwavo somunondo

 Vakagovavo miseve

 Mashoko ovava.

4 Vapfure wakarurama.

 Vakavanda ivo

 Kamwe kamwe vasingatyi

 Vakavanda ivo.

5 Vanotsungirira ivo

 Zano rakaipa

 Pakavanda varangana

 Kuteya misungo.

 Vanoti vachirangana

 Ndianiko iye

 Ungazvivona izvozvo

 Ipo pakavanda.

6 Vanofunga zvakaipa

 Vanoti tapedza

 Kurifungisisa zano

 Iro zano guru.

 Ikoko kufunga kwavo

 Ikoko mukati

 Mumwe nomumwe mumoyo

 Izvo zvakadzika.

7 YeMwari uchavafura

 Vachazokuvadzwa

 Kamwe kamwe nomuseve

 Vachazokuvadzwa.

8 Idzo dzichavadzokera

 Idzo ndimi dzavo

 Navanovavona vose

 Vachazovatiza.

9 Navanhu vose vachatya

 Vagozoparidza

 Basa vachicherekedza

 Zvaakamboita.

10 Varurami vachafara

 Vachavimba naye

 Vakarurama pamoyo

 Vachafara kwazvo.

### Pisarema 65. C.M.

*Kumutungamiriri wokuimba. Pisarema-Rwiyo rwaDavidi.*

1 Kurumbidzwa mafanira

 Ipo paZioni

 Kuti muitirwe mhiko

 Iyemwi Jehovha.

2 Imwi Jehovha wokunzwa

 Yo minyengetero

 Vanhu vanotofanira

 Kuvuya kwamuri.

3 Namashoko akaipa

 Avakundikunda

 Kana kuri kudarika

 Imwi muchadzima.

4 Wakaropafadzwa munhu

 Wamasanangura

 Mukazomuswededzavo

 Padzivazhe dzenyu.

 Zvakanaka zvemba yenyu

 Nazvo tigoguta

 Iyo nzvimbo yenyu tsvene

 YeTembere yenyu.

5 Imwi munotipindura

 Nako kururama

 Munopindura nezvinhu

 Zvinhu zvinotyisa.

 Imwi muponesi wedu

 Nechivimbo chedu

 Chamativi ose pasi

 Navari pagungwa.

6 Yeunoteya makomo

 Naro simba rake

 Wakasungavo chivuno

 Naro simba rake.

7 Ndiyevo unonyaradza

 Iko kutinhira

 Kwamakungwa namafungu

 Nako kupopota.

8 Navagere kumugumo

 Votya zviratidzo

 Munofadza mabudiro

 Mangwana madeko.

9 Muno shanyiravo pasi

 Muchipadiridza

 Munopapfumisa kwazvo

 Muchipadiridza.

 Rwizi rwaMwari ruzere

 Ruzere nemvura

 Munogadzirira zviyo

 Magadzira pasi.

10 Munozadza mihoronga

 Naiyovo mvura

 Moenzanisa mipanje

 Mipanje yapasi.

 Monyorovesa nemvura

 Mvura ichipfunha

 Mozviropafadza izvo

 Zvinomera zvapo.

11 Munoshongedzavo mwaka

 Naiyo korona

 Yovunaki hwenyu uhwu

 Munoushongedza.

12 Pamafuro anodonha

 Mafuro erenje

 Zvikomo zvinozvisunga

 Naiwo mufaro.

13 Mafuro akafukidzwa

 Mapok'ezvipfuwo

 Nemipatavo nezviyo

 Zvinopururudza.

### Pisarema 66. C.M.

*Kumutungamiriri wokuimba. Rwiyo nePisarema.*

1 Imwi chipururudzai

 Kuna Iye Mwari

 Iyemwivo nyika dzose

 Chipururudzai.

2 Imbira mukurumbira

 Waro zita rake

 Muirumbidzevo iyo

 Iyo kudzo yake.

3 Taurai kunaMwari

 Muti basa renyu

 Rinotyisa navavengi

 Vozviisa pasi.

 Vavengi vachazviisa

 Ipo pasi penyu

 Mhaka yovukuru hwenyu

 Naro simba renyu.

4 Pasi pachazonamata

 Ikoko kwamuri

 Vachakuimbira Imwi

 Iro zita renyu.

5 Vuyai muvone basa

 Basa rinotyisa

 Pane zvaavaitira

 Vo vana vavanhu.

6 Wakashanduravo gungwa

 Rikava senyika

 Vakayambuka netsoka

 Tikafara kwazvo.

7 Iye unobata vushe

 Naro simba rake

 Unocherekedza ndudzi

 Nokusingaperi.

 Ivo vanomumukira

 Ivo ngavarege

 Kumboidza kuzvikudza

 Ivo ngavarege.

8 Vonga Mwari imwi vanhu

 Imwi vanhu vake

 Inzwi rokumurumbidza

 Iro ngarinzwike.

9 Ndiye unopavo mweya

 Ihwohwo vupenyu

 Usingatenderi tsoka

 Dzimbotedzemuka.

10 Nokuti Iyemwi Mwari

 Makatotiidza

 Makaita zvinoitwa

 Iyo Siriveri.

11 Makatotipunza apo

 Ipo pamumbure

 Zvinorema matakudza

 Pazvivuno zvedu.

12 Makavafambisa vanhu

 Pamisoro yedu

 Pinda mumoto nemvura

 Makatibudisa.

13 Ndichapinda mumba menyu

 Ndine zvipiriso

 Ndigozokuripirai

 Idzo mhiko dzangu.

14 Dzakarehwa nomuromo

 Nomuromo wangu

 Pakutambudzika kwangu

 Pandakadziita.

15 Ndichazokubayirai

 Izvo zvipiriso

 Zvakakora zvinopiswa

 Nezvinonhuwira.

 Ndichabaya idzo nzombe

 Ndichikubayira

 Pamwe chete nadzo mbudzi

 Ndichakubayira.

16 Imwi mose vuya munzwe

 Munotya Jehovha

 Ndigokududzira zvose

 Zvaandiitira.

17 Ndakachemavo kwamuri

 Nomuromo wangu

 Ndakarumbidza zvikuru

 Norurimi rwangu.

18 Kana ndikarangarira

 Izvo zvakaipa

 Imomo mumoyo mangu

 Ishe haandinzwi.

19 Asi zvirokwazvo Mwari

 Iye wakatonzwa

 Wakateerera inzwi

 Rokuchema kwangu.

 Iye Mwari ngaavongwe

 Usina kuramba

 Kuchema kana kubvisa

 Idzo tsitsi dzake.

### Pisarema 67. S.M.

*Kumutungamiriri wokuimba; neNeginoti. Pisarema norwiyo.*

1 Mwari nga’ve netsitsi

 Atiropafadze

 Avhenekere nechiso

 Chake isu tose.

2 Kuti nzira yake

 Izikanwe pasi

 Nago ruponeso rwake

 Pamarudzi ose.

3 Vakuvongei vanhu

 Mwari vakuvongei

 Marudzi afarisise

 Sezvinofanira.

4 Vakuvongei vanhu

 Mwari vakuvongei

 Marudzi ose enyika

 Arumbidze Imwi.

5 Vakuvongei vanhu

 Varumbidze Imwi

 Munopa nyika michero

 Sezvinofanira.

6 Mwari Mwari wedu

 Motiropafadza

 Nemigumovo yenyika

 Yomutyai Imwi.

### Pisarema 68. C.M.

*Kumutungamiriri wokuimba. Pisarema raDavidi, norwiyo.*

1 Iye Mwari asimuke

 Ngavaparadzirwe

 Vanomuvenga vatize

 Po pamberi pake.

2 Kunge vutsi Muvadzinge

 Nyauke senamo

 Vakaipa ngavapere

 Pamberi paMwari.

3 Asi vovakarurama

 Ngavafare kwazvo

 Ipo pamberi paMwari

 Ngavafare kwazvo.

4 Imbirai Iye Mwari

 Muchimurumbidza

 Imbirai zita rake

 Muchimurumbidza.

 Mugadzirire mugwagwa

 Iwo wakanaka

 Unofambavo nengoro

 Imo mumarenje.

5 Ndivo baba venherera

 Naiye mutongi

 Wemhaka dzechirikadzi

 NdiMwari mutsvene.

6 Vakanga vanovushoma

 Unovagarisa

 Pamhuri nokubudisa

 Ivavo vasungwa.

 Avo vanomumukira

 Unovagarisa

 Panyika yakatowoma

 Unovagarisa.

7 Pamakavatungamira

 Ivo vanhu venyu

 Nguva yavakambofamba

 Imo mumarenje.

8 Ipo pasi pakabvunda

 Denga rakadonha

 NeSinai rakabvunda

 Mwari waSraeri.

9 Imwi Mwari makamisa

 Iyo mvura zhinji

 Pakuneta masimbisa

 Iyo nhaka yenyu.

10 Vungano yakagaramo

 Makagadzirira

 Ivavo vari varombo

 Zvakanaka zvenyu.

11 Ishe wakavapa shoko

 Boka rakakura

 Ravo vakariparidza

 Iro shoko rake.

12 Madzimambo akatiza

 Madzishe ehondo

 Mai vasara vagova

 Izvo zvakapambwa.

13 Kunyange movata pasi

 Mofana nenjiva

 Bapiro rine sirivha

 Munhenga ndarama.

14 Panguva yaaparadza

 Iwo madzimambo

 Zvakafanana nokuwa

 Chando paZarmoni.

15 Iro gomo reBashani

 Igomo raMwari

 Iro gomo reBashani

 Gomo refu-refu.

16 Imwi makomo marefu

 Munorigodora

 Raasarudza kugara

 Nokusingaperi.

17 Idzo ngoro dzake Mwari

 Dzinosvika zvuru

 Zvezvuru zvina mazana

 Makumi maviri.

 She uri pakati padzo

 Sezvaakaita

 Ipapo paSinai zve

 Iro gomo dzvene.

18 Makakwira kumusoro

 Mukazovatapa

 Ivavo vatapwa venyu

 Mukazovatapa.

 Makagamuchira zvipo

 Pakati pavanhu

 Ivo vakakumukira

 Mugogara navo.

19 Iye Ishe ngaavongwe

 Unongotakura

 Misi yose yomitoro

 Muponesi wedu.

20 Mwari ndiye notirwira.

 Unaidzo nzira

 Dzokuti tigozobuda

 Imomo murufu.

21 Asi Mwari uchatema

 Womusoro wake

 Waivo vanorambira

 Pakutadza kwavo.

22 Ishe wakazotaura

 Ndichavadzosazve

 PaBashani napagungwa

 Iro rakadzika.

23 Rutsoka rwako unyike

 Mukati meropa

 Rurimi rwadzo mbwa dzako

 Ruve nomugove.

24 Vakavona mafambiro

 Enyu Imwi Mwari

 Mambo wangu muchipinda

 Po panzvimbo tsvene.

25 Vaimbi vatungamira

 Tevere varidzi

 Vasikana vachiridza

 Iwo makandira.

26 Rumbidzai Iye Ishe

 Ipo pavungano

 Iye Ishe kubvira pa

 Tsime ra’Sraeri.

27 Muduku ndiBenjamini

 Naiye uripo

 Nawo machinda aJudha

 Navazhinji vavo.

 Naiwovo machindawo

 Ava Zeburoni

 Naiwovo machindawo

 Ava Nafitari.

28 Mwari wako waraira

 Iro simba rake

 Imwi Mwari simbisai

 Zvamatiitira.

29 Kuda kwetembere yenyu

 PaJerusarema

 Madzimambo achazoku

 Vigirai zvipo.

30 Tukai ivavo varwi

 Varwi vamapfumo

 Namapoka adzo hando

 Nemhuru dzendudzi.

 Kusvika vawira pasi

 Nesirivha yavo

 Muvaparadzire vanhu

 Vofarira kurwa.

31 Machinda achazobuda

 Iko Egipita

 Itopia tandavadze

 Ruvoko kwamuri.

32 Imbirai Iye Mwari

 Vushe hwapanyika

 Muchimuimbira nziyo

 Dzokumurumbidza.

33 Iye unotasva denga

 Rakare nakare

 Inzwa wobudisa inzwi

 Iro rine simba.

34 Ipa Iye Mwari simba

 Mukuru kwaJudha

 Nairovo simba rake

 Riri mumakore.

35 Imwi Mwari munotyisa

 Nzvimbo dzenyu tsvene

 Iye Mwari ndounopa

 Simba nahwo vushe.

### Pisarema 69. C.M.

*Kumutungamiriri wokuimba; nomuimbirwe weShoshanimi. Pisarema raDavidi.*

1 Ndiponese Imwi Mwari

 Nokuti yomvura

 Mvura zhinji yosvikira

 Po pamweya wangu.

2 Ndavakunyura munhope

 Ndigoni kumira

 Ndasvika pamvura zhinji

 Inondifukidza.

3 Ndaneta nako kuchema

 Huro dzatooma

 Meso angu anovava

 Ndichirinda Mwari.

4 Vanongondivenga ini

 Ndisina nemhosva

 Vakawanda kupfuura

 Iro vhudzi rangu.

 Vanoda kundiparadza

 Vanesimba kwazvo

 Ndakafanira kuripa

 Chandisakatora.

5 Imwi Mwari munoziva

 Hwo upenzi hwangu

 Handina kukuvanzira

 Idzo mhosva dzangu.

6 Imwi Jehovha wehondo

 Vanokumirira

 Ngavarege kunyadziswa

 Nayo mhosva yangu.

 Imwi Jehovha wehondo

 Vanokutsvakai

 Ngavarege kunyadziswa

 Nayo mhosva yangu.

7 Nokuda kokuda kwenyu

 Ndinozoshovorwa

 Nadzo nyadzi dzofukidza

 Icho chiso changu.

8 Ini ndakava mutorwa

 Nokuhama dzangu

 Nomuenzi kokuvana

 Vavo mai vangu.

9 Kushingairira imba

 Yenyu kwandipedza

 Kushovorwa kwakawira

 Pamusoro pangu.

10 Ndichizvinyima zvokudya

 Nokuzvitambudza

 Ndichichema nokuchema

 Ndakazoshovorwa.

11 Pandakafuka magumbu

 Akava senguvo

 Pakati pavo ipapo

 Ndakava seshumo.

12 Vanogara pamasuvo

 Vanongondireva

 Ini ndatovavo rumbo

 Rwavo vakabatwa.

13 Asi kana ndiri ini

 Mukumbiro wangu

 Nenguva yakafanira

 Uriko kwamuri.

 Nadzo tsitsi dzenyu zhinji

 Chindipindurai

 Nako kuponeswa kwenyu

 Ko kwakatendeka.

14 Munhope ndirwireivo

 Kunyura ndirege

 Nokuna vanondivenga

 Nokumvura zhinji.

15 Maboporodzi emvura

 Arego ndikunda

 Nayo mvura yakadzika

 Irego ndimedza.

 Iro gombavo rirege

 Kuzondizarira

 Iwo muromo warowo

 Pamusoro wangu.

16 Jehovha ndipindurei

 Sezvetsitsi dzenyu

 Nokuda kwetsitsi dzenyu

 Ringira kwandiri.

17 Chiso chenyu musavanza

 Ndinotambudzika

 Kurumidza kupindura

 Ndinotambudzika.

18 Swedera kumweya wangu

 Mundidzikunure

 Nokuda kwavo vavengi

 Mundidzikunure.

19 Kunyadziswa kushovorwa

 Kwangu munoziva

 Vadzivisi vangu vose

 Vari mberi kwangu.

20 Kushovorwa kwangu uku

 Kwakaputsa moyo

 Ini ndaremerwa kwazvo

 Nako kushovorwa.

 Vangandinzwiravo tsitsi.

 Ndakatovatsvaka

 Asi kwakanga kusina

 Kunyange nomumwe.

 Naivo vavaraidzi

 Ndakatovatsvaka

 Asi handina kuwana

 Kunyange nomumwe.

21 Vakandipa iyo nduru

 Kuti ndidye iyo

 Napakunzwa nyota kwangu

 Vandipa vinega.

22 Naiyo tafura yavo

 Ngaive musungo

 Neriva pamberi payo

 Kana vagarika.

23 Meso ngaapofumadzwe

 Varege kuvona

 Naizvo zvivuno zvavo

 Zvinoguda-guda.

24 Kutsamwa kwenyu dururai

 Pamusoro pavo

 Nadzo hasha dzinopfuta

 Dzenyu dzivabate.

25 Naibwo vugaro bwavo

 Ngabwuparadziwe

 Kushaiwe unogara

 Pamatente avo.

26 Nokuti vanotambudza

 Uyo womarova

 Vanorwadzisavo uyo

 Wamakakuvadza.

27 Wedzerai zvakaipa

 Pane zvakaipa

 Vasavona kururama

 Kururama kwenyu.

28 Parugwaro rwovupenyu

 Ivo ngavadzimwe

 Vasanyorwa pamwe chete

 Navakarurama.

29 Asi ni ndiri murombo

 Nounogwadziwa

 Kuponesa kwenyu uku

 Kundikwiridzire.

30 Ndicharirumbidza zita

 RaMwari norwiyo

 Ini ndichasimukudza

 Nokumuvongavo.

31 Izvo zvichazomufadza

 Iyeyu Jehovha

 Kupfuvura hando ine

 Nyanga namahwanda.

32 Vanyoro vachazvivona

 Vakafarisisa

 Imwi munotsvaka Mwari

 Moyo irarame.

33 Nokuti Iye unonzwa

 Vo vanoshaiwa

 Naivo vasungwa vake

 Haangashovori.

34 Iko kudenga napasi

 Ngazvimurumbidze

 Makungwa nazvo zvirimo

 Ngazvimurumbidze.

35 Uchaponesa Zioni

 Avake maguta

 AJudha mavachagara

 Ive nhaka yavo.

36 Iyo ichazova nhaka

 Yavaranda vake

 Navana vanoda zita

 Ndimo vachagara.

### Pisarema 70. S.M.

*Kumutungamiriri wokuimba. Pisarema raDavidi; rwiyo rwokuyevudzira.*

1 Kurumidzai Mwari

 Mugozondirwira

 Jehovha chikurumidzai

 Kuzondibatsira.

2 Vanyadziswe ivo

 Ngavazvidzwe ivo

 Vanotsvaka mweya wangu

 Vadzoserwe shure.

 Vadzoserwe shure

 Vashovorwe ivo

 Vanosingofariravo

 Kuzondikuvadza.

3 Vadzoserwe shure

 Nokuda kwenyadzi

 Vanoti kwandiri ini

 He Hekani waro!

4 Vose vokutsvakai

 Ivo ngavafare

 Vave nomufaro ivo

 Imomo mamuri.

 Ivavo vanoda

 Kuponesa kwenyu

 Ngavarambe vachingoti

 Mwari ngaakudzwe.

5 Asi ni ndiri murombo

 Nounoshaiwa

 Chikurumidzai Mwari

 Kuvuya kwandiri.

 Mubatsiri wangu

 Nomurwiri wangu

 Rega kunonoka Imwi

 Iyemwi Jehovha.

### Pisarema 71. C.M.

1 Ini ndinovimba nemi

 Iyemi Jehovha

 Ngandirege kunyadziswa

 Ndinovimba nemi.

2 Ndirwire nokururama

 Mundisunungure

 Rerekerai nzeve dzenyu

 Mugondiponesa.

3 Iva nzvimbo yangu imwi

 Mandingazogara

 Kondoramba ndichienda

 Ndichingotizira

Imwi makatoraira

 Kuti ndiponeswe

 Kuti muri dombo rangu

 Nayo nhare yangu.

4 Ndisunungurei Mwari

 Panowakaipa

 Iye usakarurama

 Unomanikidza.

5 She ndimwi tariro yangu

 Ndinovimba nemwi

 Kubva pavuduku hwangu

 Ndinovimba nemwi.

6 Ndakasitsigirwa nemwi

 Kubva pachizvaro

 Mandibudisa mudumbu

 Ndichakurumbidza.

7 Ndiri chishamiso ini

 Kwavari vazhinji

 Ndimwi vutiziro hwangu

 Hwakasimbisisa.

8 Muromo wangu uzadzwe

 Nerumbidzo yenyu

 Naiyovo kudzo yenyu

 Iro zuva rose.

9 Rega kundirasha ini

 Kana ndakwegura

 Musazondirasha ini

 Ndazopera simba

10 Nokuti vavengi vangu

 Vanongondireva

 Mweya wangu vogarira

 Vachingorangana.

11 Vachiti ndakasiiwa

 Naye Mwari wake

 Teverai mumubate

 Haana murwiri.

12 Mwari rega kuva kure

 Kuzondibatsira

 Kurumidza Mwari wangu

 Kuzondibatsira.

13 Vodzivisa Mweya wangu

 Ngavanyadziswevo

 Kundikuvadza votsvaka

 Ngavashovorwevo.

14 Asi ini ndicharamba

 Ndichingotarira

 Ndichasiwedzera chose

 Kukurumbidzai.

15 Muromo wangu chareva

 Poneso kunaka

 Kwenyu zvandisingazivi

 Kokuwanda kwazvo.

16 Ndichavuya namabasa

 AyeShe Jehovha

 Ndiparidze kururama

 Iko kwenyu koga.

17 Mwari makandidzidzisa

 Kubva pavujaya

 Zvino ndadudzira basa

 Renyu roshamisa.

18 Kusvika ndazokwegura

 Rega kundisiya

 Ndadudzira simba renyu

 Rudzi runovuya.

19 Kururama kwenyu Mwari

 Kurikumusoro

 Maita zvose ndiani

 Wofanana nemwi.

20 Mandiratidza dambudzo

 Zhinji rakaipa

 Mutikwidzezve tibvepa

 Kudzika kwapasi.

21 Dondidzoserai vozve

 Bgo vukuru bgangu

 Mugozodzoka kwandiri

 Kuzondinyaradza.

22 Ndichasikurumbidzai

 Nemitengeramwa

 Naiyo zvokwadi yenyu

 Imwi Mwari wangu.

 Ndichakuimbira nziyo

 Dzokumurumbidza

 Nembira imwi mutsvene

 WaSiraeri mwi.

23 Ichasifara miromo

 Ndichikurumbidza

 Naiwovo mweya wangu

 Wamadzikunura.

24 Nokuti rurimi rwangu

 Iro zuva rose

 Irwo rwuchasitaura

 Kururama kwenyu

 Nokuti vanositsvaka

 Kuzondikuvadza

 Ivo vakatonyadziswa

 Vuye vakazvidzwa.

### Pisarema 72. C.M.

*Pisarema raSoromoni.*

1 Mwari ipai yeMambo

 Ko kutonga kwenyu

 NoMwanakomana wake

 Kururama kwenyu

2 Uchatonga vanhu venyu

 Nako kururama

 Naivo varombo venyu

 Charuramisira.

3 Makomo achavigira

 Vanhu runyararo

 Naizvo vo zvozvikomo

 Nako kururama.

4 Varombo uchatongera

 Aponese vana

 Vavarombo nokupwanya

 Yemumanikidzi.

5 Vachakutya kana mwedzi

 Nezuva zviripo

 Kusvikira kmarudzi

 Nemarudzi ose.

6 Naiye uchaburuka

 Semvura pavuswa

 Sedova rinodiridza

 Hwakachekererwa.

7 Uchakura misi yake

 Ye wakarurama

 Norugare ruchavapo

 Uchiripo Mwedzi.

8 Iye uchabata vushe

 Kubvira pagungwa

 Kusvikira kumigumo

 Kune rimwe gungwa.

9 Vomurenje vachagova

 Po pamberi pake

 Naivo vavengi vake

 Vachadya guruva.

10 Madzimambo eTashishi

 Nazvo zviwi zvose

 Nave Sheba nave Sebha

 Vachamupa zvipo.

11 Zvirokwazvo madzimambo

 Chamugwadamira

 Naidzovo ndudzi dzose

 Dzichamushumira.

12 Nokuti Ye ucharwira

 Unodanidzira

 Nomurombo vo usina

 Ungamubatsira.

13 Murombo nomushaiwi

 Uchanzwira nyasha

 Nokuponesavo mweya

 Yaivo varombo.

14 Uchadzikunura mweya

 Pakumanikidzwa

 Naro ropa ravo richa

 Koshavo kwaari

15 Uchararama chapiwa

 Ndarama yeSheba

 Uchavongwa zuva rose

 Nako kukumbirwa.

16 Kuchava zviyo zvizhinji

 Pamakomo pasi

 Zvibereko zvichaunga

 Kunge Rebanoni.

17 Zita rake richavapo

 Nokusingaperi

 Richagara nguva dzose

 Zuva richiripo.

 Vanhu vacharopafadzwa

 Imomo maari

 Nendudzi dzose dzichati

 Wakaropafadzwa.

18 Rumbidza iye Jehovha

 Mwari waS’rairi

 Iye woga unoita

 Zvishamiso zvose.

19 Zita rake rinobwinya

 Ngarirumbidzwe ro

 Pasi pose ngapazare

 Nokubwinya kwake.

*Minyengetero yaDavidi mnanakomana waJese yaphera.*

### Pisarema 73. C.M.

*Pisarema raAsafi.*

1 Mwari unovaitira

 VaIsraeri

 Zvakanaka vano moyo

 Moyo yakachena.

2 Asi kana ndiri ini

 Ndangandotsauka

 Naidzovo tsoka dzangu

 Dzakatedzemuka.

3 Nokuti ndakagodora

 Vo vanamanyawi

 Ndichivona vakaipa

 Vachibudirira.

4 Kuti havatambudziki

 Po pakufa kwavo

 Asi Yo miviri yavo

 Iyo inesimba.

5 Ivavo havane njodzi

 Savamwevo vanhu

 Havana matambudziko

 Savamwevo vanhu.

6 Kuzvikudza kwavakomba

 Kunge ruketani

 Manikidzo vakafuka

 Kuita senguvo.

8 Vanoseka vachireva

 Pakuipa kwavo

 Vanomanikidza vamwe

 Vachingozvikudza

9 Vanopesana nedenga

 Kutaura kwavo

 Ndimi dzavo dzinofamba

 Famba pano pasi.

10 Saka ivo vanhu vake

 Vanodzokerako

 Vachaimwa mvura zhinji

 Izere mukombe.

11 Voti ungaziva sei?

 Iye Mwari iye

 Ko wokumusorosoro

 Ungava nezivo.

12 Tarirai vakaipa

 Vanobudirira

 Vachingowedzera fuma

 Yavo pano pasi.

13 Moyo wangu ndakanatsa

 Ndanatsa pasina

 Mavoko ndikashambidza

 Ndisina nemhosva.

14 Nokuti ndakatambudzwa

 Zuva rose ini

 Vuye ndakasingorangwa

 Mangwanani ose.

15 Ndikati ndichataura

 Saizvozvo ini

 Vuye ndakasingorangwa

 Mangwanani ose.

16 Ndakaramba ndichifunga

 Kuti ndinzwisise

 Asi tarirai ini

 Zvakandiremera.

17 Kusvikira ndazoenda

 Po panzvimbo tsvene

 Ndopandakazonzwisisa

 Ko kuguma kwavo.

18 Zviro kwazvo mavaisa

 Apo panotedza

 Nokuvawisira pasi

 Kuti vaparadzwe.

19 Ivo vakatovapinza

 Mumatambudziko

 Kamwekamwe vakapedzwa

 Nazvo zvinotyisa.

20 Sadzo hope dzinorotwa

 Kana apepuka

 Nemivo makazvidza mu

 Fananidzo wavo.

21 Nokuti womoyo wangu

 Iwo wakachena

 Nokuti ndakabaiwa

 Ipo patsvo dzangu.

22 Ini ndanga ndiri benzi

 Ndisingambozivi

 Ndakafanana nemhuka

 Po pamberi penyu.

23 Kunyanguva zvakadaro

 Ndinongova nemi

 Ruvoko rwangu rworudyi

 Imwi makabata.

24 Muchazondiperekedza

 Naro zano renyu

 Mugozondigamuchira

 Imo mukubwinya.

25 Ndiyani ko kudengako?

 Kana musiri mi

 Napasi ndingada ani

 Kunze kwenyu imwi.

26 Nyama yangu moyo wangu

 Zvose zvinopera

 Muri dombo nomugove

 Nokusingaperi.

27 Varikure vachapera

 Muchivaparadza

 Vose vanongotevera

 Hwo vupombwe hwavo.

28 Asi kana ndiri ini

 Zvakandinakira

 Kuti ndiswedere pedo

 Nemi Mwari wangu

 Asi Imwi Mwari wangu

 Ndinovimba nemwi

 Kuti ini ndiparidze

 Basa renyu rose.

### Pisarema 74. C.M.

*Rwiyo rweMashiri rwaAsafi.*

1 Makatirashireiko?

 Iyemwi Jehovha

 Imwi matirashirei

 Nokusingaperi.

 Munopfungairirei?

 Nadzo hasha dzenyu

 Pamusoro pamakwai

 Amafuro enyu.

2 Dorangarirai Mwari

 Yo vungano yenyu

 Iyo yamakambotenga

 Yamatenga kare.

 Ndiyo yamadzikinura

 Ive nhaka yenyu

 Iro gomo reZion

 Pamangamugere.

3 Simudza makumbo enyu

 Kuti mugovona

 Izvo zvinongoparadzwa

 Nokusingaperi.

 Izvo zvakaipa zvose

 Izvo zvakaitwa

 Navavengi po panzvimbo

 Nzvimbo yenyu tsvene.

4 Vanduruma vadzivisi

 Pavungano yenyu

 Vakamisavo mireza

 Zvive zviratidzo.

5 Munhu wakakurumbira

 Nokutema kwake

 Achisimudza masanhu

 Pamiti mikuru.6 Nezviya zvavakaveza

 Vanozozviputsa

 Namasanhu nadzo nyundo

 Vanozviputsanya.

7 Nayo nzvimbo yenyu tsvene

 Vakatoipisa

 Vugaro bwezita renyu

 Vaputsira pasi.

8 Vakati mumoyo mavo

 Ngativaparadze

 Ndokupisa nzvimbo dzose

 Namasinagoge.

9 Zviratidzo ‘tichavoni

 Nomuporofita

 Hapana nounoziva

 Kwazvichaperera.

10 Mudzivisi ‘chashovorwa

 Kusvikira riini?

 Ucharamba chingozvidzwa

 Nokusingaperi.

11 Munorudzosereiko?

 Ruvoko rorudyi

 Ruvoko tambanudzai

 Pachifuva chenyu.

12 Mwari ndiye mambo wangu

 Wekare nekare

 Ndiye unobata basa

 Ro rokuponeswa.

13 Makaripamura gungwa

 Naro simba renyu

 Nemisoro yezvikara

 Makaiputsanya.

14 Makaiputsanya imi

 Misoro yengwena

 Mukapa vari murenje

 Ive nyama yavo.

15 Matsime makapamura

 Namaboporodzi

 Nzizi huru makapwisa

 Namaboporodzi.

16 Namasikati ndeenyu

 Vusiku ndohwenyu

 Chiedza makagadzira

 Zuva nairovo.

17 Miganhu yose yapasi

 Ndimwi makatara

 Ndimwivo makazviita

 Zhezha nacho chando.

18 Tonderai chinhu ichi

 Wakakuzvidzai

 Narwo rudzi rwamapenzi

 Rwashovora zita.

19 Njiva yenyu musaisa

 Kuna vakaipa

 Vupenyu musakanganwa

 Wavarombo venyu.

20 Sungano musakanganwa

 Nokuti dzo nzvimbo

 Dzerima dzakatozara

 Navamanikidzi.

21 Ivo vanomanikidza

 Varegonyadziswa

 Varumbidze zita renyu

 Ivavo varombo.

22 Simukai imwi Mwari

 Muzvireverere

 Rangarirai kuzvidzwa

 Kwenyu sokwebenzi.

23 Chiregai kukangamwa

 Vadzivisi venyu

 Bope ravavengi venyu

 Rinongokwirira.

### Pisarema 75. C.M.

*Kumutungamiriri wokuimba; nomuimbirwe weAritasheti. Pisarema raAsafi. Rwiyo.*

1 Mwari tinokuvongai

 Zita riri pedo

 Mabasa anoshamisa

 Wo anoparidza.

2 Kana ndichiwana nguva

 Yoyo kuvungana

 Ipapo ndichazotonga

 Nako kururama.

3 Pasi pose panyauka

 Navo vagerepo

 Ndini ndakadzitakura

 Idzo mbiru dzapo.

4 Ndakasiti kumapenzi

 Vupenzi regai

 Kunavakaipa musa

 Simudza runyanga.

5 Musasimudza runyanga

 Kumusorosoro

 Murego taura nemwi

 Tsipa mikukutu.

6 Nokuti kukudzwa kubvi

 Kumabuda zuva

 Kana nokumavirira

 Kana kuchamembe.

7 Asi iye Mwari ndiye

 Ndiye unotonga

 Unoninipisa mumwe

 Achikudza mumwe.

8 Nokuti muchanza chake

 Urimo mukombe

 Wakazara newaini

 Yakavhenganiswa.

 Unodurura mauri

 Kuna vakaipa

 Zvirokwazvo vachasvina

 Nokumwa masese.

9 Asini ndichaparidza

 Nokusingaperi

 Ndichimuimbira nziyo

 Dzokumurumbidza.

10 Ndichagura nyanga dzavo

 Ivo vakaipa

 Asi dzavakarurama

 Dzichasimudzirwa.

### Pisarema 76. C.M.

*Kumutungamiriri wokuimba; nemitengenwa. Pisarema raAsafi. Rwiyo.*

1 Unozikanwa ye Mwari

 Pakati paJuda

 Nezita rake iguru

 Pava Siraeri.

2 Yo Tabernakeri yake

 Iri paSaremu

 Naibwo vugaro bwake

 Hwuri paZion.

3 Ndipapo paakavhuna

 Miseve yovuta

 Nhovo naiwo munondo

 Ndokudzima kurwa.

4 Imwi munako kubwinya

 Makanakanaka

 Nokupfuvura makomo

 Azvo zvakapambwa.

5 Vo vakatsunga pamoyo

 Vakavata hope

 Vakashaiwa mavoko

 Ivo vanesimba.

6 Imwi Mwari waJakobe

 Kana muchituka

 Zvose ngoro naro bhiza

 Zvinovata hope.

7 Makafanira kutyiwa

 Iyemwi Jehovha

 Ndianiko ungamira

 Kana makatsamwa.

8 Vakanzwa kutonga kwenyu

 Kuchibva kudenga

 Naipo pasi pakatya

 Pakazonyarara.

9 Paakasimuka Mwari

 Kuti azotonga

 Avaponese vanyoro

 Vanyoro vapasi

10 Iko kutsamwa kwavanhu

 Kuchakurumidza

 Nokutsamwa kwakasara

 Muchazokudzora

11 Pikai muripe mhiko

 Kunaye Jehovha

 Navo vose vanomutya

 Muvigire zvipo.

12 Iye uchagura mweya

 Mweya yamachinda

 Iye unotyisa kwazvo

 Iwo madzimambo

### Pisarema 77. C.M.

*Kumutungamiriri wokuimba; nomutovo waJedutuni. Pisarema raAsafi.*

1 Ndakadana kuna Mwari

 Naro inzwi rangu

 Iye wandirerekera

 Idzo nzeve dzake.

2 Pazuva rokutambura

 Ndakatsvaga Ishe

 Naigo ruvoko rwangu

 Rwakatambanudzwa.

 Kunyanguva novusiku

 Handina kurega

 Mweya wangu wakaramba

 Kuti unyaradzwe.

3 Ndinorangarira Mwari

 Nokutambudzika

 Ndinogunun’una ini

 Moyo ndokuziya.

4 Hamumbotenderi meso

 Angu kutsinzina

 Handigoni kutaura

 Nokutambudzika.

5 Ndakasimbofungisisa

 Mazuva akare

 Nawo makore enguva

 Adzo nguva dzake.

6 Ndinombo zviyevudzira

 Irwo rumbo rwangu

 Napakati povusiku

 Ndinoyevudzirwa

 Ndinombotaurirana

 Nawo moyo wangu

 Mweya unotsvakisisa

 Nokufungisisa.

7 Ko iye She ungarasha

 Nokusingaperi

 Asingazonzwiri ngoni

 Nokusingaperi?

8 Ko tsitsi dzake dzaenda

 Nokusinga peri

 Ko chipikirwa chakona

 Nokusingaperi?

9 Ko Mwari wakakangamwa

 Kuitira nyasha

 Wapfigira tsitsi dzake

 Pakutsamwa kwake.

10 Ipapo ini ndakati

 Novutera hwangu

 Ndichifungisisa nguva

 Dzakatopfuvura.

 Ndichirangarira nguva

 Nguva dzamakore

 Ago ruvoko rworudyi

 Gowokomusoro.

11 Ndichareva zvakaitwa

 Na Iye Jehovha

 Ndichafunga zvishamiso

 Izvozvo zvekare.

12 Ndichafungisisa basa

 Basa renyu rose

 Nokurangarira zvose

 Zvamakamboita.

13 Nzira yenyu Mwari iri

 Po panzvimbo tsvene

 Ndiani wakafanana

 Na Iyemwi Mwari.

14 Ndimwi Mwari munoita

 Zvishamiso zvose

 Maratidza simba renyu

 Pakati pavanhu.

15 Makadzikunura venyu

 Noruvoko rwenyu

 Ivo vanakomana va

 Jakove Josefa.

16 Mvura yakakuvonai

 Iyo mvura zhinji

 Ikatya napakadzika

 Ipo pakabvunda.

17 Makore ‘durura mvura

 Denga ratinhira

 Miseve ikavonekwa

 Ichifamba kwose.

18 Inzwi rako kutinhira

 Ririko kudenga

 Mheni yakavhenekera

 Nyika ndokubvunda.

19 Kufamba kwenyu mugungwa

 Nenzira mumvura

 Naiwo makwara enyu

 Ha’ngazvikangamwi.

20 Mafambisa vanhu venyu

 Kunge samakwai

 Noruvoko rwaMosisi

 Norwaye Aroni.

### Pisarema 78. C.M.

*Rwiyo rweMashiri rwaAsafi.*

1 Inzwa murairo wangu

 Imwi vanhu vangu

 Nzeve dzenyu murereke

 Kumashoko angu.

2 Ndichashamisa muromo

 Nemifananidzo

 Nditaure zvakavanzwa

 Nemifananidzo

3 Ndizvozvovo zvatakanzwa

 Nezvatakaziva

 Nazvo Zvatakavudzwa na

 Madzibaba edu.

4 Hatingambo zvivanziri

 Ivo vana vavo

 Asi tichavavudza rudzi

 Runozotevera

 Basa rake simba rake

 Zvo zvinorumbidzwa

 Zvose zvaakamboita

 Zvinozoshamisa.

5 Nokuti wakazomisa

 Icho chipupuro

 Pakati pake Jakobo

 Navo vana vake

 Ye akazozviraira

 Madzibaba edu

 Kuti vagozivisavo

 Ivo vana vavo.

6 Kuti rudzi notevera

 Nairwo ruzive

 Ivo vagozovudzavo

 Ivo vana vavo.

7 Kutiyo tariro yavo

 Ive kuna Mwari

 Varego kangamwa basa

 Chengeta murawo.

8 Varego fanana navo

 Madzibaba avo

 Vakanga vari rudzi ru

 Singateereri.

9 Navana vaEfuremu

 Nyangwe vakashonga

 Nhumbi dzose dzokurwisa

 Havana kukunda.

10 Havana kumbochengeta

 Sungano yaMwari

 Nokufamba vakaramba

 Nawo murairo.

11 Vakazokangamwa basa

 Raavaitira

 Nazvo zvishamiso zvose

 Zvaavaitira.

12 Wakaita zvishamiso

 Nyika yeGipite

 Mberi kwamadzibabavo

 Sango reZioni.

13 Gungwa wakazopamura

 Akavayambusa

 Ndokumisa iyo mvura

 Kuita somurwi.

14 Negore wavafambisa

 Po pamasikati

 Nacho chiedza chomoto

 Nguva dzovusiku.

15 Matombo wakapamura

 Imomo murenje

 Ndokuvapa mvura kwazvo

 Kunge mumadziva.

16 Wakabudisavo hova

 Dzemvura padombo

 Mvura zhinji yaerera

 Kuita sorwizi.

17 Kunyanguva zvakadaro

 Vakamutadzira

 Nokumumukira Iye

 Wokumsoro soro.

18 Vakamuidza voMwari

 Nokumukumbira

 Kudya kwavaida ivo

 Pakuchiva kwavo.

19 Vakapopotera Mwari

 Vachiti kwaari

 Ko ungatigadzirira

 Tafura murenje.

20 Tarira warova dombo

 Mvura kadzutuka

 Nehova dzikaerera

 Nayo mvura zhinji.

 Ko ungagonavo here?

 Kupa vanhu vake

 Chingwa imomo murenje

 Nenyama yokudya.

21 Saka Jehova wakanzwa

 Saka wakatsamwa

 Akamuvesera moto

 YeIsiraeri.

22 Havana kutenda Mwari

 Nokuvimba naye

 Havana kuvimba nako

 Kuponeswa kwake.

23 Kunyanguva zvakadaro

 Waraira denga

 Akazarura mikova

 Iyo yokudenga.

24 Iyo mana wakanisa

 Pamusoro pavo

 Kuti vadye wakavapa

 Zviyo zvokudenga.

25 Ivo vanhu vakatodya

 Chingwa chavatumwa

 Wavatumira zvokudya

 Kusvika vaguta.

26 Wakazobudisa mhepo

 Kubva mabvazuva

 Iyo mhepo ikarira

 Ikoko kudenga.

 Akazofambisa mhepo

 Ichibva kuzasi

 Wakaifambisa Iye

 Naro simba rake.

27 Wakainisavo nyama

 Pamusoro pavo

 Seguruva nadzo shiri

 Sejecha regungwa.

28 Pamisasa yavo pose

 Wakazviwisira

 Pose pavanga vagere

 Pamisasa yavo.

29 Ipapo ivo vakadya

 Vakaguta kwazvo

 Zvavanga vachikarira

 Wakavapa izvo.

30 Vasati vambonyaradza

 Ko kukarakwavo

 Zvokudya zvavo zvichimo

 Mumiromo yavo.

31 Hasha dzikavamukira

 Nokuvavuraya

 Vakakora namajaya

 Ndokuaparadza.

32 Kunyanguva zvakadaro

 Vakamutadzira

 Vakarambavo kutenda

 Zvishamiso zvake.

33 Mazuva wavapedzera

 Zvisina maturo

 Namakore avo ose

 Pane zvinotyisa.

34 Zvino achivavuraya

 Vaka zomutsvaka

 Vakashingaira kwazvo

 Kuti vamuwane.

35 Vakarangarira kuti

 Mwari dombo ravo

 Nowokomusorosoro

 Ndimudzukunuri.

36 Asi vakamunyengera

 Nemiromo yavo

 Vakamubata kumeso

 Nadzo ndimi dzavo.

37 Nokuda kwemoyo yavo

 Isingatendeki

 Nokusavimbika kwavo

 Ipo pasungano.

38 Nokuda kwenyasha dzake

 Wavakangamwira

 Ko kuipa kwavo kose

 Akasaparadza.

 Zvirokwazvo kakawanda

 Wadzora kutsamwa

 Akaregavo kumutsa

 Hasha dzake dzose.

39 Wakarangarira kuti

 Vanga vari nyama

 Nemhepo inopfuura

 Isingazodzoki.

40 Kazhinji vamumukira

 Imomo murenje

 Nokumunzwisavo shungu

 Imo muchiunde.

41 Ivo vakapamhidzazve

 Vakaidza Mwari

 Nokudzivisa mutsvene

 WaIsiraeri.

42 Havana kurangarira

 Go ruvoko rwake

 Nokudzikunurwa kwavo

 Po pamudzivisi.

43 Panguva yaaratidza

 Zviratidzo zvake

 PaGipita zvishamiso

 Zvake paZoari.

44 Akashanduravo nzizi

 Dzavo dzive ropa

 Nehova vakakoniwa

 Kuti vamwe mvura.

45 Akavatumira nhunzi

 Kuti dzivarume

 Namatafi naiwovo

 Akavaparadza.

46 Nazvo zvibereko zvavo

 Wakapa mhunduru

 Nezvavakabata zvavo

 Akazvipa mhashu.

47 Paradza mizambiringa

 Nechimvura mabwe

 Naiyo mivonde yavo

 Naichovo chando.

48 Mombe dzavo wadziisa

 Pachimvura mabwe

 Nezvipfuwo wakaisa

 Ipapo pamheni.

49 Watuma pakati pavo

 Kutsamwa kukuru

 Hasha shungu rive boka

 Razvo zvakaipa.

50 Wakagadzirira nzira

 Yokutsamwa kwake

 Mweya yavo kokurufu

 Haana kubvisa.

 Asi hwo vupenyu hwavo

 Wakatohwuisa

 Wakaisa hwo vupenyu

 Iko kuzvigwere.

51 Matangwe wakaarova

 Ose paGipite

 Vokutanga simba ravo

 Patente raHami.

52 Wabudisa vanhu vake

 Kunge samakwai

 Waperekedza murenje

 Kunge sezvipfuwo

53 Vafambiswa vakafara

 Vasingatongotyi

 Asi gungwa rafukidza

 Vo vavengi vavo.

54 Panyika wakavasvitsa

 Po pagomo dzvene

 Rakatengwa noruoko

 Ruoko rworudyi.

55 Ndudzi wakadzidzingavo

 Akavapa ivo

 VaSraeri vagare

 Pamatente avo.

56 Asi vakamumukira

 Vakaidza Mwari

 Vakaramba kuchengeta

 Zvipupuro zvake.

57 Asi vakadzoka shure

 Sawo madzibaba

 Vakanyengera sovuta

 Vakazotsauka.

58 Godo rake vakamutsa

 Nezvifananidzo

 Namatunhu kukwirira

 Nezvivezwa zvavo.

59 Mwari wakati achinzwa

 Akatsamwa kwazvo

 Akasema Sraeri

 Zvikurusa kwazvo.

60 Paterbanekeri wabva

 Yaiva paShiro

 Iro tente akaiswa

 Pakati pavanhu.

61 Simba rake wakaisa

 Umo mukutapwa

 Naiko kubwinya kwake

 Mo muvadzivisi

62 Vanhu vake wakaisa

 Iko kumunondo

 Akaitsamwira kwazvo

 Iyo nhaka yake.

63 Moto wapedza majaya

 Navo vasikana

 Havana kuimba nziyo

 Idzo dzomuchato

64 VaPrista kaurawa

 Naiwo munondo

 Asi chirikadzi dzavo

 Hadzina kuchema.

65 Ishe wakazopepuka

 Seanga avete

 Semhare noridza mhere

 Yakamwa waini

66 Vadzivisi akarova

 Vadzokere shure

 Iye wakavanyadzisa

 Zvisingazoperi.

67 Tente wakarambavo

 Iro raJosefa

 Akasarudzavo rudzi

 Rwave Efraimi

68 Asi wakasanangura

 Rwo rudzi rwaJuda

 Naro gomo reZioni

 Raanga achida.

69 Akavaka nzvimbo tsvene

 Kuita senhare

 Sepasi paakateya

 Nokusingaperi.

70 Wasanangura Davhidhi

 Ye muranda wake

 Ndokuzomubvisa iye

 Mudanga rehwai.

71 Wamutora pakufudza

 Womatunzi ake

 Agofudza Sraeri

 Nenhaka ‘Jakobo.

72 Nokururama wafudza

 Kwawo moyo wake

 Nenjere woperekedza

 Namaoko ake.

### Pisarema 79. C.M.

*Pisarema raAsafi.*

1 Ndudzi dzakatopindira

 Po panhaka yenyu

 Vakaisvibisa nhaka

 Iyo nzvimbo yenyu.

2 Zvitunha vakapa shiri

 Zvavaranda venyu

 Ne nyama yavo vatsvene

 Vakapa zvikara.

3 Vatevura ropa ravo

 PaJerusarema

 Pose pose kunge mvura

 Vasingavavigi.

4 Takava chinoshovorwa

 Navagere nesu

 Chinozvidzwa nokusekwa

 Navapoteredzi.

5 Mucharamba makatsamwa

 Nokusingaperi

 Godo renyu richapfuta

 Nokusingaperi.

6 Hasha dzenyu dururai

 Pam’soro povushe

 Hwavasingadani zita

 Zita raJehovha.

7 Vakamupedza Jakobo

 Vakamuparadza

 Vakaparadza vugaro

 Hwovugaro hwake.

8 Musafunga kutirova

 Pam’soro pezvivi

 Zvivi zvawo madzibaba

 Madzibaba edu.

9 Tibatsire imwi Mwari

 Muponesi wedu

 Idzo ngoni dzenyu nyoro

 Tatoneta kwazvo.

10 Vahedheni votaura

 Uripiko Mwari

 Muvatsivevo paropa

 Ravaranda venyu.

11 Kugomera kwavasungwa

 Kusvike kwamuri

 Muvaponese nesimba

 Simba renyu guru.

12 Muvatsive vovagere

 Vovagere nesu

 Vakakushovora imwi

 Imwi Ishe Mwari.

13 Isu vanhu namakwai

 Amafuro enyu

 Ticharatidza kuvonga

 Kumarudzi ose.

### Pisarema 80. C.M.

*Kumutungamiriri wokuimba; nomuimbirwe weshoshanimi Eduti. Pisarema raAsafi.*

1 Nenzeve dzenyu terera

 Kuna Siraeri

 Motungamira Jakobo

 Kunge Samakwai.

2 Mutsai simba renyuro

 Kuna Furaemu

 Bhenjamini naManase

 Mugozotirwira.

3 Mutidzosei zve Mwari

 Kuti tiponeswe

 Penyesai chiso chenyu

 Kuti tiponeswe.

4 Jehovha Mwari wehondo

 Kusvikira nhinhi

 Makatsamwira vovanhu

 Neminyengetero.

5 Makavadyisa zvokudya

 Zvavo nemisodzi

 Makavanwisa misodzi

 Yakawanda kwazvo.

6 Makatiita chinhu chi

 Icho chinosekwa

 Navo vatigere navo

 Vanoita nharo.

7 Penyesai chiso chenyu

 Isu tiponeswe

 Tidzosei imwi Mwari

 Jehovha wehondo.

8 Matora muzambiringa

 PopaEgipita

 Mukadzinga vahedheni

 Mukatousima.

9 Maugadzirira nzvimbo

 Ukatanda kwazvo

 Mukasima midzi yawo

 Ukazadza nyika.

10 Makomo akafukidzwa

 Nomumvuri wawo

 Nemisidhari yaMwari

 Namatavi awo.

11 Matavi wakatandisa

 Kusvika kugungwa

 Naiwo mashizha awo

 Kusvika kurwizi.

12 Mhanda dzawo makavhuna

 Kuti avo vose

 Vanopfuvura nenzira

 Vagozoutanha

13 Nadzo nguruve dzedondo

 Dzinouparadza

 Nadzo mhuka dzomusango

 Nadzo dzichaudya.

14 Dodzokai henyu Mwari

 Tarira muvone

 Muve nehanyavo nawo

 Wo muzambiringa.

15 Muchenge chakasimwa

 Noruvoko rwenyu

 Naiye Mwanakomana

 Wamazvirerera.

16 Wakapiswa nawo moto

 Wakatemwa temwa

 Vanopedzwa nokutuka

 Kwacho chiso chenyu.

17 Ruvoko rwenyu ngaruve

 Pamusoro pake

 Munhu woruvoko rwenyu

 Ruvoko rworudyi.

18 Ipapo hatingazobvi

 Tiraramisei

 Tigodana zita renyu

 Tiriko kwamuri.

19 Muti dzoseizve Mwari

 Kuti tiponeswe

 Penyesai chiso chenyu

 Kuti tiponeswe.

### Pisarema 81. C.M.

*Kumutungamiriri wokuimba; neGititi. Pisarema raAsafi.*

1 Imbirai Mwari kwazvo

 Iye simba redu

 Mupururudze Kwaari

 Mwari waJakobo.

2 Imbai muridze ngoma

 Muimbire nziyo

 Muridze mutengeramwa

 Inozonakidza.

3 Ridzai hwamanda paku

 Kugara komwedzi

 Napakuchena komwedzi

 Iyo yakatarwa.

4 Nokuti zvakatemerwa

 Iye Siraeri

 Zvakarairwa naMwari

 Mwari waJakobo.

5 Nokuti wakazvitema

 Munaye Josefa

 Kuti chive chipupuro

 Popa Egipita.

6 Ndakabvisa womutoro

 Pamafudzi ake

 Mavoko akaregedza

 Kuregedza dengu.

7 Iwe wakadanidzira

 Pakutambudzika

 Ndakakuidza uripa

 Mvura yeMeriba.

8 Inzwai mi vanhu vangu

 Ndikutaurire

 Dai wakateerera

 Iwe Siraeri.

9 Kusavapo mumwe Mwari

 Po pakati penyu

 Musanamata vamwari

 Mwari wavatorwa.

10 Jehovha ndiMwari wenyu

 Wakakubudisa

 Shamisa muromo wako

 Ndigozouzadza.

11 Asi imwi vanhu vangu

 Hamuteereri

 Siraeri wakaramba

 Wandiramba chose.

12 Saka ndakavaregera

 Pakuwoma moyo

 Kuti vafambe namano

 Iwo mano avo.

13 Dai ivo vanhu vangu

 Vanditeerera

 Kuti vafambe nenzira

 Idzo nzira dzangu.

14 Dai ndakakurumidza

 Kurova vavengi

 Kurova vavengi vavo

 Noruvoko rwangu.

15 Vanovenga YeJehovha

 Vave pasi pake

 Yavo nguva inogara

 Nokusingaperi

16 Dai akavapa zviyo

 Zvakaisvo-naka

 Nokuvagutsa novuchi

 Vunobva padombo.

### Pisarema 82. C.M.

*Pisarema raAsafi.*

1 Pakati pavanesimba

 Mwari unomira

 Napakati pavamwari

 Mwari unotonga.

2 Muchatonga zvakaipa

 Kusvika riniko?

 Musinga gamuchirivo

 Vanhu vakaipa.

3 Tongerai vovarombo

 Naidzo nherera

 Vanotambudzika navo

 Navanoshaiwa

4 Muvarwire paruvoko

 Rwaye wakaipa

 Muvasunungure pana

 Iye wakaipa.

5 Havazivi vanzwisisi

 Vofamba murima

 Naidzo nheyo dzapasi

 Dzinosununguka.

6 Ndakati murivamwari

 Mose imwi muri

 Vovanakomana vake

 Vowokumusoro.

7 Kunyanguva zvakadaro

 Muchafa somumwe

 Somumwe wawo machinda

 Machinda avanhu.

8 Simukai imwi Mwari

 Mugotonga nyika

 Nokuti dzondudzi dzose

 Ndiyo nhaka yenyu.

### Pisarema 83. C.M.

*Rwiyo, Pisarema raAsafi.*

1 Jehovha musanyarara

 Imwi Mwari wangu

 Musingatauri Mwari

 Musangonyarara.

2 Nokuti vavengi venyu

 Vanoita bope

 Vovanokuvengai va

 Simudza misoro.

3 Vanofunga mano kuti

 Vanyengere vanhu

 Vanovarangana ivo

 Vakavanzwa nemwi.

4 Kuti vagovaparadza

 Vasazova rudzi

 Kuti zita raSraeri

 Risarangarirwa.

5 Nokuti vakarangana

 Nawo moyo mumwe

 Vakaitavo sungano

 Yokuzorwa nemi.

6 Matente avo iwayo

 Ivova Edhomi

 Naiye Ishumaeri

 Navo vaHagari.

7 Gebhari navaAmoni

 NavaAmareki

 Pamwe naye Firistia

 Navagere Tire.

8 Naivo veAsiria

 Vakavabatsira

 Vasangana pamwe chete

 Vo vana vaRoti.

9 Sezvamakamboitira

 Midiya Sisera

 Jabini poPakishoni

 Muvaitirevo.

10 Ivo vakazoparadzwa

 PaEndori apo

 Vakazova somufudze

 Mufudze wapasi.

11 Itai vakuru vavo

 Oribi Sisera

 Machinda avo osena

 Zeba naZamuna.

12 Ivo vakanga vatoti

 Ngatizvitorere

 Ihwo vugaro hwa Mwari

 Kuti hwuve hwedu.

13 Muvaite seguruva

 Imwi Mwari wedu

 Rinondeya samakoto

 Odzingwa nemhepo.

14 Zviite kunge somoto

 Unopisa dondo

 Somurazvo wawomoto

 Wopisa makomo.

15 Saizvozvo vavhunduswe

 Nedutu remhepo

 Mugozova teverera

 Nechamupupuri.

16 Fukidzai zviso zvavo

 Nako kunyadziswa

 Kuti vagotsvaka zita

 Renyu miJehovha.

17 Vanyadziswe vavhunduswe

 Nokusingaperi

 Zviro kwazvo vanyadziswe

 Kusvika parufu.

18 Vazive kuti mwi moga

 Munonzi Jehovha

 Ndimwi wokumsoro soro

 Kum’soro kwenyika.

### Pisarema 84. C.M.

*Kumutungamiriri wokuimbirwe weGititi. Pisarema ravanakomana waKora.*

1 Vugaro hwenyu mwiMwari

 Imwi Mwari wangu

 Imwi Jehovha wehondo

 Hwunozodikamwa.

2 Mweya wangu unoshuva

 Vazhe dzaJehovha

 Zvirokwazvo unopanga

 Vazhe dzaJehovha.

 Moyo wangu nyama yangu

 Zvose zvinodana

 Kunaye Mwari mupenyu

 Zvose zvinodana.

3 Shiri yakazviwanira

 Iyo nyenga nyenga

 Yazviwanira dendere

 Rokuisa vana.

 Po paaritari dzenyu

 Jehovha wehondo

 Zvirokwazvo Mwari wangu

 Naye mambo wangu.

4 Vakaropafadzwa vano

 Gara mumba menyu

 Vachagara vachingoku

 Rumbidzai ivo.

5 Wakaropafadzwa munhu

 Murisimba rake

 Moyo wake wakazadzwa

 Nadzo nzira dzenyu.

6 Vachipfuvura mupata

 Iyo yakaoma

 Vanoita mo matsime

 Ozadzwa nemvura.

7 Vanowedzeravo simba

 Pam’soro pesimba

 PaZioni vagomira

 Pamberi paMwari.

8 Imwi Jehovha weHondo

 Inzwai kuchema

 Munditerere nenzeve

 Mwari waJakobo.

9 Mwari imwi nhovo yedu

 Tarirai henyu

 Tarira muvone chiso

 Chomuzodzwa wenyu.

10 Nokuti rozuva rimwe

 Popavazhe dzenyu

 Rinokunda mamwe ane

 Churu pakunaka.

 Ndinoda kuva murindi

 Waiwo mukova

 Weimba yaMwari wangu

 Ndiite murindi.

11 Nokuti Jehovha Mwari

 Izuva nenhovo

 Jehovha uchapa nyasha

 Naikokukudzwa

 Hapachina chakanaka

 Chaangavanyima

 Ivo vaya vanofamba

 Nako kururama.

12 Imwi Jehovha wehondo

 Wakaropafadzwa

 Iye munhu unovimba

 Unovimba nemwi.

### Pisarema 85. C.M.

*Kumutungamiriri wokuimba. Pisarema ravanakomana vaKora.*

1 Jehovha makafarisa

 Iyo nyika yenyu

 Makadzosa zveJakobo

 Pakutapwa kwake.

2 Makangamwira kutadza

 kwavo vanhu venyu

 Makafukidzavo zvivi

 Zvivi zvavo zvose.

3 Kutsamwa kwenyu mabvisa

 Nadzo hasha dzenyu

 Napahasha dzakanyanya

 Imwi mazvidzora.

4 Tidzosei imwi Mwari

 Muponesi wedu

 Mugumise hasha dzenyu

 Dzakananga isu.

5 Mucharamba makatsamwa

 Nokusingaperi

 Mosvitsa kutsamwa here

 Kumarudzi ose.

6 Hamungatiraramisi

 Isu vanhu venyu

 Kuti tigofara nemwi

 Isu vanhu venyu.

7 Tiratidze ngoni dzenyu

 Iyemwi Jehovha

 Mugotipa ruponeso

 Ruponeso rwenyu.

8 Imwi muchazotaura

 Rugare kuvanhu

 Nokuvatsvene varege

 Varege vupenzi.

9 Zvirokwazvo kuponeswa

 Kwake kuri pedo

 Navo vanhu vanomutya

 Vari mukuhwinya.

10 Ngoni naiyo chokwadi

 Zvakazosangana

 Kururama norugare

 Zvakazosvetana.

11 Zvokwadi yomera pasi

 Mwari waTarisa

 Arikumusoro soro

 Watarisa pasi.

12 Jehovha uchapa vanhu

 Zvinhu zvakanaka

 Nyika igozobereka

 Zvibereko zvayo.

13 Kururama kuchatunga

 Mirira dzo tsoka

 Kuchagadzirira tsoka

 Tsoka dzake nzira.

### Pisarema 86. C.M.

*Munyengetero waDavidi.*

1 Rerekai nzeve dzenyu

 Kuti mugondinzwa

 Nokuti ndiri murombo

 Nounoshaiwa.

2 Mweya wangu chengetai

 Zvandiri mutsvene

 Ponesa muranda wenyu

 Ndinovimba nemi.

3 Ishe ngoni ndinzwirei

 Kwamuri ndodana

 Kuti kwamuri ndochema

 Wo mazuva ose.

4 Mweya womuranda wenyu

 Dofadzai imwi

 Ndinosimudzira mweya

 Wangu kwamuri.

5 Nokuti She makanaka

 Munokangamwira

 Ngoni munovaitira

 Vanodana imwi.

6 Kumunyengetero wangu

 Rerekai nzeve

 Mugoteerera inzwi

 Rom’kumbiro wangu.

7 Pazuva ramatambudzo

 Kwamuri ndodana

 Nokuti iyemwi moga

 Muchandipindura.

8 Wakafanana vo nemwi

 Hapana nomumwe

 Namabasa akaita

 Seenyu hapana.

9 Dzondudzi dzamakaita

 Idzo dzichauya

 Kuzonamata kwamuri

 Dzichakurumbidzai.

10 Nokuti muri mukuru

 Ndimi munoita

 Zvose zvinozoshamisa

 Ndimi Mwari moga.

11 Ndidzidzisei nzira yenyu

 ‘Fambe muchokwadi

 Moyo wangu batanidzai

 Nditye zita renyu.

12 Ndichakurumbidzai Ishe

 Imwi Mwari wangu

 Zita renyu ndirumbidze

 Nokusingaperi

13 Nokuti dzo ngoni dzenyu

 Ihuru kwandiri

 Marwira mweya wangu mu

 Gomba rakadzika.

14 Vanhu vanongozvikudza

 Vakandimukira

 Vungano yavanhu vose

 Vanomanikidza

 Vungano yaingotsvaka

 Iwo mweya wangu

 Havana kukuisai

 Imwi mberi kwavo

15 Mwari mune nyasha muno

 Nonoka kutsamwa

 Imwi mune ngoni zhinji

 Naiyo zvokwadi.

16 Ndinzwirei ngoni Mwari

 Mugondipa simba

 Ponesai Mwanakomana

 Womurandakadzi

17 Chiratidzo ndiratidze

 Chazvo zvakanaka

 Kuti vavengi vavone

 Ivo vanyadziswe

 Nokuti imwi Jehovha

 Makandibatsira

 Imwi makandinyaradza

 Iyemwi Jehovha

### Pisarema 87. C.M.

*Pisarema ravanakomana vaKora; rwiyo.*

1 Unodzika nheyo dzake

 Ipo pamakomo

 Iwo makomo matsvene

 Paanodzidzika.

2 Mwari unoda misuwo

 Iyo yeZion

 Kupfuvura bwo vugaro

 Bwaiye Jakobo.

3 Zvinhu zvakanakisisa

 Zvinozotaurwa

 Pamusoro pako iwe

 We guta raMwari.

4 Ndichareva Bhabhironi

 Naiye Rahabhi

 Kunavo vanondiziva

 Ndichasingoreva.

 Tarira Firistia

 Tire Itiopia

 Tarira Murume uyu

 Wakazvarwa uko.

5 Zvichazonzi paZion

 Uyu nouyovo

 Wakazvarigwa imomo

 Ye uchasimbisa.

6 Jehovha uchaverenga

 Pakunyora ndudzi

 Achiti murume uyo

 Wakazvarigwa ko.

7 Vanoimba navatambi

 Vacharidza ‘chiti

 Ose wa matsime angu

 Arimo mauri.

### Pisarema 88. C.M.

*Rwiyo, pisarema ravanakomana vaKora; kumutungamiriri wokuimba; nomuimbirwe weMahatari Reanoti. Rwiyo rweMashiri rwaHemani muezrahi.*

1 Imi Jehovha Mwari wo

 Ruponeso rwangu

 Ndakachema mberi kwenyu

 Siku nesikati.

2 Munyengetero wangu wo

 Kwamuri upinde

 Rerekai nzeve yenyu

 Mugonzwa kuchema.

3 Mweya wangu wakazara

 Namatambudziko

 Mweya wangu woswedera

 Iko kuSheori.

4 Ndinoverengwa pamwena

 Vopinda mugomba

 Ndakafanana nomunhu

 ‘Sina mubatsiri.

5 Ndakarashirwa pakati

 Paivo vakafa

 Saivo vakavurawa

 Vavete mubwiro

 Ivo vamusati zvenyu

 Mucharangarira

 Vakatogurwa ivavo

 Paruvoko rwenyu.

6 Makandiisa mugomba

 Rakadzika dzika

 Po panzvimbo dzine rima

 Makadzika kwazvo.

7 Makaisa hasha dzenyu

 Pamusoro pangu

 Imwi makanditambudza

 Namafungu enyu.

8 Imi makatovaisa

 Vazikani vangu

 Mavaisa kure neni

 Vazikani vangu.

 Makandiitavo chinhu

 Chinozonyangadza

 Kwavari ndakapfigirwa

 Ndigoni kubuda.

9 Ziso rangu rinochema

 Nokutambudzika

 Ndakadanavo kwamuri

 Mazuva ngu ose.

10 Mungaitira vakafa

 Zvishamiso here

 Vaparara vangamuka

 Varumbidze here.

11 Vunyoro hwungaparidzwa

 Nomubwiro here?

 Kana kutendeka kwenyu

 Momukuparadzwa?

12 Ko zvishamiso zvenyu zvo

 Zikanwa murima?

 Nokururama panyika

 Vo yokukangamwa?

13 Ndakachema vo kwamuri

 Kukumbira kwangu

 Mangwanani kuchasvika

 Iko mberi kwenyu.

14 Jehovha munorashirei

 Iwo mweya wangu

 Munovanzirei chiso

 Chenyu ko kwandiri.

15 Ndinotambudzika ni

 Kusvika pakufa

 Ndichivhundudzirwa nemwi

 Ndinopera mano.

16 Kutsamwa kwenyu kukuru

 pamusoro pangu

 Kutyisa kwenyu kukuru

 Kwakandiparadza.

17 Zvakandifukidza ini

 Kuita semvura

 Zvandipoteredza ini

 Pamwe chete apo.

18 Shamwari navanodana

 Mavaisa kure

 Naye muzikani wangu

 Urimo murima.

### Pisarema 89. C.M

*Rwiyo rweMashiri rwaEtani muEzarhi.*

1 Ndichaimba ndichireva

 Ngoni dzaJehovha

 Idzo ngoni dzaJehovha

 Nokusingaperi.

2 Idzo ngoni dzichavakwa

 Nokusingaperi

 Simbisai kutendeka

 Mukudenga-denga.

3 Ndakaita yosungano

 Nomusanangurwa

 Ndakapinzira Davhidhi

 Ndikati kwaari.

4 Ndichamisa vana vako

 Nokusingaperi

 Chigaro ndokuvakira

 Kumarudzi ose.

5 Kudenga kucharumbidza

 Zvishamiso zvenyu

 Nako kutendeka kwenyu

 Ipo pavungano.

6 Iye Mwari unotyiwa

 Pavungano yavo

 Kutyiwa wakafanira

 Kupfuvura vose.

7 Jehovha Mwari wehondo

 Imwi munesimba

 Ndiani wofana imwi

 Kutendeka kwenyu.

8 Ndimi munobata gungwa

 Kuzvikudza kwaro

 Mafungu akasimuka

 Munoanyaradza.

9 Makaputsanya Raabi

 Kunge unesimba

 Vavengi vakaparadzwa

 Noruvoko rwenyu.

10 Kudenga-denga ndokwenyu

 Nenyika ndeyenyu

 Nezvose zvosevo zvayo

 Ndimi makateya.

11 Chamhembe Maodzanyemba

 Ndimi makasika

 Tabori naro Hermoni

 Fara momuzita.

12 Noruvoko runesimba

 Chanza chinesimba

 Ruvoko rwenyu rworudo

 Rwakatosimudzwa.

13 Kururama nokutonga

 Ndidzo nheyo dzenyu

 Nyasha nechokwadi chenyu

 Zvinotungamira.

14 Vakaropafadzwa vano

 Ziva nzwi romfaro

 Vanofamba muchiedza

 Chacho chiso chenyu

15 Vanofara m’zita renyu

 Iro zuva rose

 Vanosimudzwa naiko

 Kururama kwenyu.

16 Nokuti muri kubwinya

 Kwaro simba ravo

 Nyanga yenyu ‘chasimudzwa

 Nadzo tsitsi dzenyu

17 Nokuti Yo nhovo yedu

 Ndeya YeJehovha

 Naiyevo Mambo wedu

 Ndowa YeMutsvene.

18 Nguva yamakataura

 Navatsvene venyu

 Pakuzviratidza kwenyu

 Kuvatsvene venyu.

 Mukati ndakabatsira

 Mhare ndasimudza

 Mumwe wavo vakasara

 Pavasanangurwa.

19 Ndamuwana yeDhavhidhi

 Ye muranda wenyu

 Ndakamuzodza mafuta

 Angu womatsvene.

20 Changu icho chanza chino

 Simbiswa vo naye

 Nago ruvoko rwanguvo

 Rwuchangosimbiswa.

21 Muvengi nga manikidzi

 Nomwanakomana

 Wezvakaipa haanga

 Zombo mutambudzi.

22 Vadzivisi ndichapedza

 Popamberi pake

 Ndichavarova ivavo

 Vanongomuvenga.

23 Kutendeka ngoni dzangu

 Zvichasiva naye

 Runyanga rwuchasimudzwa

 Naro zita rangu.

24 Ndichaisa ‘voko rwake

 Pamsoro pegungwa

 Ruvoko rwake rorudyi

 Pamsoro penzizi.

25 Ye uchadana kwandiri

 Ndimi baba vangu

 Mwari wangu dombo rangu

 Kuponeswa kwangu.

26 Iye ndichazomuita

 Ave dangwe rangu

 Mukuru wamadzimambo

 Apo pano pasi.

27 Ndicham’chengetera ngoni

 Nokusingaperi

 Sungano yangu charamba

 Yasimba kwaari.

28 Vana ndichavagarisa

 Nokusingaperi

 Chigaro chake chovushe

 Nokusingaperi

29 Kana vana vake vaka

 Siya murairo

 Mumwe wavo wakasara

 Sezvandakatonga.

30 Kana ivo vakazvidza

 Izvo zvandatonga

 Vakasazoichengeta

 Mirairo yangu.

31 Neshamhu ndichavaranga

 Kudarika kwavo

 Vuye nokuzovarova

 Nokuipa kwavo.

32 Asi handimutoreri

 Hwo vunyoro hwangu

 Handitendi kutendeka

 Kwangu kukoneswe.

33 Sungano handingazvidzi

 Kana kushandura

 Chimwe chinhu chakabuda

 Pamusoro wangu.

34 Ndakapika kamwe chete

 Novutsvene bwangu

 Handingamborevi nhema

 Kunaye Dhavhidhi.

35 Vana vake vachavapo

 Nokusingaperi

 Chigaro chake chovushe

 Nokusingaperi

36 Chichasimbiswa somwedzi

 Nokusingaperi

 Chigaro chake chovushe

 Nokusingaperi.

37 Asi imi makarasha

 Vuye makaramba

 Iye mukamutsamwira

 Ye muzodzwa wenyu.

38 Makasemavo sungano

 Yomuranda wenyu

 Mukazvidzavo sungano

 Nokukanda pasi.

39 Imwi makatoputsanya

 Wo madziro ake

 Nhare dzake mukaita

 Dzive samatongo.

40 Vanopfuura nenzira

 Vanopamba nhumbi

 Wava chinhu chinosekwa

 Navagere naye.

42 Makasimudza ruvoko

 Vadzivisi vake

 Navavengi vake vose

 Makasivafadza.

43 Munodzosavo munondo

 Wake pakupinza

 Hamuna kuvasimbisa

 Ipapo pakurwa.

44 Makagumisa kubwinya

 Ko kubwinya kwake

 Mukazomufukidzavo

 Naiko kubwinya.

45 Jehovha muchazvivanza

 Kusvikira rinhi

 Hasha dzenyu dzichapfuta

 Kusvikira rinhi.

46 Rangarira kuti nguva

 Yangu pfupi sei

 Makasikirako vanhu

 Zvisinamaturo.

47 Ko ndoupi norarama

 Singavoni rufu

 Wamasungunura mweya

 Wake paSheori.

48 Ko Ishe vunyoro hwenyu

 Ihwo hwuripiko

 Hwamapikira Dhavhidhi

 Nako kutendeka.

49 Rangarira kushovorwa

 Kwavaranda venyu

 Muchifuva ndatakura

 Kushovorwa kose.

50 Kwavakashovora nako

 Vo vavengi venyu

 Vachishovora makwara

 Omuzodzwa wenyu.

51 Iye Jehovha ngaavongwe

 Nokusingaperi

 Zvirokwazvo vo Ameni

 Nazvino Ameni.

### Pisarema 90. C.M.

*Munyengetero waMosesi, munhu waMwari.*

1 Ishe manga muri nzvimbo

 Yedu yokugara

 Pamarudzi namarudzi

 Hwo vugaro hwenyu.

2 Makomo asati avapo

 Nyika nevhu naro

 Musati mambozvisika

 Manga muri Mwari.

3 Kubva pasi nokutanga

 Nokusingaperi

 Makagara muri Mwari

 Nokusingaperi.

4 Munhu munomuparadza

 Nokumudzosera

 Zve kwaakabva kwekare

 Dzokai imwi vanhu.

5 Namakore anechuru

 Zvinongofanana

 Nezuva zvazopfuura

 Nezuva razuro.

6 Munokukura semvura

 Zvoita sehope

 Mangwanani vanomera

 Sovuswa vunyoro.

7 Nokuti tinongopedzwa

 Nokutsamwa kwenyu

 Tinotambudzika nadzo

 Idzo hasha dzenyu.

8 Zvivi zvedu makaisa

 Iko mberi kwenyu

 Izvo zvakanaka zvedu

 Pachiedza chenyu.

9 Nokuti mazuva edu

 Makatitsamwira

 Makore edu opera

 Kunge sorungano.

10 Mazuva makore edu

 Makumi manomwe

 Asi kana tinesimba

 Makumi masere.

 Asi nyangwe achikudzwa

 Kutambura chete

 Gare gare anoenda

 Nesu tinoenda.

11 Ndiyaniko unoziva

 Simba rokutsamwa

 Naidzovo hasha dzenyu

 Kuti mugotyiwa.

12 Tidzidzise kuverenga

 Wo mazuva edu

 Tigozviwanira moyo

 Wo wakachenjera.

13 Dzokai imwi Jehovha

 Kusvikira rini

 Muzvidembe pamusoro

 Pavaranda venyu.

14 Tigutsei mangwanani

 Nadzo ngoni dzenyu

 Tifare tifarisise

 Mazuvadu ose.

15 Tifadzei kuenzana

 Zvatakatambura

 Namakore takavona

 Zvakaipa zvoga.

16 Zvamaita zvivonekwe

 Navaranda venyu

 Naiko kubwinya kwenyu

 Popavana vavo.

### Pisarema 91. C.M.

1 Wakavanda po panzvimbo

 Yowokumusoro

 Uchagara pamumvuri

 Wamasimba ose.

2 Pamusoro paJehovha

 Ndiye nhare yangu

 Vutiziro naro simba

 Ndinovimba naye.

3 Kuti ye uchakurwira

 Ipo parugombe

 Rwomuteyi napahosha

 Yo inovuraya.

4 Iye uchakufukidza

 Neminhenga yake

 We uchatizira pasi

 Mapapiro ake.

5 Iwe haungatyi chinhu

 Chinokuvhundusa

 Vusiku kana museve

 Wo wamasikati.

6 Kana hosha inofamba

 Imomo murima

 Kana iko kuparadza

 Ko kwamasikati.

7 Rutivi rwako pachawa

 Gumi ramazana

 Vane zvuru zvamazana

 Hazvikusvikiri.

8 Uchazvitarira hako

 Nawo meso ako

 Uchavona mubairo

 Wavo vakaipa.

9 Nokuti imi Jehovha

 Vutiziro hwangu

 Imwi wokumsoro soro

 Hwo vugaro hwangu

10 Hapana cho chakaipa

 Chingazokuwira

 Nehosha haiswederi

 Po patente rako.

11 Kuti ye ucharaira

 Vo vatumwa vake

 Kuti vagokuchengeta

 Po panzira dzako.

12 Ivo vachakusimudza

 Pamavoko avo

 Usagumbusa rutsoka

 Rwako pana mabwe

13 Uchatsika pamusoro

 Peshumba nechiva

 Mwana weshumba nenyoka

 Utsikire pasi.

14 Wakandida ndicharwira

 Po pakakwirira

 Nokuti ye wakaziva

 Iro zita rangu.

15 Ye uchadana kwandiri

 Ndigomupindura

 Pamatambudziko ake

 Ndichasimurwira.

16 Iye ndichasimugutsa

 Vupenyu vurefu

 Vuye ndichamuratidza

 Ruponeso rwangu.

### Pisarema 92. C.M.

*Pisarema, rwiyo rwesabata.*

1 Zvakanaka kurumbidza

 Iyemi Jehovha

 Nokumuimbira iye

 Wokumsoro soro.

2 Kuparidza nyoro hwenyu

 Achimangwanani

 Nako kutendeka kwenyu

 Pavusiku hwose.

3 Naichocho chinoridzwa

 Nehungiso gumi

 Mitengeranwa namanzwi

 Anobva pambira.

4 Nokuti imi Jehovha

 Makasindifadza

 Naizvo zvamakaita

 Pamabasa enyu.

5 Mabasa enyu Jehovha

 Akakura sei

 Naiyo mifungo yenyu

 Yakadzika kwazvo.

6 Naiye usine njere

 Haazivi izvo

 Nebenzi harinzwisisi

 Zvose izvozvovo.

7 Vachichemavo sovuswa

 Vaipi chikura

 Zvinoita vaparadzwe

 Nokusingaperi.

8 Asi iyemi Jehovha

 Wokumsoro-soro

 Muri wokumsoro imwi

 Nokusingaperi.

9 Kuti tarira Jehovha

 Vo vavengi venyu

 Vaiti vezvakaipa

 Vachaparadzirwa.

10 Asi go runyanga rwangu

 Makarusimudza

 SorweNyati ndikazodzwa

 Namafuta matsva.

11 Ziso rangu rakavona

 Zvo zvakaitirwa

 Ivavo vanondivenga

 Zvavakaitirwa.

 Nzeve dzangu dzakatonzwa

 Zvavakaitirwa

 Vaiti vezvakaipa

 Vakandimukira.

12 Wakarurama chamera

 Kunge somuchingwe

 Uchakura seSidari

 Rapa reBanoni.

13 Vakasimwa momuimba

 Imba yaJehovha

 Vachataura muvazhe

 Dzo dzaMwari wedu.

14 Vabereke zvibereko

 Nyangwe vakwegura

 Vuye vachava vanyoro

 Vachavavo vatsva.

15 Vagoparidzavo kuti

 Ye wakarurama

 Pana chisakarurama

 Imomo maari.

### Pisarema 93. C.M.

1 Jehovha wobata vushe

 wafuka vumambo

 Nesimba wateya nyika

 Haizununguswi.

2 Chigaro chenyu chovushe

 Chakatosimbiswa

 Nemi muripo kubvira

 Pasi nokutanga.

3 Jehovha nzizi dzakato

 Nzwisa manzwi adzo

 Nzizi dzakatosimudza

 Wo mafungu adzo.

4 Ye Jehovha unesimba

 Kukunda mafungu

 Unokunda mvura zhinji

 Ndiye unesimba.

5 Zvipupuro zvenyu izvi

 Ndezvamazvokwadi

 Vutsvene hwakafanira

 Iyo imba yenyu.

### Pisarema 94. C.M.

1 Jehovha iyemi Mwari

 Muri ye mutsivi

 Ndiyemi muri mutsivi

 Chizviratidzai.

2 Chizvisimudzai imwi

 Mutongi wenyika

 Mugopa vanozvikudza

 Zvavakafanira.

3 Ishe kusvikira rinhi

 Kusvikira rinhi

 Vakaipa vachakunda

 Kusvikira rinhi.

4 Ishe kusvikira rinhi

 Ivo vakaipa

 Vachingotaura havo

 Nokungozvikudza.

5 Vanopwanya vanhu venyu

 Imi Mwari wedu

 Vachisingovatambudza

 Iyo nhaka yenyu.

6 Vovuraya chirikadzi

 Naidzo nherera

 Kunyanguva ari mweni

 Vanomuvuraya.

7 Asi ivo vanoti vo

 Haambozvivoni

 Mwari waJakobo iye

 Haarangariri.

8 Chimbonzwisisai imwi

 Vasakachenjera

 Mapenzi kusvika rinhi

 Musinavo njere?

9 Iye wakasima nzeve

 Haanganzwi here?

 Naye wakaumba ziso

 Haavoni here?

10 Unoranga vahedheni

 Harairi here

 Unopavo vanhu zivo

 Haazivi zivi here?

11 Iye Jehovha noziva

 Kufunga kwavanhu

 Iye unoziva kuti

 Hazvinamaturo.

12 Wakaropafadzwa munhu

 Unorangwa nemwi

 Iye wamunodzidzisa

 Mirairo yenyu.

13 Kuti mugomuzorodza

 Pakutambudzika

 Kusvikira vakaipa

 Vachererwa gomba.

14 Nokuti iye Jehovha

 Hangarashi vana

 Vuye haangazosiyi

 Iyo nhaka yake.

15 Nokuti iko kutonga

 Kucharuramazve

 Vane moyo karurama

 Vachakutevera.

16 Ndiani uchandirwira

 Panavakaipa

 Andibatsire pavari

 Vanezvakaipa.

17 Dai iye-mwi Jehovha

 Musandibatsira

 Mweya wangu ungadai

 Wakangonyarara.

18 Pandakati tsoka dzangu

 Dzinotedzemuka

 Ipapo imwi Jehovha

 Makandibatsira.

19 Mundangarirovo zhinji

 Mo mukati mangu

 Kunyaradza kunofadza

 Iwo mweya wangu.

20 Ko chigaro chakaipa

 Chinganzwana nemwi?

 Chinofunga zvakaipa

 Nemitemo yazvo.

21 Vanovunganira mweya

 Wo wakarurama

 Vachiripa mhosva ropa

 Risina nemhosva.

22 Asi iyeyu Jehovha

 Ndiye nhare yangu

 Mwari wangu ndiye dombo

 Vutiziro hwangu.

23 Uchadzosera kutadza

 Pamusoro pavo

 Mwari uchavaparadza

 Pakuipa kwavo.

### Pisarema 95. C.M.

1 Vuyai timuimbire

 Tipururudzire

 Dombo rago ruponeso

 Ruponeso rwedu

2 Tisvike pamberi pake

 Tichingomuvonga

 Ngatimupururudzire

 NamaPisarema

3 Kuti Jehovha ndiMwari

 Ndimambo mukuru

 Mukuru nokupfuvura

 Vana mwari vose.

4 Nzvimbo dzakadzika pasi

 Muruvoko rwake

 Naro simba rezvikomo

 Nairo nderake.

5 Naro gungwavo nderake

 Ye wakariita

 Namavoko wakavumba

 Nyika yakawoma.

6 Vuyai ngatinamate

 Timufugamire

 Pamberi pake Jehovha

 Iye Mwari wedu.

7 Nokuti ndiMwari wedu

 Tiri vanhu vake

 Tiri vanhu vanofudzwa

 Vanofudzwa naye.

 Isu tiriwo makwai

 Oruvoko rwake

 Nhasi dai muchirinzwa

 Iro izwi rake.

8 Rega kuwomesa moyo

 Sapakutsamwisa

 Sapazuva kudaidzwa

 Imomo murenje.

9 Panguva yandakaidzwa

 Madzibaba enyu

 Vakaidza vakavona

 Basa randaita.

10 Ndakanga ndiine shungu

 Norudzi igogu

 Kwamakore anosvika

 Pamakumi mana.

 Ndikati ava ndivanhu

 Vakatorashika

 Havana kuziva nzira

 Idzo nzira dzangu.

11 Sakandavapikira

 Pakutsamwa kwangu

 Kuti havangazopindi

 Muzororo rangu.

### Pisarema 96. C.M.

1 Chiimbirai Jehovha

 Igo rumbo rutsva

 Mumuimbire mi nyika

 Imi nyika yose.

2 Chiimbirai Jehovha

 Murumbidze zita

 Muparidze ruponeso

 Zuva rimwe rimwe.

3 Dudzira kubwinya kwake

 Po pavahedheni

 Mabasa anoshamisa

 Po pandudzi dzose.

4 Kuti Jehovha mukuru

 Ngaarumbidzwe ye

 Atyiwe nokupfuvura

 Vana mwari vose.

5 Nokuti vamwari vose

 Ndizvifananidzo

 Asi iye wakaita

 Kudenga denga ko.

6 Kukudzwa nahwo vumambo

 Zviri mberi kwake

 Simba kunaka zviri pa

 Nzvimbo yake tsvene.

7 Ipai iye Jehovha

 Imi ndudzi dzose

 Mumupe iye Jehovha

 Kukudzwa nesimba.

8 Ipai Jehovha kudzo

 Yaakafanira

 Vuyai nechipiriso

 Mo muvazhe dzake.

9 Namata iye Jehovha

 Nayo nguva tsvene

 Bvunda imwi pasi pose

 Po pamberi pake.

10 Revai kuvahedheni

 Unobata vushe

 Nenyika yakasimbiswa

 Isazungunuswa.

11 Kudenga denga kufare

 Pasi ngapafare

 Negungwa ngaritinhire

 Nezvose zvirimo.

12 Sango ngarifarisise

 Nezvose zvirimo

 Ipapo miti yedondo

 Ichafara kwazvo.

13 Pamberi pake Jehovha

 Kuti unovuya

 Unovuya kuzotonga

 Kuzotonga pasi.

 Uchazotongavo pasi

 Nako kururama

 Ne ndudzi uchadzitonga

 Nako kutendeka.

### Pisarema 97. C.M

1 Jehovha nobata ushe

 Nyika ngaifare

 Naizvo zviwi zvizhinji

 Nazvo ngazvifare.

2 Iwo makore nerima

 Zvakatomukomba

 Kururama ndidzo nheyo

 Dzechigaro chake.

4 Mheni dzakavhenekera

 Iyo nyika yose

 Ipo pasi pakaoma

 Pakazovhunduka.

5 Makomo akanyauka

 Po pamberi pake

 Senamo pamberi paShe

 She wapasi pose.

6 Kudenga kunoparidza

 Kururama kwake

 Ndudzi dzose dzakavona

 Vokubwinya kwake.

7 Vanoshumira zvivezwa

 Nemifananidzo

 Iyo yaka vezwa iyo

 Vachazonyadziswa.

 Ivo vanozvirumbidza

 Nezvifananidzo

 Imi namatai kwaari

 Vamwari vendudzi.

8 Zioni rakafanira

 Navana vaJudha

 Nokuda kwezvamatonga

 Iyemwi Jehovha.

9 Nokuti imwi Jehovha

 Muri kumusoro

 Makwirira kupfuvura

 Vana mwari vose.

10 Venga zvakaipa imwi

 Munoda Jehovha

 Nokuti unochengeta

 Mweya yavatsvene.

11 Chiedza chinodzvarirwa

 Vakaruramavo

 Nemufaro vanemoyo

 Yo kakarurama.

12 Farai munaJehovha

 Mi vakarurama

 Mumuvonge muchifunga

 Hwo vutsvene hwake.

### Pisarema 98. C.M

1 Imbirai yeJehovha

 Irwo rumbo rutsva

 Nokuti ye waita

 Zvinozoshamisa.

 Chanza chake chorudyi no

 Ruoko rutsvene

 Irwo rwakamukundisa

 Ruoko rutsvene.

2 Jehovha wakazivisa

 Ruponeso rwake

 Kururama waratidza

 Po pavahedheni.

3 Ngoni wakarangarira

 Nako kutendeka

 Kunaiyo imba yake

 Iye Isiraeri.

 Migumo yose yapasi

 Iyo yakaona

 Irwo ruponeso rwake

 Iye Mwari wedu.

4 Pururudzira Jehovha

 Imi pasi pose

 Paridzirai muimbe

 Muchimurumbidza.

5 Imbirai iye Jehovha

 Rumbidza nembira

 Nembira mumuimbire

 NaMapisarema.

6 Nehwamanda nemimhanzi

 Muchimuimbira

 Pururudzai pamberi

 Pamambo Jehovha.

7 Iro gungwa ngarivombe

 Nezvose zvirimo

 Nenyika naivo vose

 Navanogaramo.

8 Nzizi ngadziuchirevo

 Makomo aimbe

 Zvose zvose pamwe chete

 Zvichifarisisa.

9 Pamberi pake Jehovha

 Uchatonga nyika

 Uchatonga vanhu vose

 Nako kururama.

### Pisarema 99. C.M.

1 Jehovha wobata vushe

 Vanhu ngavabvunde

 Pakati pamakerubi

 Zununguka nyika.

2 Jehovha mukuru kuru

 Ipo paZion

 Uri kumusoro soro

 Kwavo vanhu vose.

3 Ngavarirumbidze zita

 Guru rinotyisa

 Nokuti iyeJehovha

 Ndiye yu mutsvene.

4 Simba ramambo rinoda

 kururamisira

 Nemiwo munosimbisa

 Iko kururama.

 Nemivo munosimbisa

 Kururamisira

 Ipo pakutonga kwenyu

 Panaye Jakobo.

5 Kudzai iye Jehovha

 Iye Mwari wedu

 Munamate pachitsiko

 Nokuti mutsvene.

6 Vana Mosisi Aroni

 Pavapirisita

 Samueri pakativo

 Dana zita rake.

 Vakazodana ivavo

 Iyeyu Jehovha

 Iye akavapindura

 Iye yu Jehovha.

7 Vakatauravo navo

 Mushongwe yegore

 Vakachengeta mitemo

 Yaakazovapa.

8 Makavapindura imwi

 Imi Mwari wedu

 Makanga muri Mwari mwi

 Munokangamwira.

 Kunyange iyemi Mwari

 Makasivatsiva

 Izvo zvavakamboita

 Munokangamwira.

9 Kudzai Jehovha Mwari

 Po pagomo dzvene

 Nokuti yeMwari wedu

 Ndiyeyu mutsvene.

### Pisarema 100. L.M.

*Pisarema rokuvonga.*

1 Muimbirei nomufaro

 Imi nyika dzose dzose

2 Mushumire nomufaro

 Mugovuya muchiimba

3 Ziva kuti ndiye Mwari

 Isu tiri vanhu vake

 Takaita samakwai

 Iwo anofudzwa naye

4 Pinda pamasuvo ake

 Naipo pavazhe dzake

 Mumuvonge murumbidze

 Rumbidzai zita rake

5 Nokuti Ye wakanaka

 Ngoni dzake dzinogara

 Nako kutendeka kwake

 Kunosvika kumarudzi.

### Pisarema 101. C.M.

*Pisarema raDavidi.*

1 Ndichaimba ndichireva

 Ngoni kururama

 Ndimwi wandichaimbira

 Ndichimurumbidza.

2 Ndichaita nokungwara

 Muchauya rini

 Ndichafamba mumba mangu

 Nako kururama.

3 Handishuvi chakaipa

 Asi ndinovenga

 Zvinoita vatsauki

 Handinamatiri.

4 Womoyo wakatsauka

 Kwandiri ngaubve

 Handidi kuti ndizive

 Izvo zvakaipa.

5 Unocheravo wokwake

 Ndichamuparadza

 Nounoita manyawi

 Handinei naye.

6 Meso angu otarira

 Vo vakatendeka

 Panyika kuti ivavo

 Vagogara neni.

7 Unosifamba nenzira

 Yo yakarurama

 Ndiyeyovo ungazova

 Mushumiri wangu.

8 Munyengeri haagari

 Imo mumba mangu

 Naye murevi wenhema

 Abve mumba mangu

### Pisarema 102. C.M.

*Munyengetero wounotambudzika pakumanikidzwa kwake; unocema kwazo pamberi paJehova.*

1 Womunyengetero wangu

 Jehovha inzwai

 Nokuchema kwangu kose

 Kusvike kwamuri.

2 Chiso chenyu musavanza

 Padambudzo rangu

 Rerekai nzeve yenyu

 Ikoko kwandiri.

 Zuva rokudana kwangu

 Chikurumidzai

 Mukurumidze Jehovha

 Kuzondipindura.

3 Nokuti mazuva angu

 Sovutsi apera

 Mafupa angu anotsva

 Kunge sechiveso.

4 Moyo wangu wakarohwa

 Sovuswa wasvava

 Ndinokanganwavo kudya

 Zvo zvokudya zvangu.

5 Nokuda kweinzwi iro

 Kugomera kwangu

 Mafupa anamatira

 Iyo nyama yangu.

6 Sehukurwizi yerenje

 Ndafanana nayo

 Nezizi remuchiunde

 Ndafanana naro.

7 Ndorara ndakasvinura

 Seshiri 'ri yoga

 Pamsoro pedenga remba

 Handirari ini.

8 Vanondinyadzisa kwazvo

 Vo vavengi vangu

 Zuva rose vondituka

 Vachindipengera.

9 Nokuti dota ndakadya

 Sezvokudya zvangu

 Ndasanganisa misodzi

 Nezvekunwa zvangu.

10 Nokuda kwehasha dzenyu

 Nokutsamwa kwenyu

 Mandisimudza kudenga

 Nokukanda pasi.

11 Mazuva angu 'fanana

 Mumvuri wareba

 Ini ndasvava sovuswa

 Mazuva apera

12 Asi Iyemi Jehovha

 Nokusingaperi

 Kumarudzi namarudzi

 Mucharangarirwa.

13 PaZioni mosimuka

 Ngoni murinzwire

 Nokuti nguva yasvika

 Yamakambotara.

14 Nokuti varanda venyu

 Mabwe vofarira

 Aro vachida guruva

 Raro roZioni.

15 Naizvozvo vahedheni

 Zita renyu votya

 Namadzimambo apasi

 Ko kubwinya kwenyu.

16 Kana Jehovha ovaka

 Zioni ovaka

 Uchavonekwa Jehovha

 Mukubwinya kwake.

17 Munyengetero uchanzwa

 Wavanoshaiwa

 Ucharemekedza chose

 Mikumbiro yavo.

18 Zvichazonyorerwa rudzi

 Runouya rudzi

 Navanhu vachazosvika

 Vachamurumbidza.

19 Nokuti wakaraira

 Akacherekedza

 Nyika ari kudenga ko

 Nzvimbo yake tsvene.

20 Kuti kugomera anzwe

 Komusungwa iko

 Agosunungura vana

 Vovana vorufu.

21 Kuti zita vaparidze

 Zita raJehovha

 Nako kurumbidzwa kwake

 PaJerusarema.

22 Kana vanhu vavungana

 Novushe vuzhinji

 Pamwe chete kuti vose

 Vashumire Mwari.

23 Panzira wakatapudza

 Iro simba rangu

 Mazuva wakafupisa

 Womazuva angu.

24 Ndati rega kundibvisa

 Asati asvika

 Jehovha mazuva angu

 Asati asvika.

 Makore enyu Jehovha

 Anosvika iko

 Kumarudzi namarudzi

 Anosvika iko.

25 Makateya nyika kare

 Naro denga rose

 Ndiro basa renyu rose

 Ramavoko enyu.

26 Izvo zvichazoparara

 Imwi munogara

 Zvose zvichazoparara

 Imwi munogara.

 Senguvo zvichaparara

 Muchazvishandura

 Kuita sechisimiro

 Zvichazoshanduka.

27 Asi mwi hamushanduki

 Hamuna mugumo

 Makore enyu osewa

 Haana mugumo.

28 Vana vavaranda venyu

 Navo vana vavo

 Vachagara vasimbiswe

 Po pamberi penyu.

### Pisarema 103. C.M.

*Pisarema raDavidi.*

1 Rumbidza Iye Jehovha

 Iwe mweya wangu

 Nezvose zviri mandiri

 Ngazvimurumbidze.

2 Rumbidza Iye Jehovha

 Iwe Mweya wangu

 Uregokanganwa zvose

 Zvaakuitira.

3 Zvakaipa zvako zvose

 Wozviregerera

 Pazvirwere zvako zvose

 Unokuporesa.

4 Vupenyu wadzikunura

 Pakuparadziwa

 Unokudzika korona

 Yengoni netsitsi.

5 Mweya wake wogutiswa

 Nezvakarurama

 Kuti avandudze vutsva

 Hwako sohwegondo.

6 Zvakarurama woita

 Nokururamisa

 Achivaitira vose

 Vanomanikidzwa.

7 Nzira dzake wazivisa

 Kunaye Mosisi

 Navose vaIsraeri

 Zvaakamboita.

8 Unetsitsi yeJehovha

 Unenyasha zhinji

 Hakurumidzi kutsamwa

 Unengoni zhinji.

9 Haangarambi achirwa

 Iye Mwari wedu

 Haarambi akatsamwa

 Nokusingaperi.

10 Kutiitira haana

 Kana kutibata

 Sezvakafanira zvivi

 Nokuipa kwedu.

11 Sokukwirira kwedenga

 Pamsoro pedenga

 Dzakadaro ngoni dzake

 Kuna vanomutya.

12 Sokuva kure kwamabva

 Zuva mavirira

 Saizvozvo wakabvisa

 Kudarika kwedu.

13 Sokunzwa tsitsi kwababa

 Vachinzwira vana

 Saizvozvo voJehovha

 Kuna vanomutya.

14 Nokuti Ye unoziva

 Chataitwa nacho

 Unorangarira kuti

 Tiri guruva su.

15 Mazuva ake yemunhu

 Kaita sovuswa

 Seruva resango uno

 Kura saizvozvo.

16 Inongopfuura mhepo

 Pamusoro paro

 Raenda nenzvimbo yaro

 Haicharizivi.

17 Asi ngoni dzaJehovha

 Kunavanomutya

 Dzinoramba dzichigara

 Nokusingaperi.

 Nako kururama kwake

 Kuvana vavana

 Dzinoramba dzichigara

 Nokusingaperi.

18 Vanochengeta sungano

 Nokurangarira

 Zvaakaraira Iye

 Kuti vazviite.

19 Jehovha wakasimbisa

 Chigaro chovushe

 Chake kokudenga-denga

 Unobata zvose.

20 Rumbidza Iye Jehovha

 Mi vatumwa vake

 Nemi mhare dzine simba

 Rumbidza Jehovha.

 Munofarira kuita

 Zvaakataura

 Nokuterera ro inzwi

 Raro shoko rake

21 Rumbidza Iye Jehovha

 Imi hondo dzake

 Imi vashumiri vake

 Vanosimufadza.

22 Rumbidza Iye Jehovha

 Imwi basa rake

 Paumambo hwake hwose

 Rumbidza Jehovha.

### Pisarema 104. C.M.

1 Rumbidza Iye Jehovha

 Iwe mweya wangu

 Kukudzwa kwamufukidza

 Novumambo Mwari.

2 Imwi munozvifukidza

 Chiedza sehembe

 Munotatamura denga

 Sejira retente.

3 Unoteya dzimba dzake

 Matanda mumvura

 Makore ingoro yake

 Wofamba nemhepo.

4 Unoita kuti mhepo

 Dzive nhume dzake

 Nawo moto unopfuta

 Vashumiri vake.

5 Wakateya idzo nheyo

 Dzo nheyo dzapasi

 Kuti pasazungunuswa

 Nokusingaperi

6 Makapapfukidza mvura

 Chive chisimiro

 Mvura zhinji yakamira

 Ipo pamakomo.

7 Makati muchiituka

 Ikatiza kwazvo

 Yakanzwaro inzwi renyu

 Ikabva yaenda.

8 Makomo akakwirira

 Kupinda mipata

 Ichienda nzvimbo yayo

 Yamagadzirira.

9 Makatarira muganhu

 Imo mumipata

 Kuti mvura iyerere

 Namo mumipata.

10 Matsime munoatuma

 Imo mumipata

 Kuti mvura iyerere

 Namo mumipata.

11 Anomwisa mhuka dzose

 Mhuka dzomusango

 Mbizi nadzo dzinopedza

 Nyota yadzo imo.

12 Shiri dzokudenga nadzo

 Dzogara paari

 Dzichirira popakati

 Pamatavi adzo.

13 Unodiridza makomo

 Po padzimba dzake

 Pasi panotogutiswa

 Naro basa rake.

14 Unomeresa hwovuswa

 Vuswa hwezvipfuwo

 Nemirivo yobatsira

 Vanhu pazvokudya.

15 Newaini inofadza

 Womoyo womunhu

 Namafuta ohwinyisa

 Icho chiso chake.

16 Nechingwa chinosimbisa

 Womoyo womunhu

 Nemiti unoigutsa

 Iyo misidhari.

17 Miti inovaka shiri

 Matendere adzo

 Kana ari mashohori

 Ndiyo misha yawo.

18 Namakomo akareba

 Inhare dzesoma

 Namatombo utiziro

 Wadzo idzo mbira.

19 Wakatara iwo mwedzi

 Uratidze nguva

 Zuva rinoziva nguva

 Yokuvira kwaro.

20 Imi munoita rima

 Ndokuva vusiku

 Mhuka dzose dzomusango

 Ndipo dzinobuda.

21 Shumba duku dzovombera

 Chadzingauraya

 Dzinokumbira zvokudya

 Zvadzo kuna Mwari

22 Kana zuva richibuda

 Dzinoenda hadzo

 Ndokuvata mumapako

 Mumapako adzo.

23 Zvino munhu wozobuda

 Kumabasa ake

 Nemirimo yake yose

 Kusvika madeko.

24 Mazhinji mabasa enyu

 Kaitwa nenjere

 Pasi pazere nefuma

 Iyo fuma yenyu.

25 Iguru ibamhi gungwa

 Zvipenyu zvirimo

 Zvikuru nezvidukuvo

 Zvisingaverengwi.

26 Nezvikepe zvinofamba

 Imomo mariri

 Nayo ngwena yamavumba

 Kuti itambemo.

27 Zvinomumirira zvose

 Muzvipe zvokudya

 Zvokudya zvazvo nenguva

 Yoyakafanira.

28 Zvinovunganidza izvo

 Zvozvamunozvipa

 Motambanudza ruvoko

 Izvo ndokuguta.

29 Munozvivanzira chiso

 Zvondokuvhunduka

 Munozvitorera mweya

 Izvo ndokufavo.

30 Munotuma mweya wenyu

 Izvo ndokusikwa

 Movandudza icho chiso

 Icho chisochevhu.

31 Kubwinya kwake kugare

 Nokusingaperi

 Jehovha ngaafarire

 Womabasa ake.

32 Ye unotarira pasi

 Ipo ndokubvunda

 Unonyangata makomo

 Ndokubuda utsi.

33 Ndichaimbira Jehovha

 Ndichiri mupenyu

 Ndichamurumbidza Iye

 Ndichimurumbidza

34 Rumbo rwangu rwumufadze

 Nokurangarira

 Nokuti mufaro wangu

 Unobva kwaari.

35 Vatadzi ngavaparadzwe

 Navo vakaipa

 Mweya wangu urumbidze

 Rumbidza Jehovha.

### Pisarema 105. C.M.

1 Vonga Jehovha mukudze

 Zita rake guru

 Muzivise ndudzi dzose

 Zvaakaita zvo

2 Rumbidza Iye Jehovha

 Taurira ndudzi

 Zvose zvo zvaakaita

 Zvinozoshamisa

3 Farai muna Jehovha

 Vashumiri vake

 Navose vanomutsvaka

 Ngavafarisise.

4 Tsvaka kubetserwa naye

 Naiye Jehovha

 Mumushumire Jehovha

 Nokusingaperi.

5 Rangarira basa rake

 Rinozoshamisa

 Nezvose zvaakatonga

 Nomuromo wake

6 Imwi vana va’brahama

 Vana vaJakobo

 Rangarirai basa rake

 Nezvaakatonga.

7 Jehovha ndiMwari wedu

 Mirairo yake

 Nezvose zvaakatonga

 Zviri pasi pose.

8 Sungano unochengeta

 Nokusingaperi

 Iro shoko rake rose

 Kumarudzi ose.

9 Sungano uchachengeta

 Kuna ‘brahama

 Nemhiko yaakaita

 Kuna yeIsaka.

10 Sungano wakasimbisa

 Ndiyevo Jakobo

 Igo gara nokugara

 Nokusingaperi.

11 Iyo nyika ndicha-kupa

 Nyika yeKenani

 Kuti ive yako iwe

 Wo-mugove wako.

12 Vakanga vari vashoma

 Vo vanhu vaMwari

 Nava-torwa popanyika

 Nyika yeKenani

13 Vakafamba-famba ivo

 Kunyika vachibva

 Kuneimwe vachienda

 Kune vumwe vushe.

14 Kutendera wakaramba

 Kuti vachinyirwe

 Nokuda kwavo watuka

 Iwo madzimambo.

15 Musavagunzva vazodzwa

 Navasanangurwa

 Musatongova chinyira

 Vo varanda vangu.

16 Wakavadanira nzara

 Ivepo panyika

 Nomudonzvowo wechingwa

 Wakazouvhuna.

17 Mberi kwavo vakatuma

 Iyeyo murume

 Josefa wakatengeswa

 Akava muranda.

18 Tsoka dzake vakasunga

 Zvisungo zvesimbi

 Nemitsipa vakasunga

 Naiwo matare.

19 Kusvikira zvaitika

 Sezvaakareva

 Zvakaratidzwa pachena

 Kuti ichokwadi.

20 Ye mambo weEgipita

 Wamusunungura

 Wendudzi dzose mutongi

 Akamuregedza.

21 Wakamuita mubati

 Wayo nyika yose

 Nomutongi wavo wose

 Vagere imomo

22 Kuti ave murairi

 Ave mudzidzisi

 Wamachinda navakuru

 Njere agovapa.

23 Egipita wakasvika

 Iye Sraeri

 NaJakobo wakagara

 Ari mutorwamo.

24 Vanhu vake wavawanza

 Simba akavapa

 Kuti vapfuure ava

 Vadzivisi vavo.

25 Mwoyo yavo vashandura

 Kuti vagovenga

 Vanhu vake vanyengere

 Vo varanda vake.

26 Wakatumavo Mosesi

 Yemuranda wake

 NaAroni wakagara

 Akasanangurwa.

27 Basa guru vakaita

 Nokuratidzira

 Zvishamiso zvakakura

 MomuEgipita.

28 Mwari wakatuma rima

 Mo muEgipita

 Asi voveEgipita

 Vakaramba kunzwa.

29 Washandura mvura yavo

 Ikaita ropa

 Nehove dziri munzizi

 Akadziuraya.

30 Ikazara nyika yavo

 Zara namatacha

 Nedzimba dzamadzimambo

 Zara namatatya.

31 Wakazoraira nhunzi

 Dzikazara pose

 Neinda dzikasvikawo

 Mo munyika yose.

32 Watuma chimvuramabwe

 Nemheni panyika

 Pachinhambwe chayo mvura

 Wakavapa mheni.

33 Mizambiringa mivonde

 Wakaiparadza

 Nemiti yenyika yavo

 Wakaivhunavo.

34 Wakati achiraira

 Dzikasvika mhashu

 Dzakawandisisa kwazvo

 Dzisingaverengwi.

35 Mirivo dzakaipedza

 Yomunyika yavo

 Nemichero yomunyika

 Dzakaiparadza.

36 Wakavuraya matangwe

 MomuEgipita

 Vokutanga vomunyika

 Nyika yavo yose.

37 Wavabudisa 'Gipita

 Vane simba kwazvo

 Ndarama nesirivheri

 Vakanga vanazvo.

38 VeEgipita vaitya

 Vakafara kwazvo

 Kuvona vachibudiswa

 Vakafara kwazvo.

39 Wakatatamura gore

 Chive chifukidzo

 Nomwoto uvhenekere

 Nguva dzousiku.

40 Vakati vachikumbira

 Wavapa zvihuta

 Nechingwa chobva kudenga

 Wakavagutisa.

41 Padombo wakazarura

 Mvura'ka dzutuka

 Ikayerera murenje

 Kuita sorwizi.

42 Nokuti warangarira

 Zvivimbiso zvake

 Zvaaitira muranda

 Wake 'Brahama

43 Nomufaro wabudisa

 Vovasanangurwa

 Vake vachiimba chose

 Nokufara kwazvo.

44 Wakazovapa dzo nyika

 Dzo dzavahedheni

 Vakazvitorera minda

 Yabatwa nevamwe.

45 Kuti vagozochengeta

 Zvo zvaakatema

 Mirairo vaterere

 Rumbidza Jehovha.

### Pisarema 106. C.M.

1 Rumbidza Iye Jehovha

 Kuti wakanaka

 Rudo rwake runogara

 Nokusingaperi.

2 Ndiani ungazvireva

 Zvinhu zvinesimba

 Zvakaitwa naJehovha

 Kana kududzira.

3 Vanoita zvakanaka

 Vakaropafadzwa

 Zvakarurama voita

 Nadzo nguva dzose.

4 Ndirangarire Jehovha

 Novunyoro hwenyu

 Mundishanyirei ini

 Nago ruponeso.

5 Kukomborerwa ndivone

 Kwavasanangurwa

 Ndifare ndichirumbidza

 Nayo nhaka yenyu.

6 Pamwe chete takatadza

 Madzibaba edu

 Takaita zvakaipa

 Zvisakarurama.

7 Madzibaba edu kare

 Hana kunzwisisa

 Zvishamiso pa'Gipite

 Havarangariri.

 Ngoni dzenyu zhinji-zhinji

 Havarangariri

 Asi vakakumukira

 Po pagungwa dzvuku.

8 Kunyanguva zvakadaro

 Wakavaponesa

 Kuti agovazivisa

 Simba rake guru.

9 Gungwa dzvuku waraira

 Iro rikazopwa

 Vafambiswe pakadzika

 Kunge sapabani.

10 Paruvoko rwomuvengi

 Wakavaponesa

 Akazovadzikunura

 Pavavengi vavo.

11 Mvura yakavafukidza

 Vadzivisi vavo

 Hapana kana nomumwe

 Wakapukunyuka.

12 Ipapo vakazotenda

 Wo mashoko ake

 Vakazoimba ipapo

 Vachimurumbidza.

13 Kukanganwa vachimbidza

 Wo mabasa ake

 Havana kuzorindira

 Iro zano rake.

14 Kwazvo-kwazvo vakachiva

 Imomo murenje

 Vakaidza Mwari kwazvo

 Imo muchiunde.

15 Chavakumbira wavapa

 Asi wakatuma

 Ko kuonda momumweya

 Iyo mweya yavo.

16 Mosisi vakagodora

 Pamisasa yavo

 NaAroni vo mutsvene

 Tsvene waJehovha.

17 Ipo pasi ndokushama

 Kuminya Datani

 Nokufukidza roboka

 Boka raBirami.

18 Ipapo pakati pavo

 Pakapfuta moto

 Murazvo wapisa boka

 Ravo vakaipa.

19 Vakaitavo chivumbwa

 Ipo paHorebu

 Chemhuru vakanamata

 Womufananidzo.

20 Saizvozvo vatsinhanha

 Nokubwinya kwavo

 Mufananidzo wemombe

 Inochera uswa.

21 Mwari wavo vakanganwa

 Muponesi wavo

 Wakaita pa'Gipita

 Zvinhu zvikurusa.

22 Anoshamisa mabasa

 Momunyika yaHami

 Nezvinhu zvinozotyisa

 Po pagungwa dzvuku.

23 Saka wakafunga kuva

 Paradza ipapo

 Dai Mosisi asina

 Kumira pakati.

 Kuti asavaparadza

 Yemusanangurwa

 Wamira pakati pavo

 Adzore kutsamwa.

24 Ivo vakazvidza nyika

 Nyika inofadza

 Havana kutenda shoko

 Iro shoko rake.

25 Asivo vakanyuyuta

 Mumantente avo

 Inzwi raJehovha ivo

 Havana kurinzwa.

26 Ruvoko wakasimudza

 Goruvoko rwake

 Kuti pakutsamwa kwake

 Aparadze vose.

27 Vuye kuti aparadze

 Ivo vana vavo

 Vaparadzirwe panyika

 Idzo nyika dzose.

28 Vakazvibatanidzavo

 NaBari-peori

 Ndokudya zvakabairwa

 Vo vakafa kare.

29 Vakamutsamwisa nazvo

 Nezvavakaita

 Denda ndokuzopindavo

 Po pakati pavo.

30 Ipapo wakasimuka

 Iye Pinhiasi

 Kuita zvakarurama

 Denda ndokuguma.

31 Izvo zvikanzi kwaaari

 Ndiko kururama

 Kusvikira kumarudzi

 Nokusingaperi.

32 Pamvura yapaMeriba

 Vakamutsamwisa

 Mo'si akavona nhamo

 Namabasa avo.

33 Nokuti vakamumutsa

 Iye mweya wake

 Nehasha akataura

 Nemiromo yake.

34 Havana kuzoparadza

 Dzo ndudzi dzavanhu

 Sezvavanga varairwa

 Naiye Jehovha.

35 Asivo vakavhengana

 Navo vahedheni

 Ndokuzodzidza mabasa

 Womabasa avo.

36 Nezvifananidzo zvavo

 Vakazvishumira

 Izvo zvikava musungo

 Musungo kwavari.

37 Navanakomana vavo

 Navanasikana

 Vakazovabairavo

 Mweya yakaipa.

38 Neropa risine mhosva

 Vakariteura

 Ropa ravanakomana

 Navanasikana.

 Nokuti vakabaira

 Zvifananidzo zve

 Kenani nyika iyovo

 Ikazosvibiswa.

39 Nazvo vakazosvibiswa

 Namabasa avo

 Saizvozvo vakapata

 Nezvavakaita.

40 Nokutsamwa kwaJehovha

 Kwakavamukira

 Vanhu vake akasema

 Iyo nhaka yake.

41 Wavaisa muruvoko

 Rwavo vahedheni

 Navavengi vavo ndivo

 Vatongi vavovo.

42 Vakavamanikidzavo

 Vo vavengi vavo

 Vakavaisa vopasi

 Poruvoko rwavo.

43 Kazhinji wakavarwira

 Vakamumukira

 Nokudaro zvakaipa

 Zvavo zvavanyudza.

44 Kunyanguva zvakadaro

 Wakavatarira

 Panguva yavakachema

 Nedambudzo ravo.

45 Sungano wa rangarira

 Akazozvidemba

 Nokuda kwengoni zhinji

 Idzo ngoni dzake.

46 Vakavanzwirawo tsitsi

 Vo vatapi vavo

 Vose vaya vamarudzi

 Vanga vavatapa.

 Tiponesei Jehovha

 Imwi Mwari wedu

 Tivunganidzei tibve

 Mo muvahedheni.

 Kuti zita renyu dzvene

 Tirivonge isu

 Kuti tiwane mufaro

 Tichikurumbidzai.

### Pisarema 107. C.M.

1 Vonga Jehovha nokuti

 Iye wakanaka

 Ngoni dzake dzinogara

 Nokusingaperi.

2 Vakadzikunurwa naye

 Ivo ngavadaro

 Ivo vaadzikunura

 Mo muvadzivisi.

3 Vavunganidzwa panyika

 Kumsoro nezasi

 Mavirira mabvazuva

 Napanyika dzose.

4 Vakafamba nomurenje

 Namo muchiunde

 Havana kuwana guta

 Mavangazogara.

5 Vakafa naiyo nzara

 Naiyo vo nyota

 Mweya yavo ikaziya

 Mo mukati mavo.

6 Ipapo vakachemera

 Kunaye Jehovha

 Pakutambudzika kwavo

 Akazovarwira.

7 Wakavafambisa nzira

 Yakaruramira

 Kuti vasvike kuguta

 Guta rokugara.

8 Dai vachimurumbidza

 Nokunaka kwake

 Vuye namabasa ake

 Anozoshamisa.

9 Nokuti unogutisa

 Mweya unenyota

 Nawo mweya unenzara

 Nazvo zvakanaka.

10 Ndizvo vakanga vagere

 Mumvuri worufu

 Nerima nokutambura

 Zvanga zvavasunga.

11 Nokuti vakamukira

 Mashoko aMwari

 Vakashovora vo zano

 Rowokumusoro.

12 Saka wakaninipisa

 Iyo moyo yavo

 Kukasazova nomunhu

 Unovabatsira.

13 Ipapo vakazochema

 Kunaye Jehovha

 Panhamo wavaponesa

 Napamatambudzo.

14 Wavabudisa parima

 No mvuri worufu

 Akadambura zvisungo

 Zvanga zvavasunga.

15 Vanhu chimurumbidzai

 Nokunaka kwake

 Vuye namabasa ake

 Aatiitira.

16 Wo masuvo endarira

 Wakatoavhuna

 Nokuguranya matare

 Awo mazariro.

17 Mapenzi anotambura

 Nako kudarika

 Vuye nazvo zvakaipa

 Zvavari mazviri.

18 Mweya yavo inochema

 Nezvokudya zvose

 Vanoswederavo pedo

 Nesuvo rorufu.

19 Vochema kuna Jehovha

 Po panhamo yavo

 Iye unovaponesa

 Pamatambudziko.

20 Unotuma shoko rake

 Ndokuvaporesa

 Pakuparadziwa kwavo

 Ndokuzovarwira.

21 Dai vachimurumbidza

 Nokunaka kwake

 Vuye namabasa ake

 Anozoshamisa.

22 Ngavabaye zvibairo

 Izvo zvokuvonga

 Vagodudzira mabasa

 Ake nokuimba.

23 Vanoburuka kugungwa

 Vari muzvikepe

 Vachishambadzira pose

 Mo mumvura zhinji.

24 Ndivo vanosiavona

 Mabasa Jehovha

 Nezvishamiso zvikuru

 Imo makadzika.

25 Nokuti unoraira

 Dutu ndokumuka

 Dutu guru rinomutsa

 Vo mafungu aro.

26 Vanosimudzwa kudenga

 Ndokudzoswa pasi

 Mweya yavo yonyauka

 Nokuda kwenhamo.

27 Ivo vakandeya ndeya

 Nokudzedzereka

 Somunhu wakabatwavo

 Vatopera mano.

28 Ipapo vakazochema

 Kunaye Jehovha

 Panhamo wavabudisa

 Napamatambudzo.

29 Unorinyaradza dutu

 Ro dutu remhepo

 Naiwo mafungu aro

 Ndokunyararavo.

30 Ndipo ivo vanofara

 Kuti anyarara

 Ye ndokuzovasvitsa pa

 Vanga vachienda.

31 Dai vachimurumbidza

 Nokunaka kwake

 Vuye namabasa ake

 Anozoshamisa.

32 Ngavamukudzise iye

 Pavungano yavo

 Vagomurumbidza Iye

 Pamakurukota.

33 Nzizi unodzishandura

 Kuti dzive renje

 Nawo matsime emvura

 Nyika yakaoma.

34 Inobereka michero

 Yoitwa sebare

 Nokuda kwezvakaipa

 Zvavanogaramo.

35 Renje unorishandura

 Ndokuita dziva

 Nayo nyika yakaoma

 Matsime emvura.

36 Ndipo paanogarisa

 Ivo vanenzara

 Kuti vagomutsa guta

 Iro rokugara.

37 Yemizambiringa minda

 Kuti vagosima

 Zvakawanda zvibereko

 Kuti vagowana.

38 Wakavaropafadzavo

 Kuti vagowanda

 Nezvipfuwo wakaramba

 Kuti zvitapudzwe.

39 Asi vakazotapudzwa

 Ndokuva vashoma

 Kumanikidzwa nenhamo

 Nokuzvidya moyo.

40 Kuzvidza unodurura

 Panawo machinda

 Murenje odzungaidzwa

 Musina nemvura.

41 Kunyanguva zvakadaro

 Unosimudzira

 Mushaiwi kumusoro

 Agomupa mhuri.

42 Vakanaka vachavona

 Vachafarisisa

 Zvakaipa zvichavharwa

 Yo miromo yazvo.

43 Aninani wakangwara

 Uchacherekedza

 Izvozvo agozofunga

 'Nyoro hwaJehovha.

### Pisarema 108. C.M.

*Rwiyo, Pisarema raDavidi.*

1 Moyo wangu wakasimba

 Mwari ndichaimba

 Zvirokwazvo ndichaimba

 Ndichimurumbidza.

2 We mutengeranwa muka

 Umuke nembira

 Ni ndimene ndichamuka

 Muka mangwani

3 Jehovha ndichakuvonga

 Pakati pendudzi

 Ndichakurumbidza ini

 Popavahedheni.

4 Nokuti dzongoni dzenyu

 Ihuru kudenga

 Nayo zvokwadi yenyuvo

 Inosvika pose.

5 Ngamukudzwe Imwi Mwari

 Ko kudenga denga

 Murumbidzwe Imwi Mwari

 Iko kumusoro

6 Ngavarwirwe vamunoda

 Tiponese Mwari

 Ruvoko rwenyu rworudyi

 Tipindure Mwari.

7 Wakataura yeMwari

 Pautsvene hwake

 Ndichaganhura Shekemi

 Ndiyere Sukoti.

8 Giriadi naManase

 Ndavangu naJudha

 Tsvimbo yangu Efuremu

 Ndiro simba rangu.

9 Moabi mudziyo wangu

 Wokushambidzira

 Edomi ndiyoyi nzvimbo

 Yokukanda shangu.

 Ndichasingopururudza

 Nokukunda kwangu

 Ndichivakunda ivavo

 VaFirisitia.

10 Uchandiisa ndiani

 Guta rakakombwa

 Muperekedzi ndiani

 Ndiende Edomu.

11 Mwari wedu Imwi Mwari

 Rega kutirasha

 Asi mubude nehondo

 Idzo Hondo dzenyu.

12 Tibatsire Imi Mwari

 Pamatambudziko

 Rubatsiro rworwavanhu

 Haruna maturo.

13 Momuna Mwari tichava

 Novumhare kuti

 Ndiye uchatsika pasi

 Vadzivisi vedu.

### Pisarema 109. C.M.

*Kumutungamiriri wokuimba. Pisarema raDavidi.*

1 Rega kunyarara Mwari

 Kurumbidza kwangu

 Muromo wowakaipa

 Wandishamisira.

2 Runonyengera rurimi

 Rwakatondireva

 Nomuromo unenhema

 Wakatondireva.

3 Vandikomba naroshoko

 Shoko reruvengo

 Vakatsvaka kurwa neni

 Pasina nemhosva.

4 Kunyanguva ndichivada

 Vaya vadzivisi

 Asi ini ndazvipira

 Kukunyengetera.

5 Zvakaipa vanditsiva

 Pane zvakanaka

 Neruvengo vanditsiva

 Pakuvada kwangu.

6 Isa munhu wakaipa

 Ave Ishe wake

 Nomudzivisi amire

 Ruvoko rworudyi.

7 Pakutongwa ngaapiwe

 Ngaapiwe mhosva

 Nomunyengetero wake

 Ushandurwe zvivi.

8 Naiwo mazuva ake

 Ngaave mashoma

 Mumwe ngaamutorere

 Iro basa rake.

9 Naivo vana vakevo

 Ngavave nherera

 Naiye mukadzi wake

 Ave chirikadzi.

10 Vadzungairi vapemhi

 Ivo vana vake

 Vatsvake zvokudya kure

 Namatongo avo.

11 Une chikwereti naye

 Ngaatore zvose

 Navatorwa ngavapambe

 Zvose zvaanazvo.

12 Ngakushaikwevo munhu

 Nomunzwira ngoni

 Kusava nounetsitsi

 Nenherera dzake.

13 Vana vake ngavarove

 Naro zita ravo

 Ngaridzimwe pamarudzi

 Anovatevera.

14 Zvivi zvamadzibaba’ke

 Ngazvirangarirwe

 Nezvivi zvamai vake

 Zvirege kudzimwa.

15 Pamberi pake Jehovha

 Zvirambe zviripo

 Ko kurangarirwa kwavo

 Agokuparadza

16 Haana kunzwira ngoni

 Asi watambudza

 Murombo nomushaiwi

 Kuti aparadze.

17 Kutuka ndokwaakada

 Iko kukauya

 Komborero wakavenga

 Ikavavo kure.

18 Kutuka wazvifukidza

 Kukava senguvo

 Namafuta zvese mvura

 Mumafupa ake.

19 Ngazvive sechisimiro

 Chaazvifukidza

 Sebhanire muchivuno

 Raakazvisunga.

20 Ndino mubairo wavo

 Vadzivisi vangu

 Navanonditaurira

 Zvisakarurama.

21 Asi mundiitireni

 Izvo zvakanaka

 Nokuda kwezita renyu

 Ndirwirei ini.

22 Nokuti ndiri murombo

 Nounoshaiwa

 Moyo wangu wakuvadzwa

 Mo mukati mangu.

23 Somumvuri ndatoenda

 Mvuri wakareba

 Ndatopepereswa ini

 Kuita semhashu.

24 Mabvi oshaiwa simba

 Kuzvinyima kudya

 Nyama yangu yakawonda

 Kushaya mafuta.

25 Ndava chinhu chinozvidzwa

 Navo vadzivisi

 Vanodzungudza musoro

 Pavanondivona.

26 Jehovha ndibatsirei

 Imi Mwari wangu

 Mundiponesei Imwi

 Nadzo ngoni dzenyu.

27 Kuti vagoziva kuti

 Ndiruvoko rwenyu

 Kuti Iyemi Jehovha

 Mi makazviita.

28 Ngavatuke havo ivo.

 Mwi muropafadzwe

 Vachanyara kusimuka

 Ini ndichafara.

29 Ngavafukidzwe kunyara

 Vadzivisi vangu

 Vazvifukidze kunyara

 Kwavo kunge jazi.

30 Ndicharumbidza Jehovha

 Nomuromo wangu

 Ndichamurumbidza kwazvo

 Pavungano huru.

31 NokutiYe uchamira

 Ruvoko rworudyi

 Aponese mushaiwi

 Pavatongi vake.

### Pisarema 110. L.M.

*Pisarema raDavidi.*

1 Mwari wakati kunashe

 Wangu gara ko kurudyi

 K’svika ndaita vavengi

 Vako chitsiko chetsoka.

2 Jehovha watambanudza

 Yosvimbo yesimba rako

 Kuti bude muZioni

 Utonge vavengi vako.

3 Vanhu vako vozvipira

 Nawo moyo wavo wose

 Zuva rokuvunganidza

 Iyo hondo yako yose.

 Po pamakomo matsvene

 Padumba ramangwanani

 Ndipo pane iro dova

 Dova rovujaya hwako.

4 Jehovha wakadopika

 Zve haangazozvidembi

 Uri M’prista zvachose

 Worudzi rwaMerkizedeki.

5 She uri kurudyi rwako

 Uchaparadza madzishe

 Nezuva rokutsamwa ko

 Kokutsamwa kwaJehovha.

6 Vahedheni uchatonga

 Wozadza nyika zvitunha

 Zuva rokutsamwa kwake

 Uchaparadza misoro.

7 Parukovapo uchanwa

 Rukova ruri panzira

 Ipapo uchasimudza

 Uchasimudza musoro.

### Pisarema 111. C.M.

1 Ndicharumbidza Jehovha

 Mwoyo wangu wose

 Po panavakarurama

 Ndichamurumbidza.

2 Makuru mabasa ake

 Anocherekedzwa

 Navose vanofarira

 Vanoafarira.

3 Mabasa anoratidza

 Kudzo novumambo

 Kunogara kururama

 Nokusingaperi.

4 Basa rake roshamisa

 Rinorangarirwa

 Ye Jehovha unenyasha

 Vuye unetsitsi.

5 Uchazovapa zvokudya

 Vaya vanomutya

 Sungano worangarira

 Nokusingaperi.

6 Vanhu vake waratidza

 Simba rake guru

 Zvaakapa vahedheni

 Ive nhaka yavo.

7 Basa ramavoko ake

 Ichokwadi chete

 Mirairo yake yose

 Yakazovimbika.

8 Iyo yakazosimbiswa

 Nokusingaperi

 Nezvokwadi yakaitwa

 Nako kururama.

9 Vakadzikunurwa vake

 Sungano wavapa

 Zita rake rinotyisa

 Zita rake dzvene.

10 Kuvamba kwenjere ndiko

 Kutya YeJehovha

 Vanofunga zvakanaka

 Vanomurumbidza.

### Pisarema 112. C.M.

1 Wakaropafadzwa munhu

 Unotya Jehovha

 Unofarira zvikuru

 Mirairo yake.

2 Vachava nesimba pasi

 Ivo vana vake

 Rudzi rwowakarurama

 Rucharopafadzwa.

3 Pfuma nezvizhinji-zhinji

 Zviri mumba make

 Kururama kuchagara

 Nokusingaperi.

4 Uchabudirwa chiedza

 Ye wakarurama

 Une nyasha nadzo tsitsi

 Nako kururama.

5 Ye munhu wakarurama

 Nopa chikwereti

 Imba yake wofambisa

 Nako kuchenjera.

6 Haangazozungunuswi

 Ye wakarurama

 Asi ucharangarirwa

 Nokusingaperi.

7 Haangazotyi mashoko

 Zvinhu zvakaipa

 Moyo wake wakasimba

 Wovimba Jehovha.

8 Moyo wake wakasimba

 Haangatongotyi

 Kusvika vona kukundwa

 Kwavavengi vake.

9 Wakaparadzira Iye

 Wapa vashaiwi

 Kururama kuchagara

 Nokusingaperi

10 Runyanga rwakevo rucha

 Kwidzwa nokukudzwa

 Wakaipa uchavona

 Ndokufa neshungu.

 Uchageda-geda meno

 Zveuchanyauka

 Kokuda kowakaipa

 Kuchazoparara.

### Pisarema 113. C.M.

1 Rumbidza Iye Jehovha

 Mwi varanda vake

 Murumbidze zita rake

 Rumbidza Jehovha.

2 Iro zita raJehovha

 Zvino ngarikudzwe

 Kubva zvino kusvikira

 Nokusingaperi.

3 Kubva zuva richibuda

 Svika richivira

 Zita rake rafanira

 Kuti rirumbidzwe.

4 Mwari uri pamusoro

 Pamarudzi ose

 Nokubginya kwake uku

 Kumsoro kwedenga.

5 Ndiani wakafanana

 Naye Mwari wedu

 Jehovha unogarako

 Kumusoro-soro.

6 Ye unozvidukupisa

 Kuti agovona

 Zviri kudenga napasi

 Ariko kudenga.

7 Unosimudza murombo

 Abve paguruva

 Nounoshaiwa abve

 Po padurunhuru.

8 Pamwe agomugarisa

 Naiwo machinda

 Iwo machinda avanhu

 Vo vanhu vokwake.

9 Mukadzi unogarisa

 Usingabereki

 Vagova mai veimba

 Vafare navana.

### Pisarema 114. C.M.

1 Pakubuda kwaSraeri

 Vachibva' Gipite

 Ipo pakati pavanhu

 Vorumwe rurimi.

2 Wakaitwa iye Judha

 Imba yake tsvene

 Naiyevo S’raeri

 Wo vumambo hwake.

3 Rogungwa rakazviona

 Gungwa rakatiza

 Naiyevo Jorodani

 Wakadzoka shure.

4 Makomo akapembera

 Kunge makondobwe

 Nezvikomo naizvovo

 Kunge makwayana.

5 Nhai gungwa unonzwei?

 Zvawatiza iwe

 Newe Jorodani iwe

 Zvawadzoka shure.

6 Munopembera makomo

 Kunge makondobwe

 Nezvikomo mopembera

 Kunge makwayana.

7 Bvunda-bvunda iwepasi

 Pamberi paMwari

 Pamberi paIye Mwari

 Mwari waJakobo.

8 Wakarishandura dombo

 Rikazova dziva

 Nawo musara-saravo

 Ukazova tsime.

### Pisarema 115. C.M.

1 Kwete kwatirisu kwete

 Asi ngoni dzenyu

 Ngarikudzwe zita renyu

 Kutendeka kwenyu.

2 Vacharevei vachiti

 Ivo vahedheni

 Uripiko Mwari wavo

 Iye uripiko?

3 Asi Mwari wedu Iye

 Uriko kudenga

 Zvose zvose zvaakada

 Ndizvo akaita.

4 Zvifananidzo zvavozvo

 Ndarama sirivha

 Basa ramavoko avo

 Mavoko avanhu.

5 Zvine miromovo asi

 Hazvingatauri

 Nawovo meso zvinawo

 Asi hazvivoni.

6 Naidzo nzeve zvinadzo

 Asi hazvinganzwi

 Naidzo mhino zvinadzo

 Bva hazvinhuwidzi.

7 Nawo mavoko zvinawo

 Asi hazvibati

 Nawo makumbo zvinawo

 Asi hazvifambi.

8 Zvine huro-hazvo asi

 Hazvingatauri

 Vozviita nokuvimba

 Nazvo vofanana.

9 Iwe S’raeri iwe

 Vimba naJehovha

 Ndiye mubatsiri wavo

 Nayo nhovo yavo.

10 Iwe imba yaAroni

 Vimba naJehovha

 Ndiye mubatsiri wavo

 Nayo nhovo yavo.

11 Imwi motya YeJehovha

 Vimba naJehovha

 Ndiye mubatsiri wako

 Vimba naJehovha.

12 Mwari watirangarira

 Wotiropafadza

 S’raeri naAroni

 Ucharopafadza.

13 Ivo vanotya Jehovha

 Ucharopafadza

 Vakuru navadukuvo

 Ucharopafadza.

14 Jehovha uchakuwanza

 Mwi navana venyu

15 Maropafadwa nowaka’

 Ta denga napasi

16 Kudenga denga ndokwake

 Asi pano pasi

 Wakapa vana vavanhu

 Jehovha wavapa.

17 Vakafa havarumbidzi

 Rumbidzi Jehovha

 Navose voburukira

 Ko kwakanyarara.

18 Asisu ticharumbidza

 Rumbidza Jehovha

 Kubva zvino kusvikira

 Nokusingaperi.

### Pisarema 116. C.M.

1 Ndinomuda Ye Jehovha

 Mwari wa Sraeri

 Nokuti wakanzwa inzwi

 Nom’kumbiro wangu.

2 Nokuti wakarereka

 Idzo nzeve dzake

 Pamazuva angu ose

 Ndodana kwaari.

3 Kurwadziwa nemisungo

 Zvanga zvandikomba

 Namarwadzo egehena

 Zvanga zvandibata.

4 Ipapo ndikazodana

 Zita raJehovha

 Dorwirai mweya wangu

 Ndakanyengetera.

5 Ye Jehovha Unetsitsi

 Vuye kururama

 Zvirokwazvo unenyasha

 Iye Mwari wedu.

6 Jehovha unochengeta.

 Navasina mano

 Ndanga ndashaiwa simba

 Akandiponesa.

7 Chidzokera mweya wangu

 Kuzororo rako

 Nokutizvo zvakanaka

 Jehovha wakupa.

8 Nokutiwo mweya wangu

 Makauponesa

 Namaziso pamisodzi

 Netsoka pakuwa.

9 Ndichafamba mberi kwenyu

 Ndichiri panyika

 Ndakatenda ndikadudza

 Ndakamanikidzwa.

10 Ini ndakatenda kwazvo

 Po pakutaura

 Ndakataura ndichiti

 Ndakamanikidzwa.

11 Ndakati pakuvhunduka

 Kuvhunduka kwangu

 Vanhu vose vanoreva

 Vanoreva nhema.

12 Ndichamuvigireiko?

 Iyeyu Jehovha

 Pamsoro pekomborero

 Yake kokwandiri.

13 Mukombe ndichasimudza

 Wo wo-kuponeswa

 Iro zita ndichidana

 Zita raJehovha.

14 Ndicharipira Jehovha

 Idzo mhiko dzangu

 Pamberi pavanhu vake

 Pandichazviita.

15 Rufu rwavatsvene vake

 Chinhu chinokosha

 Pamberi pake Jehovha

 Chinhu chinokosha.

16 Haiwa Jehovha ndiri

 Ye muranda wenyu

 Zvirokwazvo ini ndiri

 Ye muranda wenyu.

 Mwana womurandakadzi

 Wenyu ndiri Iye

 Misungo masunungura

 Yo misungo yangu.

17 Zvibayiro ndichabaya

 Izvo zvokuvonga

 Ndichidana zita renyu

 Zita raJehovha.

18 Ndicharipira Jehovha

 Mhiko dzangu dzose

 Ndichazviita pakati

 Pavo vanhu vake.

19 Pavazhe dzake Jehovha

 Dzayo imba yake

 Imo muJerusarema

 Rumbidza Jehovha.

### Pisarema 117. C.M.

1 Rumbidzai Ye Jehovha

 Imwi ndudzi dzose

 Imwi vanhu vamarudzi

 Mumukudze imwi.

2 Nokuti dzo nyasha dzake

 Ihuru kwatiri

 Kutendeka kwaJehovha

 Hakungazoperi.

### Pisarema 118. C.M.

1 Vonga Jehovha nokuti

 Iye wakanaka

 Ngoni dzake dzinogara

 Nokusingaperi.

2 Sraeri zvino ngaati

 Iye wakanaka

 Ngoni dzake dzinogara

 Nokusingaperi.

3 Imba yaAroni ngaiti

 Iye wakanaka

 Ngoni dzake dzinogara

 Nokusingaperi.

4 Avo vanotya Jehovha

 Zvino ngavativo

 Ngoni dzake dzinogara

 Nakusingaperi.

5 Ndakadana YeJehovha

 Akandipindura

 Pakutambudzika kwangu

 Akasindifadza.

6 Jehovha ndiye uneni

 Handingatongotyi

 Uri kurutivi rwangu

 Mungandiitei.

7 Uri kurutivi rwangu

 Navondibatsira

 Saka kukunda ndovona

 Kwavanondivenga.

8 Zvirinani kutizira

 Kunaye Jehovha

 Panokuvimba nomunhu

 Ndovimba Jehovha.

9 Zvirinani kutizira

 Kunaye Jehovha

 Panokuvimba machinda

 Ndovimba Jehovha.

10 Vahedheni vose vose

 Vandikomberedza

 Ndichavaparadza ini

 NaIye Jehovha

11 Vandikomba zvirokwazvo

 Vakatondikomba

 Ndavaparadza nezita

 Zita raJehovha.

12 Senyuchi vakandikomba

 Asi vakadzimwa

 Kunge somoto weminzwa

 Zita raJehovha.

13 We wakandisundidzira

 Iwe kuti ndiwe

 Asi Iye Jehovha Ye

 Wakandibatsira.

14 Simba rangu ndiJehovha

 Nago rumbo rwangu

 Iye ndiye wakazova

 Muponesi wangu.

15 Inzwi rokufara iro

 Nerokuponeswa

 Munavakaruramamo

 Ndimomo mariri.

16 Ruvoko rorudyi urwo

 RwaJehovha wedu

 Rwasimudzwa runokunda

 RwaJehovha wedu.

17 Ini ndichasirarama

 Ini handingafi

 Ini ndichasidudzira

 Basa raJehovha.

18 Jehovha wakandiranga

 Nokuranga kwake

 Asi hana kundisiya

 Ini kuti ndife.

19 Ndizarurewo masuvo

 Wookururama

 Kuti nawo ndigopinda

 Ndivonge Jehovha.

20 Iri ndiro suvo rake

 Suvo raJehovha

 Vakarurama vopinda

 Vachapinda naro.

21 Ndichakuvongai Imwi

 Makandipindura

 Mukazova Muponesi

 Muponesi wangu.

22 Iro ibwe rakarashwa

 Naivo vavaki

 Ndiro rakazova iro

 Musoro wekona.

23 Chakabva kuna Jehovha

 Icho chinhu ichi

 Izvozvi zvinoshamisa

 Kana tichiona.

24 Rino zuva rakaitwa

 Naiye Jehovha

 Ngatifarisise isu

 Tifare mariri.

25 Tiponesei Jehovha

 Tinonyengetera

 Tipei mafarwa ndizvo

 Tinonyengetera.

26 Wakaropafadzwa Iye

 Iye unovuya

 Takaropafadzwa tiri

 Mumba maJehovha.

27 Jehovha ndiyeYe Mwari

 Wativhenekera

 Musungire chibairo

 Po paAritari.

28 Imi muri Mwari wangu

 Ndichakuvongai

 Imi muri Mwari wangu

 Ndichakukudzai.

29 Vongai Jehovha Imwi

 Kuti wakanaka

 Ngoni dzake dzinogara

 Nokusingaperi.

### Pisarema 119. C.M.

1 Vakaropafadzwa avo

 Vofamba munzira

 Murairo waJehovha

 Vachiuchengeta.

2 Zvipupuro zvaJehovha

 Vanozvichengeta

 Nemimoyo yavo yose

 Vachitsvaka iye.

3 Zvirokwazvo havaiti

 Chisakarurama

 Asi kuti vanofamba

 Mo munzira dzake

4 Imwi makatiraira

 Zvo zvirevo zvenyu

 Kuti tigozvichengeta

 Isu zvakanaka

5 Dai mukadzigadzira

 Idzo nzira dzangu

 Kuti ndigoichengeta

 Yomitemo yenyu.

6 Ipapo handinyadziswi

 Ndichirangarira

 Mirairo yenyu yose

 Nokuichengeta.

7 Nomoyo wakarurama

 Ndichazomuvonga

 Ndazodzidza zvamatonga

 Kururama kwazvo.

8 Ndichaichengeta kwazvo

 Yomitemo yenyu

 Imi Jehovha She wangu

 Regai kundirasha.

9 Jaya ringanatsa sei

 Iyo nzira yaro

 Kana richichenjerera

 Iro shoko renyu.

10 Nawo moyo wangu wose

 Ndakakutsvakai

 Musatenda nditsauke

 Pamirawo yenyu.

11 Shoko renyu ndakaviga

 Momumoyo wangu

 Kuti Ishe ndigorega

 Kutadzira imwi.

12 Kukudzwa munofanira

 Iyemi Jehovha

 Ndidzidziseivo ini

 Yo mitemo yenyu

13 Ini ndakazvidudzira

 Nomuromo wangu

 Izvo zvose zvamatonga

 Nomuromo wenyu

14 Ndakafara momunzira

 Yezvipupuriro

 Sendinofarira fuma

 Ndakafara kwazvo.

15 Ndichasingo fungisisa

 Zvo zvirevo zvenyu

 Vuye ndicharangarira

 Idzo nzira dzenyu

16 Ndichasizvifadza ini

 Nemitemo yenyu

 Uye handingakangamwi

 Iro shoko renyu

17 Zvakanaka ndiitirei

 Kuti ndirarame

 Ipapo ndichachengeta

 Iro shoko renyu.

18 Ndisvinudzei meso angu

 Kuti ndigovona

 Zvinoshamisa zviripo

 Pamirawo yenyu.

19 Nokuti ndirimutorwa

 Popanyika ino

 Chirega kundivanzira

 Mirairo yenyu.

20 Mweya wangu watopera

 Naiko kushuva

 Ipapo panguva dzose

 Zvose zvamakatonga

21 Imwi makamboraira

 Vanozvikudzavo

 Vatukwe vanotsauka

 Pamirawo yenyu

22 Bvisa kwandiri shovoro

 Naiko kuzvidzwa

 Nokuti ndakachengeta

 Zvipupuro zvenyu.

23 Namachinda akagara

 Achingondireva

 Asi ndakafungisisa

 Zvemitemo yenyu.

24 Zvipupuriro zvenyuvo

 Zvino zondifadza

 Ndizvovo zvinongondipa

 Mano andinawo.

25 Mweya wangu paguruva

 Unonamatira

 Asi naro shoko renyu

 Chindiporesai.

26 Ndadudzira nzira dzangu

 Mukandipindura

 Chindidzidzisai Imwi

 Yomitemo yenyu.

27 Ndidzidzisei ndinzwisise

 Nzira yezvirevo

 Ipapo ndifungisise

 Basa roshamisa.

28 Mweya unonyunguruka

 Nako kuremerwa

 Ndisimbisei zvarehwa

 Naro shoko renyu.

29 Nzira dzenhema bvisai

 Ipapo pandiri

 Nenyasha dzenyu mundipe

 Womurawo wenyu.

30 Ndakasanangura nzira

 Yo yakatendeka

 Ndakaisa zvamatonga

 Uko mberi kwenyu.

31 Ini ndinonamatira

 Zvipupuro zvenyu

 Jehova chiregaizve

 Kundinyadzisavo

32 Nayo nzira ndichamanya

 Yomurawo wenyu

 Kana imwi makurisa

 Iwo moyo wangu

33 Ndidzidzisei Jehovha

 Nzira yemitemo

 Ndichachengeta kusvika

 Pakuguma kwangu.

34 Ndipei njere ndichengete

 Yo mirawo yenyu

 Zvirokwazvo ndochengeta

 Nawo moyo wose.

35 Ndifambisei munzira

 Mirairo yenyu

 Nokuti ndinofarira

 Mirairo yenyu.

36 Moyo wangu kweverai

 Zvipupuro zvenyu

 Urege kuzokweverwa

 Imo mukuchiva.

37 Dodzorai meso angu

 Ndirege kuvona

 Zvose zvisina maturo

 Mugondiponesa.

38 Simbisai shoko renyu

 Kumuranda wenyu

 Rakavakwanisa vose

 Vanokutyai imi.

39 Bvisa kushovorwa kwangu

 Kwandinotya chose

 Nokutizvo zvamatonga

 Zvakanaka chose.

40 Tarirai ndakasishuva

 Zvo zvirevo zvenyu

 Mukururama kwenyuku

 Chindiponesai.

41 Ngoni dzenyu ngadzivuye

 Jehovha kwandiri

 Nako kuponeswa kwangu

 Sezvareva shoko.

42 Naizvozvo ndichagona

 Kuvapinduravo

 Vaya vanondishovora

 Ndichivimba shoko.

43 Regai kubvisa shoko

 Pamuromo wangu

 Nokuti ndakatarira

 Zviya zvamatonga.

44 Naizvozvo ini hangu

 Ndichasichengeta

 Iwoyu murawo wenyu

 Nokusingaperi

45 Ini ndichasingofamba

 Ndakasununguka

 Nokuti ndakasitsvaka

 Zvirevo zvenyuzvi

46 Nditaure zvipupuro

 Popamadzimambo

 Kunyadziswa ndisavona

 Ndichisitaura.

47 Ndichasizvifadza kwazvo

 Nemirawo yenyu

 Yomirawo yenyu iyo

 Yandinoda kwazvo.

48 Ndichasimudza mavoko

 Kumirawo yenyu

 Ndichasiifungisisa

 Ndinoida kwazvo.

49 Rangarira shoko renyu

 Kumuranda wenyu

 Nokuti tariro yenyu

 Makandimutsira.

50 Ndizvo zvinondinyaradza

 Pamatambudziko

 Nokuti roshoko renyu

 Rakandiponesa.

51 Ivo vakadondiseka

 Vaya vozvikudza

 Asi ini pamurawo

 Handingatsauki.

52 Ndakarangarira zviya

 Zvamatonga kare

 Nazvo izvi zvamatonga

 Ndakazvinyaradza.

53 Kutsamwa kwakandibata

 Nokuda kwavaya

 Vakaipa vanorasha

 M'rawo waJehovha.

54 Mitemo yenyu yaiva

 Idzo nziyo dzangu

 Mumba movutorwa hwangu

 Mandakadziimba.

55 Ndakarangarira zita

 Zita raJehovha

 Novusiku ndachengeta

 Yo mirawo yenyu.

56 Ndizvo zvandanga ndinazvo

 Nokuti zvirevo

 Zvozvirevo zvenyu zvose

 Ndakazvichengeta.

57 Jehovha mugove wangu

 Nokuti ndakati

 Womashoko enyu ose

 Ndichasichengeta.

58 Ndakumbira chiso chenyu

 Nomoyo ngu wose

 Ndinzwirei nyasha imwi

 Sezveshoko renyu.

59 Ndakafunga nzira dzangu

 Ndikadzora tsoka

 Kuzvipupuriro zvenyu

 Ndakadzidzorera.

60 Ndakakurumidza ini

 Ndisinganonoki

 Kuichengetedza iyo

 Mirairo yenyu

61 Mabote avakaipa

 Akandimonera

 Asi handingakangamwi

 Yo mirawo yenyu

62 Ndichamuka novusiku

 Kuti ndikuvongei

 Pane zvose zvamatonga

 Zvo zvakarurama.

63 Ndiri shamwari yavose

 Vaya vanokutyai

 Navaya vanochengeta

 Zvirevo zvenyuzvi.

64 Jehovha pasi pazere

 Nadzo nyasha dzenyu

 Ini chindidzidzisai

 Iro shoko renyu.

65 Ndidzidzisei vungwaru

 Nenjere chaidzo

 Nokuti ndakaitenda

 Yo mirawo yenyu.

66 Makaitira muranda

 Wenyu zvakanaka

 Jehovha sezvinoreva

 Iro shoko renyu.

67 Ndichigere kutambura

 Ndakamborashika

 Asi zvino ndochengeta

 Yo mitemo yenyu.

68 Imwi makanaka vuye

 Moita zvakanaka

 Ndidzidziseivo ini

 Yo mitemo yenyu.

69 Vanondipomera nhema

 Vaya vozvikudza

 Ndichachengeta zvirevo

 Nawo moyo wose.

70 Moyo wavo wakaora

 Kufana mafuta

 Asi ini ndofarira

 Yomitemo yenyu.

71 Zvakanga zvakafanira

 Kuti nditambure

 Kuti yo mitemo yenyu

 Ndinyatsoidzidza.

72 Murawo muromo wenyu

 Wonaka kwandiri

 Kukunda zvuru nezvuru

 Ndarama sirivha.

73 Mavoko akandiita

 Akandisimbisa

 Ndipeivo kunzwisisa

 Mirawo ndidzidze.

74 Vanokutya vondivona

 Ndokufara kwazvo

 Nokutiro shoko renyu

 Ndakaritarira.

75 Ndinoziva zvamatonga

 Kururama kwazvo

 Vuye makanditambudza

 Nako kururama.

76 Ndinomukumbira kuti

 Tsitsi dzenyu idzi

 Dzindinyaradze muranda

 Sezvamakareva.

77 Vunyoro hwenyu hwuvuye

 Kuti ndirarame

 Nokuti murawo wenyu

 Ndinoufarira.

78 Vozvikudza ngavanyare

 Voita kuipa

 Asi ndichafungisisa

 Zvemirawo yenyu.

79 Vadzokere vanokutyai

 Kwandiri vazive

 Vagoziva zvipupuro

 Zvipupuro zvenyu.

80 Moyo wangu ururame

 Pamitemo yenyu

 Kuti mwana wenyu ini

 Ndirego nyadziswa.

81 Mweya wangu unopanga

 Ruponeso rwenyu

 Asi ndinongofarira

 Iro shoko renyu.

82 Meso angu anopera

 Nokutsvaka shoko

 Ndichiti nderipi zuva

 Muchandinyaradza.

83 Nokuti ndava hombodo

 Irimo muutsi

 Kunyange zvakadarovo

 Handimukanganwi.

84 Womazuva omuranda

 Wenyu manganiko?

 Muchavatonga riniko

 Vanonditambudza.

85 Vanozvikudza nehunza

 Vanosindichera

 Ivo vasingateereri

 Womurawo wenyu.

86 Mirairo yaJehovha

 Yakazotendeka

 Vatambudza sine mhosva

 Ndibatsire Imi.

87 Vakanga vondiparadza

 Pano pasi asi

 Ini handina kusiya

 Zvo zvirevo zvenyu.

88 Ndiponese novunyoro

 Novunyoro hwenyu

 Ini ndichasichengeta

 Chipupuro chenyu.

89 Shoko renyu rakasimba

 Ikoko kudenga

 Rakazosimba Jehovha

 Nokusingaperi.

90 Kutendeka kunosvika

 Iko kumarudzi

 Makasimbisa pasipo

 Zvoramba zvigere.

91 Zvinongoramba zvigere

 Sezvamakatema

 Nokuti zvozvinhu zvose

 Varanda venyuvo.

92 Dai womurawo wenyu

 Ndisaufarira

 Ndingadai ndaparara

 Nedambudzo rangu.

93 Handingatongokanganwi

 Zvirevo zvenyuzvi

 Nokuti nazvo zvirevo

 Makandiponesa.

94 Ndiri wenyu ndiponese

 Nokuti zvirevo

 Ndakasizvitsvakisisa

 Zvozvirevo zvenyu.

95 Vakaipa ndigarira

 Kuzondiparadza

 Asi ini ndichafunga

 Zvipupuro zvenyu.

96 Ndakavonavo kuguma

 Kwazvo zvakakwana

 Asi mirairo yenyu

 Yakafara kwazvo.

97 Haiwa ndinoda sei

 Mirairo yenyu

 Ndichochandinosifunga

 Zuva rose ini.

98 Mirairo yondiita

 Wakangwara kwazvo

 Nokuti inozogara

 Nokusingaperi.

99 Ndinenjere kupfuura

 Vadzidzisi vangu

 Nokuti zvipupuriro

 Ndinofungisisa.

100 Ndonzwisisa kupfuura

 Vakatokwegura

 Nokuti ndakachengeta

 Zvo zvirevo zvenyu.

101 Ndakadzora tsoka dzangu

 Pane zvakaipa

 Kuti ndigorichengeta

 Iro shoko renyu.

102 Handina kumbotsauka

 Pane zvamatonga

 Nokuti Iyemwi Mwari

 Makandidzidzisa.

103 Shoko renyu rinonaka

 Mumuromo mangu

 Zvirokwazvo rinokunda

 Mazinga ovuchi.

104 Ipo pazvirevo zvenyu

 Ndinowana njere

 Saka ndinovenga dzose

 Dzonzira dzenhema.

105 Shoko renyu ndiwo mweje

 Wadzo tsoka dzangu

 Nechiedza apo pose

 Pane nzira dzangu.

106 Ndakapika nokupika

 Ndichazvichengeta

 Zvose izvo zvamatonga

 Vozvakarurama.

107 Ndinotambudzika kwazvo

 Ndiponese Imwi

 Jehovha mundiponese

 Naro shoko renyu.

108 Jehovha dogamuchirai

 Zvandinokumbira

 Zvipo zvomuromo wangu

 Ndinopa ndichida.

109 Mweya wangu unosiya

 Muruvoko rwangu

 Kunyange zvadero hazvo

 Handimukanganwi.

110 Vanditeyera musungo

 Vakaipa avo

 Asi nyange zvakadaro

 Handingatsauki.

111 Zvipupuro zvenyu izvi

 Ndazviita nhaka

 Yangu nokusingaperi

 Zvinofadza moyo.

112 Ndakarerekera moyo

 Wangu ndigoita

 Yo mitemo yenyu yoga

 Nokusingaperi.

113 Ndinovenga vanomoyo

 Vemoyo miviri

 Asiwo murawo wenyu

 Ndinouda kwazvo.

114 Mwi muri chivando changu

 Nayo nhovo yangu

 Ndotarira shoko renyu

 Imwi nhovo yangu.

115 Ibvai kwandiri Imwi

 Imwi vakaipa

 Kuti ndinyatsochengeta

 Mirairo yake.

116 Nditsigire ndirarame

 Sezvareva shoko

 Ndirege kuzonyadziswa

 Patariro yangu.

117 Nditsigire ndichengetwe

 Ndigorangarira

 Ndigorangarira chose

 Yomitemo yenyu.

118 Makazvidza votsauka

 Pamitemo yenyu

 Nokuti kokunyengera

 Kwavo ndidzo nhema.

119 Vakaipa pano pasi

 Munovagumisa

 Saka ndoda zvipupuro

 Zvipupuro zvenyu.

120 Nyama yangu inobvunda

 Nokukutyai Imwi

 Ndinotya zvamakatonga

 Iyemwi Jehovha.

121 Zvakatongwa ndakaita

 Nezvakarurama

 Kuvamanikidzi vangu

 Musachindiisa.

122 Ndiitirwe zvakanaka

 Ivai rubatso

 Kuti vavo vozvikudza

 Vasamanikidza.

123 Ndakadana ndiponesei

 Ndakasichengeta

 Zvipupuro naro shoko

 Ndakazvitarira.

124 Meso angu atangira

 M’nguva dzovusiku

 Kuti ndigofungisisa

 Iro shoko renyu.

125 Ni ndiri muranda wenyu

 Mugondipa njere

 Kuti ini ndigoziva

 Zvipupuro zvenyu.

126 Nguva ndeya YeJehovha

 Yokubata nayo

 Asi vo vakadarika

 Mirairo yenyu.

127 Ndinoida mirairo

 Kukunda ndarama

 Zvirokwazvo nendarama

 Yakaisvonaka.

128 Saka ndinozozvikudza

 Zvo zvirevo zvenyu

 Ndichita zvakarurama

 Ndichivenga nhema.

129 Zvipupuro zvenyu izvo

 Zvinozoshamisa

 Saka unozvichengeta

 Iwo mweya wangu.

130 Kazarurwa kwamashoko

 Kunopa chiedza

 Naivo vasina mano

 Kunovapa njere.

131 Miromo ndakashamisa

 Ndikatakwaira

 Nokuti ndakasishuva

 Mirairo yenyu.

132 Ringira kwandiri Imwi

 Mundinzwire nyasha

 Sezvamunovaitira

 Voda zita renyu.

133 Muringise tsoka dzangu

 Momushoko renyu

 Nezvakaipa zvirege

 Kuzova nesimba.

134 Pamanikidzo dzavanhu

 Ndidzikunurei

 Kuti ndigozvichengeta

 Zvo zvirevo zvenyu.

135 Chiso chenyu chivheneke

 Ye muranda wenyu

 Kuti mugondidzidzisa

 Yo mitemo yenyu.

136 Nzizi dzemvura dzidire

 Po pameso angu

 Nokuti havachengeti

 Wo murawo wenyu.

137 Ndiyemwi makarurama

 Iyemwi Jehovha

 Nezvose zvamakatonga

 Zvakazorurama.

138 Maraira zvipupuro

 Vuye kururama

 Vuye nako kutendeka

 Tendeka kukuru.

139 Ko kushingaira kwangu

 Kwava kundipedza

 Nokuti vovadzivisi

 Vakanganwa shoko.

140 Nokutiro shoko renyu

 Rakaisvonatswa

 Sakaye muranda wenyu

 Iye unorida.

141 Ini ndakazvidzwa ini

 Zvendiri muduku

 Asi handingakanganwi

 Zvo zvirevo zvenyu,

142 Kururama kwenyu ndiko

 Kusingazoperi

 Nomurawu wenyu uyu

 Ndiyoyi zvokwadi.

143 Nhamo nokumanikidzwa

 Zvakangondibata

 Asi mufaro mukuru

 Wangu murairo.

144 Zvarurama zvipupuro

 Nokusingaperi

 Idzo njere mundipei

 Kuti ndirarame.

145 Nomoyo’se ndakadana

 Chindipindurai

 Jehovha ndichachengeta

 Yo mitemo yose.

146 Ndakasidana kwamuri

 Chindiponesai

 Kuti ndigozvichengeta

 Zvipupuro zvenyu.

147 Mambakwedza ndatangira

 Ndikasingodana

 Mashoko ndakatarira

 Wo mashoko enyu.

148 Nguva dzovusiku meso

 Angu atangira

 Kuti ndigofungisisa

 Iro shoko renyu.

149 Imwi inzwa inzwi rangu

 Sovunyoro hwenyu

 Jehovha chindiponesai

 Sezvamakatonga.

150 Vaiti vezvakaipa

 Voswedera pedo

 Nokuti vovarikure

 Nomurawu wenyu.

151 Imwi muri pedo Imwi

 Iyemwi Jehovha

 Nayo mirairo yenyu

 Ndiyoyi zvokwadi.

152 Ndakaziva kubva kare

 Zvipupuro zvenyu

 Kuti Mwi makazviteya

 Nokusingaperi.

153 Tarira dambudzo rangu

 Mugozondirwira

 Nokuti murawu wenyu

 Handiukangamwi.

154 Ndirevere mhoswa yangu

 Mundidzikunure

 Sezvareva shoko renyu

 Chindiponesai.

155 Kuri kure kuponeswa

 Navo vakaipa

 Nokuti havaitsvaki

 Mirairo yenyu.

156 Nadzo ngoni dzenyu zhinji

 Chindiponesai

 Sezvazvinoreva zvose

 Izvo zvamatonga.

157 Vatambudzi vadzivisi

 Vangu vakawanda

 Kunyanguva zvakadaro

 Handingatsauki.

158 Vanyengeri ndakavona

 Ndikazovasema

 Nokutiro shoko renyu

 Havarichengeti.

159 Ndinoda zvirevo zvenyu

 Chindiponesai

 Nokuda kwengoni dzenyu

 Chindiponesai.

160 Vunganidzo yaro shoko

 Ndiyoyi zvokwadi

 Zvarurama zvamatonga

 Vuye zvinogara.

161 Machinda anditambudza

 Ndisina nemhoswa

 Asi moyo wangu woda

 Iro shoko renyu.

162 Ndinorifarira shoko

 Iro shoko renyu

 Somunhu wawana fuma

 Zhinji yakapambwa.

163 Nhema ndinozodzivenga

 Nokudzisemavo

 Asi murairo wenyu

 Ndiwo wandinoda.

164 Ndinokurumbidza Imi

 Kanomwe pazuva

 Nokuda kwezvamatonga

 Zvo zvakarurama.

165 Vanoda murawu wenyu

 Vanago rugare

 Hapana nechimwe choga

 Chinovagumbusa.

166 Ruponeso ndatarira

 Ruponeso rwenyu

 Jehovha ndikazviita

 Mirairo yenyu.

167 Mweya wangu wachengeta

 Zvipupuro zvenyu

 Ndizvo zvandinoda kwazvo

 Zvipupuro zvenyu.

168 Zvirevo ndakachengeta

 Nezvipupuriro

 Nokuti dzo nzira dzangu

 Dziri mberi kwenyu.

169 Kudana kwangu kusvike

 Iko mberi kwenyu

 Jehovha njere mundipe

 Sezveshoko renyu.

170 Kukumbira kwangu ngaku

 Svike mberi kwenyu

 Mugozondirwira Imwi

 Sezve shoko renyu.

171 Miromo ngairumbidze

 Irumbidze Imwi

 Nokuti mitemo yenyu

 Munondidzidzisa.

172 Rurimi rwangu ruimbe

 Ruimbe roshoko

 Nokuti yakarurama

 Mirairo yenyu.

173 Ruvoko rundibatsire

 Rworuvoko rwenyu

 Kuti ndakasanangura

 Zvipupuro zvenyu.

174 Kuponeswa ndakashuva

 Kuponeswa kwenyu

 Nokuti murawu wenyu

 Ndinoufarira.

175 Mweya wangu ururame

 Ukurumbidzei

 Nazvo zvose zvamatonga

 Ngazvindibatsire.

176 Segwai ndadzungaira

 Rakatorasika

 Muranda wenyu tsvakai

 Handingakanganwi.

### Pisarema 120. C.M.

*Rwiyo rworwendo.*

1 Pakutambudzika kwangu

 Ndakadana Iye

 Ndakadana Ye Jehovha

 Akandipindura.

2 Mweya wangu dorwirai

 Pakureva nhema

 Naparurimi nairwo

 Runonyengedzera.

3 Iwe uchapiweiko?

 Chauchawedzerwa

 Iwe rurimi nhaiwe

 Runonyengedzera.

4 Miseve yo inesimba

 Inopinza iyo

 Namazimbe anopfuta

 Omurara awo.

5 Ndineropa rakaipa

 Zvandiri mutorwa

 PaMiseki zve ndigere

 Tente reKedari.

6 Mweya wangu wakagara

 Nguva yakareba

 Navaya vanoruvengo

 Vovenga rugare.

7 Ini ndinoda rugare

 Rugare chairwo

 Asi kana ndotaura

 Vanotsvaka kurwa.

### Pisarema 121. C.M.

*Rwiyo rworwendo.*

1 Ndichasimudzira meso

 Angu kumakomo

 Kubetserwa kwangu uku

 Kuchazobvepiko?

2 Kubetserwa kwangu uku

 Kunobva kwaari

 Kuna Iye wakaita

 Kudenga napasi.

3 Tsoka dzako haatendi

 Tidzitedzemuke

 Muchengeti wako ndiye

 Ndiyeyu Jehovha.

4 Tarira Ye muchengeti

 Wake Siraeri

 Haangatongokotsiri

 Kana kumbovata.

5 Muchengeti ndiJehovha

 Nomumvuri wako

 Paruvoko rwako irwo

 Ruvoko rworudyi.

6 Zuva haringakubayi

 Pamasikati po

 Kunyangwe naiwo mwedzi

 Nguva dzovusiku.

7 Muchengeti ndiJehovha

 Pane zvakaipa

 Naiwovo mweya wako

 Uchachengeteka.

8 Ndiye uchakuchengeta

 Pakubuda kwako

 Nokupinda kubva zvino

 Nokusingaperi.

### Pisarema 122. C.M.

*Rwiyo rworwendo; rwaDavidi.*

1 Ndakafara pavakati

 Ngatifambe tende

 Pamasuvo anopinda

 Mumba yaJehovha.

2 Tsoka dzedu dzadzimire

 Pamasuvo ako

 Tsoka dzedu dzadzimire

 Pa Jerusarema.

3 Rakavakwa zvakanaka

 Rakasanganiswa

 Guta reJerusarema

 Rakaisvo naka.

4 Ndiko kunokwira ndudzi

 Ndudzi dzaJehovha

 Sezvarairwa Sraeri

 Vatende Jehovha.

5 Kwakagadzirwa zvigaro

 Zv'garo zvokutonga

 Zvigaro zvose zvovushe

 Zvemba yaDavide.

6 Kumbira Jerusarema

 Runyararo rwayo

 Vose vanokuda iwe

 Vachakomborerwa.

7 Runyararo ngaruvemo

 Mumasvingo ako

 Norufaro mukati mo

 Mudzimba dzovushe.

8 Nokuda kwehama dzangu

 Neshamwari dzangu

 Ndichataura ndichiti

 Rugare kwamuri.

9 Nokuda kweimba iyo

 YaJehovha Mwari

 Ndichakutsvakira iwe

 Zvakanaka zvose.

### Pisarema 123. C.M.

*Rwiyo rwowrendo.*

1 Ndinosimudzira meso

 Angu ko kwamuri

 Imi munogara uko

 Ko kudenga-denga

2 Tarira meso varanda

 Zvaanotarira

 Ruvoko rwatenzi wavo

 Saizvozvo isu.

 Meso omurandakadzi

 Kuna tenzi wake

 Totarira Ye Jehovha

 Atinzwire tsitsi.

3 Tinzwire nyasha Jehovha

 Nyasha tinzwirei

 Nokuti tapera kwazvo

 Nokuzvidzwa isu.

4 Mweya yedu yatopera

 Nako kushovora

 Kwavagere zvakanaka

 Navanozvikudza.

### Pisarema 124. C.M.

*Rwiyo rworwendo; rwaDavidi.*

1 Da Jehovha sava nesu

 S’raeri ngadaro

2 Da Jehovha sava nesu

 Patakamukirwa.

3 Vangadai vatimedza

 Tichiri vapenyu

 Panguva yatamukirwa

 Nadzo hasha dzavo.

4 Mvura zhinji ingadai

 Yakatifukidza

 Narwo rwizi rwapfuura

 Pamusoro pedu.

5 Mvura zhinji nozvikudza

 Dai yapfuvura

 Napamusoro pomweya

 Iyo mweya yedu.

6 Jehovha ngaarumbidzwe

 Usina kuisa

 Isu kuti tiparadzwe

 Nawo mano avo.

7 Mweya yakapukunyuka

 Seshiri rugombe

 Rwomuteyi rwadambuka

 Takapukunyuka.

8 Kubatsirwa kwedu uku

 Kurimo muzita

 RaJehovha wakaita

 Kudenga napasi.

### Pisarema 125. L.M.

*Rwiyo rworwendo.*

1 Vanovimba na Jehovha

 Vakafanana negomo

 Risingazozungunuswi

 Nokusingaperi peri.

2 Sokupoteredzwa kwayo

 Iyo Jerusarema yo

 Ichipoteredzwa nawo

 Wo makomo eZioni.

3 Saizvozvo vo Jehovha

 Unopoteredza vanhu

 Vanhu vake nguva dzose

 Nokusingaperiperi.

4 Nokuti tsvimbo yovushe

 Yezvakaipa igari

 Panhaka yavarurami

 Nokusingaperi peri.

5 Kuti vo vakarurama

 Kune zvakaipa vasa

 Tambanudzira ruvoko

 Rwavo kune zvakaipa.

6 Vakanaka zvakanaka

 Chivaitira Jehovha

 Jehovha navanemoyo

 Yo moyo yakarurama.

7 Asi kana vari vanhu

 Vanotsaukira uko

 Kunzira dzakaminama

 Uchavaparadza Iye.

8 Pamwe chete navo vose

 Vanoita zvakaipa

 Asi Siraeri wake

 Ye ngaave norugare.

### Pisarema 126. C.M.

*Rwiyo rworwendo.*

1 Jehovha paakadzosa

 Nhapwa dzeZioni

 Isu tanga tafanana

 Navarota hope.

2 Miromo yedu yakanga

 Izere kuseka

 Rurimi rwanga ruzere

 Ruzere kuimba.

3 Ipapo pakati pavo

 Pavo vahedheni

 Jehovha wavaitira

 Zvinhu zvikurusa.

4 Jehovha wavaitira

 Zvinhu zvikurusa

 Dzosa nhapwa dzedu idzo

 Sehove panyika.

5 Vanodzvara nemisodzi

 Vachichema kwazvo

 Vachakohwa nomufaro

 Vatakura tsama.

6 Iye unofamba-famba

 Katakura mbeu

 Uchadzoka nomufaro

 Nezvisote zvake.

### Pisarema 127. C.M.

*Rwiyo rworwendo; rwasoromoni.*

1 Kana Jehovha asinga

 Vaki imba Iye

 Vavaki vayo vobata

 Yobata pasina.

 Kana Jehovha asinga

 Chengeti roguta

 Unongorinda pasina

 Iyeyo murindi.

2 Kudomuka mangwanani

 Hazvina maturo

 Nokunonoka kuvata

 Hazvina maturo

3 Vana inhaka inobva

 Kunaye Jehovha

 Chibereko chenyu ndiwo

 M'bairo waanopa.

4 Semiseve muruoko

 Rwemhare ndizvozvo

 Zvinoita ivo vana

 Vovujaya bgenyu.

5 Murume unomufaro

 Iye unegoba

 Rizere naivo vana

 Rakazadzwa naye.

 Havanganyadziswi ivo

 Asi ivo vacha

 Taura navo vavengi

 Ipapo pasuo.

### Pisarema 128. C.M.

*Rwiyo rworwendo.*

1 Vakaropafadzwa avo

 Vanotya Jehovha

 Vanongofamba nenzira

 Iyo nzira yake.

2 Nokuti iwe uchadya

 Zvozvawakabata

 Ugozova nomufaro

 Zvive zvakanaka.

3 Mukadzi wako uchava

 So muzambiringa

 Nobereka zvakanaka

 Mo muimba yako.

 Navana vako vachava

 Saiyo miti ye

 Miorivi yakakomba

 Yo tafura yako.

4 Tarira uyo murume

 Unotya Jehovha

 Ucharopafadzwa iye

 Saizvozvo naye.

5 Uchakuropafadza Ye

 Ari paZioni

 Ugovona komberero

 Paupenyu hwako.

6 Zvirokwazvo uchavona

 Vazukuru vako

 Siraeri ngaavevo

 Norugare Iye.

### Pisarema 129. C.M.

*Rwiyo rworwendo.*

1 Kazhinji vanditambudza

 Kubva pavuduku

 Siraeri ungadaro

 Vakanditambudza.

2 Kazhinji vanditambudza

 Kubva pavuduku

 Kunyanguva zvakadaro

 Kukunda havana.

3 Pamusana wangu ini

 Varimi vorima

 Vakaita mihoronga

 Mirefu pandiri.

4 Wakarurama Jehovha

 Kuti waguranya

 Mabote avakaipa

 Wakaaguranya.

5 Ngavanyadziswe ivavo

 Vadzoserwe shure

 Navo vanorivengavo

 Vovenga Zioni.

6 Ivo ngavave sovuswa

 Pamatenga avo

 Ihwo hwunowoma chose

 Hwusati hwakura.

7 Mucheki haangazadzi

 Roruoko rwake

 Nounosunga zvisote

 Rofungatwa rake.

8 Vanopfuura ngavati

 Akuropafadze

 Tinokuropafadzai

 Zita raJehovha.

### Pisarema 130. C.M.

*Rwiyo rworwendo.*

1 Ndakadanidzira Imwi

 Iyemwi Jehovha

 Ndakasidana kwamuri

 Ndiri makadzika.

2 Ishe Inzwai nzwi rangu

 Nadzo nzeve dzenyu

 Dziterere kukumbira

 Kukumbira kwangu.

3 Dai Iyemwi Jehovha

 Mairangarira

 Zvose zvisakarurama

 Ndiani womira.

4 Asi ko kukangamwirwa

 Kuriko kwamuri

 Kuti vanhu vakutyei

 Munokangamwira.

5 Ndinorindira Jehovha

 Nawo mweya wangu

 Ndotarira shoko rake

 Ndichimurindira.

6 Mweya worindira Ishe

 Nokupfuvurisa

 Vovarindi vorindira

 Vorindira kunze.

7 Tarira kuna Jehovha

 Imi Siraeri

 Kudzikunurwa nengoni

 Zvirimo maari.

8 Iye uchadzikunura

 Siraeri uyo

 Panezvisakarurama

 Uchadzikunura.

### Pisarema 131. C.M.

*Rwiyo rworwendo; rwaDavidi.*

1 Jehovha womoyo wangu

 Haumbozvikudzi

 Naiwawa meso angu

 Haana manyawi.

 Handine hanya nezvinhu

 Nezvinhu zvikuru

 Kana chipi zvacho chinhu

 Chinondikurira.

2 Zvirokwazvo mweya wangu

 Ndakavaraidza

 Somwana wakarumurwa

 Ndakaunyaradza.

3 Kuna Jehovha Sraeri

 Tarirai imwi

 Kubva zvino kusvikira

 Nokusingaperi.

### Pisarema 132. C.M.

*Rwiyo rworwendo.*

1 Rangarirai Dhavhidhi

 Nedambudzo rake

 Jehovha murangarire

 Nedambudzo rake.

2 Nawo mapikiro ake

 Kunaye Jehovha

 Nokupika kuna wama

 Simba waJakobo.

3 Zvirokwazvo handipindi

 Tente remba yangu

 Kana kuvata panhovo

 Dzandakawadzirwa.

4 Handichatenderi meso

 Angu kokuvata

 Namafungiro ameso

 Iko kukotsira.

5 Kusvika ndamuwanira

 Nzvimbo YeJehovha

 Tabernakeri yowama

 Simba waJakobo.

6 Tarirai takazvinzwa

 Mo muEfurata

 Takazviwana mumunda

 Mumunda wesango.

7 Mutabernakeri dzake

 Tichapinda isu

 Chitsiko chetsoka dzake

 Tichamunamata.

8 Mwari simuka mupinde

 Pazororo renyu

 Imwi neAreka yenyu

 Yaro simba renyu.

9 Vaprista ngavafukidzwe

 Nako kururama

 Vapururudze vatsvene

 Naiwo mufaro.

10 Nokuda kwaye Davhidhi

 Musafuratira

 Regai kuramba chiso

 Chomuzodzwa wenyu.

11 Jehovha wakadopika

 Kunaye Dhavhidhi

 Nechokwadi wakapika

 Haangashanduki.

 Zvibereko zvomuviri

 Ndizvo ndichaisa

 Pachigaro chako icho

 Chigaro chovushe.

12 Kana vana vako ivo

 Vachiichengeta

 Sungano nezvipupuro

 Zvandavadzidzisa.

 Navana vavovo ivo

 Pachigaro chavo

 Vachagara navo ivo

 Nokusingaperi.

13 Jehovha wakasarudza

 Guta reZioni

 Wakarida kuti rive

 Hwo vugaro hwake.

14 Ndiyo zororo yanguyi

 Nokusingaperi

 Pano ndipo ndichagara

 Kuti ndakapada

15 Ndicharopafadza kwazvo

 Zvo zvokudya zvaro

 Ndichagutisa varombo

 Varo nezvokudya.

16 Ndichafukidza vaprista

 Varo ruponeso

 Ndichagutisa varombo

 Varo nezvokudya.

17 Ndipo ndichabudisira

 Dhavhidhi runyanga

 Mwenje ndakagadzirira

 Ye muzodzwa wangu.

18 Vavengi ndichafukidza

 Nako kunyadziswa

 Asi korona pamsoro

 Pake ichapenya.

### Pisarema 133. C.M.

Rwiyo rworwendo; rwaDavidi.

1 Tarira kunaka kwazvo

 Nokufadza kwazvo

 Kana hama dzichigara

 Pamwe norugare.

2 Zvakafana namafuta

 Anokosha kwazvo

 Anoyerera pamsoro

 Kusvika pandebvu.

 Idzo ndebvu dzaAroni

 Anoburukira

 Kusvika pamipendero

 Yadzo nguvo dzake.

3 Zvakafanana nedova

 Dova reHermoni

 Rinoburukira pama

 Komo eZioni.

 Nokuti ndipo Jehovha

 Paakaraira

 Ropafadzo yovupenyu

 Vusingazoperi.

### Pisarema 134. C.M.

*Rwiyo rworwendo.*

1 Tarirai murumbidze

 Mwi varanda vake

 Mwi munomira vusiku

 Mumba maJehovha.

2 Simudza mavoko enyu

 Mumba maJehovha

 Muchimurumbidza Iye

 Rumbidza Jehovha.

3 Iye Mwari wakasika

 Kudenga napasi

 Ngaakuropafadze Ye

 Ari paZioni.

### Pisarema 135. C.M.

1 Rumbidza Iye Jehovha

 Mwi varanda vake

 Murumbidze zita rake

 Rumbidza Jehovha.

2 Imwi mumire muvanze

 Dzemba yaJehovha

 Imwi mumire muimba

 Yake Mwari wedu.

3 Rumbidza Iye Jehovha

 Kuti wakanaka

 Mumuimbirevo nziyo

 Ndizvo zvakanaka.

4 Jehovha wakasarudza

 Iye Jakobovo

 Kuti ave fuma yake

 Iye Siraeri.

5 Nokuti ndinozviziva

 Mukuru Jehovha

 Kunavo vamwari vose

 Mukuru Jehovha.

6 Zvose zvaada kuita

 Jehovha waita

 Kudenga pasi negungwa

 Napo pakadzika.

7 Unoakwidza makore

 Kubva kumigumo

 Unoita iyo mheni

 Kuvuisa mvura.

8 Ndiye wakaaparadza

 Matangwe 'Gipite

 Iwo matangwe avanhu

 Naizvo zvipfuwo.

9 Wakatuma zviratidzo

 Zvishamiso nazvo

 Pa'Gipite naFarao

 Navo vanhu vose.

10 Ndiye wakadziparadza

 Ndudzi dzakawanda

 Kavuraya madzimambo

 Iwo ane simba.

11 Sihoni She waAmori

 Ogi weBashani

 Novushe hwose hwosevo

 Vushe hweKenani.

12 Nyika yavo akaipa

 Ive nhaka yavo

 Nhaka yavo vanhu vake

 VaIsiraeri.

13 Zita renyu rinogara

 Nokusingaperi

 Munorangarirwa Imwi

 Kumarudzi ose.

14 Uchatonga YeJehovha

 Ivo vanhu vake

 Nokuzvidemba pamsoro

 Pavaranda vake.

15 Zvo zvifananidzo zvavo

 Ivo vahedheni

 Indarama nesirivha

 Basa ramavoko.

16 Zvine miromovo asi

 Hazvingatauri

 Naiwovo meso asi

 Hazvitongovoni.

17 Nadzo nzevevo zvinadzo

 Asi hazvinganzwi

 Nako kufema hapana

 Pamiromo yazvo.

18 Naivo vanozviita

 Vachafana nazvo

 Navo vanovimba nazvo

 Vachafana nazvo.

19 Imwi vemba yaSraeri

 Rumbidza Jehovha

 Nemwi vemba yaAroni

 Rumbidza Jehovha.

20 Imwi vemba yavaRevhi

 Rumbidza Jehovha

 Nemwi vanotya Jehovha

 Rumbidza Jehovha.

21 Jehovha ngaarumbidzwe

 Ipo paZioni

 Iye ugere ipapo

 PaJerusarema.

### Pisarema 136. C.M.

1 Vonga Jehovha nokuti

 Iye wakanaka

 Ngoni dzake dzinogara

 Nokusingaperi.

2 Vonga Mwari wava Mwari

 Kuti wakanaka

 Ngoni dzake dzinogara

 Nokusingaperi.

3 Vonga Ishe wamadzishe

 Kuti wakanaka

 Ngoni dzake dzinogara

 Nokusingaperi.

4 Ndiye oga unoita

 Zvishamiso zvose

 Ngoni dzake dzinogara

 Nokusingaperi.

5 Iye wakaita denga

 Kudenga nenjere

 Ngonidzake dzinogara

 Nokusingaperi.

6 Wakatatamura pasi

 Pamsoro pemvura

 Ngoni dzake dzinogara

 Nokusingaperi.

7 Iye wakaita zviedza

 Zviedza zvikuru

 Ngoni dzake dzinogara

 Nokusingaperi.

8 Kuti zuva rigobata

 Vushe masikati

 Ngoni dzake dzinogara

 Nokusingaperi.

9 Mwedzi, nyeredzi zvibate

 Vushe pavusiku

 Ngoni dzake dzinogara

 Nokusingaperi.

10 Wakarova veGipite

 Pamatangwe avo

 Ngoni dzake dzinogara

 Nokusingaperi.

11 Akabudisa Sraeri

 Po pakati pavo

 Ngoni dzake dzinogara

 Nokusingaperi.

12 Noruoko runesimba

 Rwakatandavadzwa

 Ngoni dzake dzinogara

 Nokusingaperi.

13 Waparadzanisa gungwa

 Dzvuku napakati

 Ngoni dzake dzinogara

 Nokusingaperi.

14 Akavambusa S’raeri

 Nomukati maro

 Ngoni dzake dzinogara

 Nokusingaperi.

15 Akawisira Farao

 Mo mugungwa dzvuku

 Ngoni dzake dzinogara

 Nokusingaperi.

16 Wakaperekedza vanhu

 Vake nomurenje

 Ngoni dzake dzinogara

 Nokusingaperi.

17 Iye wakazoparadza

 Iwo madzimambo

 Ngoni dzake dzinogara

 Nokusingaperi.

18 Wavuraya madzimambo

 Akakurumbira

 Ngoni dzake dzinogara

 Nokusingaperi.

19 Namambo wavaAmoni

 Iyevo Sihoni

 Ngoni dzake dzinogara

 Nokusingaperi.

20 Naye mambo weBhashani

 Ogi naiyevo

 Ngoni dzake dzinogara

 Nokusingaperi.

21 Akazopa nyika yavo

 Kuti ive nhaka

 Ngoni dzake dzinogara

 Nokusingaperi.

22 Inhaka yavaSiraeri

 Vo varanda vake

 Ngoni dzake dzinogara

 Nokusingaperi.

23 Wakazotirangarira

 Pavumambo hwedu

 Ngoni dzake dzinogara

 Nokusingaperi.

24 Wakatirwira nesuvo

 Vadzivisi vedu

 Ngoni dzake dzinogara

 Nokusingaperi.

25 Ndiye unozvipa kudya

 Izvo zvinhu zvose

 Ngoni dzake dzinogara

 Nokusingaperi.

26 Vongaivo Iye Mwari

 Mwari wokudenga

 Ngoni dzake dzinogara

 Nokusingaperi.

### Pisarema 137. C.M.

1 Panzizi dzeBhabhironi

 Takagara pasi

 Tikachema tichifunga

 Tafunga Zioni.

2 Mukati madzo imomo

 Pamikona chando

 Takadziturika apo

 Idzo mbira dzedu.

3 Nokuti ipapo avo

 Vanga vatitapa

 Vakakumbira kwatiri

 Mashoko orwiyo.

 Vakakumbira mufaro

 Vaitiparadza

 Tiimbireivo rwiyo

 Rwiyo rweZioni.

4 Tingagoimba seiko

 Rwiyo rwaJehovha

 Munyika yavatorwavo

 Tingaimba sei.

5 Kana ndikakukangamwa

 Jerusarema we

 Ruvoko rwangu rworudyi

 Vumhizha kanganwa.

6 Rurimi runamatire

 Kumatadza angu

 Ndisakakurangarira

 We Jerusarema.

 Kana ndisingakuiti

 Jerusarema we

 Mufaro wangu mukuru

 Wopfuura zvose.

7 Rangarirai Jehovha

 Murove Edomu

 Pamsoro pezuva riya

 Re Jerusarema.

 Vo vakati paradzai

 Paradza kusvika

 Kusvika panheyo dzaro

 Dze Jerusarema.

8 Mukunda weBhabhironi

 Wobva woparadza

 Uchafara uchatsiva

 Zvawatiitira.

9 Munhu uyo uchatora

 Uchatora pwere

 Dzako nokudzirovera

 Musoro padombo.

### Pisarema 138. C.M.

*Pisarema raDavidi.*

1 Ndichakuvongai Mwari

 Nomoyo wang’ose

 Ndichakurumbidza Imwi

 Mberi kwavamwari.

2 Ndishumire ndakaringa

 KuTembere yenyu

 Nokuvonga kutendeka

 Naro zita renyu.

 Nokuti makakurisa

 Iro shoko renyu

 Kupfuura iro zita

 Iro zita renyu.

3 Pazuva randakadana

 Makandipindura

 Mukandisimbisa simba

 Po pamweya wangu.

4 Madzishe ose enyika

 Achamurumbidza

 Kana vazonzwa mashoko

 Omuromo wenyu.

5 Vachaimba momunzira

 Nzira dzaJehovha

 Nokuti kubwinya kwenyu

 Kukuru kubwinya.

6 Jehovha uri kumsoro

 Nyangwe zvakadaro

 Iye une hanya navo

 Vo zvininipisa.

 Asi ye unamanyawi

 Mwari unoziva

 Ari kure-kure uko

 Mwari unoziva.

7 Kunyanguva ndichifamba

 Pakati penhamo

 Imwi Jehovha Iyemwi

 Muchandiponesa.

 Ruvoko rwenyu rorudyi

 Ruchandiponesa

 Kuvadzivisa vavengi

 Morutambanudza.

8 Mwari uchandikwanisa

 Nadzo ngoni dzake

 Musaregawo mabasa

 Amavoko enyu.

### Pisarema 139. C.M.

*Kumutungamiriri wokuimba. Pisarema raDavidi.*

1 Jehovha Imwi Jehovha

 Makatondinzwera

 Mukandiziva chose ni

 Makatondiziva.

2 Kugara nokusimuka

 Kwangu makaziva

 Munonzwisisa kufunga

 Kwangu muri kure.

3 Kufamba kwangu, kuvata

 Munocherekedza

 Nzira dzangu munoziva

 Nzira dzangu dzose.

4 Shoko risati ravapo

 Parurimi rwangu

 Tarirai imwi Jehovha

 Munotoriziva.

5 Makatondikomberedza

 Shure nako mberi

 Noruvoko makaisa

 Pamusoro pangu.

6 Kokuziva kwakadai

 Kunondishamisa

 Kuri kumusoro uko

 Handikusvikiri.

7 Ko ndingaendepi ndibve

 Po pamweya wenyu

 Ndingatizirepi ndibve

 Po pamberi penyu.

8 Ndikakwira kokudenga

 Tarira muripo

 Ndikawadza paSheori

 Tarira muripo.

9 Ndikatora mapapiro

 Awo mangwanani

 Ndibhururuke ndigare

 Kwakaguma gungwa.

10 Naipapovo Jehovha

 Ruvoko rworudyi

 Rwenyu ruchazondibata

 Nokundifambisa.

11 Kana ndikati rorima

 Richandifukidza

 Zvirokwazvo novusiku

 Vuchava chiedza.

12 Rima haringandivanzi

 Vusiku hwopenya

 Samasikati nerima

 Zvakangofanana.

13 Nokuti Mwi makavumba

 Idzo itsvo dzangu

 Ndimivo makandiruka

 Mudumbu ramai.

14 Ndichakuvongai kuti

 Ini ndakaitwa

 Nomutovo unotyisa

 Unozoshamisa.

 Mabasa enyu Jehovha

 Anotoshamisa

 Mweya wangu unoziva

 Anotoshamisa.

15 Mafupa angu akanga

 Asina kuvanzwa

 Panguva yandakaitwa

 Ipo pakavanda.

 Apo pakuvumbwa kwangu

 Kuvumbwa nenjere

 Ipo panzvimbo dzezasi

 Panzvimbo dzapasi.

16 Meso enyu akavona

 Wo muviri wangu

 Uchigere kukwaniswa

 Wo muviri wangu.

 Zvose zvose zvakanyorwa

 Murugwaro rwenyu

 Zuva rimwe nerimwevo

 Zvisati zvavapo.

17 Mirangariro yenyuyo

 Inokosha sei

 Vuye yakakura sei

 Po pakuverenga.

18 Kana ndikaiverenga

 Nopfuura jecha

 Neni kana ndopepuka

 Ndinenge ndinemi.

19 Dai muchivavuraya

 Ivo vakaipa

 Ibvai kwandiri imwi

 Mwi vanhu veropa.

20 Vanokurevera ivo

 Izvo zvakaipa

 Vachireva zita renyu

 Voreva pasina.

21 Ko handivavengi here

 Vanokuvengai?

 Ko handina shungu here

 Navokumukira?

22 Ndovavenga neruvengo

 Ruvengo rukuru

 Ivo vatova vavengi

 Vavengi vangu vo.

23 Ndinzverei Imwi Mwari

 Moyo mugoziva

 Ndiidzei mugoziva

 Ndangariro dzangu.

24 Mutarire kana pane

 Nzira yakaipa

 Mugondikokera nzira

 Isingazoperi

### Pisarema 140. C.M.

*Kumutungamiriri wokuimba. Pisarema raDavidi.*

1 Ndirwirei Mwi Jehovha

 Panowakaipa

 Mundichengetei Mwari

 Pano unehasha.

2 Vanofunga zvakaipa

 Mo mimoyo yavo

 Vanogara vachimutsa

 Vachimutsa kurwa.

3 Rurimivo vakarodza

 Kuita senyoka

 Vuturu hwechiva hwuri

 Pamiromo yavo.

4 Ndichengetei Jehovha

 Panowakaipa

 Mundichengetei Imwi

 Pamumanikidzi.

 Vanotofungavo mano

 Okundigumbusa

 Vanozvikudza vovanza

 Musungo nebote.

5 Mumbure vandidzikira

 Imomo munzira

 Ndokubva vanditeyera

 Vateya rugombe.

6 Ndakati kuna Jehovha

 Ndimi Mwari wangu

 Dotereraivo inzwi

 Kukumbira kwangu.

7 Imwi ndimwi simba rangu

 Kuponeswa kwangu

 Makafukidza musoro

 Pazuva rokurwa.

8 Musaritendera zano

 Raye wakaipa

 Kuzvikudza agorega

 Musaritendera.

9 Kana iriyo misoro

 Yavo vakashata

 Zvakaipa zvemiromo

 Ngazvivafukidze.

10 Iwo mazimbe omoto

 Anopfuta kwazvo

 Pamusoro pavo ivo

 Iwo ngaawire.

 Naivo ngavakandirwe

 Imo mumakomba

 Akadzika kwazvo kuti

 Varege kumuka.

11 Iye munhu wamakuhwa

 Haangasimbiswi

 Kuipa kuchamuvhima

 Ndokumuparadza.

12 Uchazovagadzirira

 Vovanotambudzwa

 Nokuvaruramisira

 Vo vanoshaiwa.

13 Vo vakarurama vacha

 Vonga zita renyu

 Vagogara mberi kwenyu

 Vo vakarurama.

### Pisarema 141. C.M.

*Pisarema raDavidi.*

1 Ndakadana kokwamuri

 Chikurumidzai

 Kuvuya munditerere

 Kana ndichidana.

2 Womunyengetero wangu

 Svike mberi kwenyu

 Sezvino-nhuwira izvo

 Svike mberi kwenyu

 Nako kasimudzwa kwawo

 Wo mavoko angu

 Saichovo chipiriso

 Chawo madekwana.

3 Jehovha isa murindi

 Pamiromo yangu

 Mugochengeta masuo

 Emiromo yangu.

4 Rega kukwevera moyo

 Kune zvakaipa

 Kuti zvakaipa ndite

 Navo vakaipa.

5 Yengaandirove Iye

 Ye wakarurama

 Dzichava tsitsi kwandiri

 Ndichinyengetera.

 Yengaandituke Iye

 Achava mafuta

 Akanaka pamusoro

 Pamusoro wangu.

6 Vatongi vavo vawira

 Pamsoro pedombo

 Vachanzwa kuti mashoko

 Angu akanaka.

7 Sapasi kana parimwa

 Nokuparurwavo

 Mafupa akaparadzwa

 Ipo paSheori.

8 Mesangu anotarira

 Kwamuri Jehovha

 Ini ndinovimba nemwi

 Musandidurura.

9 Pamusungo ndichengetei

 Wavanditeyera

 Napo parugombe rwavo

 Vasakarurama.

10 Vakaipa ngavabatwe

 Nemimbure yavo

 Asi mutendere ini

 Ndidarike hangu.

### Pisarema 142. C.M.

Rwiyo rweMashiri rwaDavidi, panguva yaakanga ari mubako; munyengetetero.

1 Nenzwi rangu ndinodana

 Kunaye Jehovha

 Ini ndinonyengetera

 Naro inzwi rangu.

2 Kuchema ndinodurura

 Po pamberi pake

 Ndichimuzivisa Iye

 Kutambura kwangu.

3 Ndiri pakumanikidzwa

 Makaziva nzira

 Panzira yandinofamba

 Vaviga musungo.

4 Tarira kurudyi rwangu

 Hakunondiziva

 Ndashaiwa vutiziro

 No-nehanya neni.

5 Ndakasidana kwamuri

 Ndimwi vutiziro

 Hwangu nomugove wangu

 Pano pasi pose.

6 Kudana kwangu terera

 Ndinoshaya simba

 Ndirwire pavatambudzi

 Vanondikurira.

7 Mweya wangu budisai

 Mutorongo imo

 Kuti ndigozorivonga

 Iro zita renyu.

 Vakarurama vachandi

 Komberedza ini

 Nokuti muchanditira

 Zvakanaka kwazvo.

### Pisarema 143. C.M.

*Pisarema raDavidi.*

1 Inzwai munyengetero

 Nekumbiro yangu

 Kutendeka kururama

 Mugondipindura.

2 Rega kutonga muranda

 Nokuti hapana

 Kana ungaruramiswa

 Po pamberi penyu.

3 Nokuti iye muvengi

 Wakanditambudza

 Wakatsikirira pasi

 Hwoupenyu hwangu.

 Popanzvimbo dzinerima

 Wakandigarisa

 Savanhu vakatotongwa

 Vakanguva vafa.

4 Saka mweya wakaziya

 Mo mukati mangu

 Wo moyo wakavhunduswa

 Mo mukati mangu.

5 Ini ndinorangarira

 Mazuva akare

 Ndinofunga zvamaita

 Basa renyu rose.

6 Ndinositambanudzira

 Mavoko kwamuri

 Ndichikushuva senyika

 Nyika yakaoma.

7 Kupindura kurumidza

 Mweya watoziya

 Chiso musandivanzira

 Ndigosarashika.

8 Ndinzwiseivo vunyoro

 Hwenyu mangwanani

 Kuti ndinovimba nemi

 Ndidzidzise nzira.

 Nzira yokufamba nayo

 Chindidzidzisai

 Mweya wangu ko kwamuri

 Ndinosimudzira.

9 Ndirwirei Mwi Jehovha

 Pavavengi vangu

 Ndinotizira kwamuri

 Kuti mundivanze.

10 Ndidzidzisei kuita

 Kuda, kwenyu Imwi

 Nokuti imwi Jehovha

 Muri Mwari wangu.

 Mweya wenyu wakanaka

 Ngaundifambise

 Imo munyika iyoyo

 Yakagadzikana.

11 Ndiponesei Jehovha

 Naro zita renyu

 Mugo-rwira mweya wangu

 Pakumanikidzwa.

12 Vavengi vangu pedzai

 Novunyoro hwenyu

 Paradza vamanikidzi

 Vo muranda wenyu.

### Pisarema 144. C.M.

*Pisarema raDavidi.*

1 Ngaarumbidzwe Jehovha

 Ndiye dombo rangu

 Unondidzidzisa kurwa

 Nemimwe kufura.

2 Kunaka nenhare yangu

 Vuye shongwe yangu

 Yakakwirirazve ndiye

 Ye murwiri wangu.

 Iye ndiye nhovo yangu

 Ndinovimba naye

 Ndiye unoisa vanhu

 Vangu pasi pangu.

3 Jehovha munhu chinyiko

 Munehanya naye

 No mwanakomana wake

 Mamurangarira.

4 Munhu wakangofanana

 Fanana nemhepo

 Mazuva ake mumvuri

 Unongopfuvura.

5 Kotamisai kudenga

 Burukai Jehovha

 Mugogunzva womakomo

 Agopfungaira.

6 Penyesai mheni yenyu

 Mugovaparadza

 Mufure miseve yenyu

 Mugovavhundusa.

7 Tambanudzai ruvoko

 Muriko kudenga

 Musunungure murwire

 Ipo pavatorwa.

8 Nemiromo votaura

 Zvisina maturo

 Ruvoko rwavo rworudyi

 Ruvoko rwenhema.

9 Mwari ndichakuimbira

 Irwo rumbo rutsva

 Ndichakuimbira rumbo

 Rwokumurumbidza.

 Rumbo rutsva ndichaimba

 Nemitengeranwa

 Iyoyo ine hungiso

 Idzo dzine gumi.

10 Munorwira madzimambo

 Naiye Davhidhi

 Paminondo nokuvadza

 Ye muranda wenyu.

11 Ndisunungure ndirwire

 Pamavoko avo

 Vatorwa vanotaura

 Zvisina maturo.

 Ruvoko rwavo rworudyi

 Ndirworwo ruvoko

 Ruvoko rwavo rworudyi

 Ruvoko rwenhema.

12 Vo vanakomana vedu

 Vachava semiti

 Iyo yakakura kwazvo

 Po pavutsva hwayo.

 Navanasikana vedu

 Samabwe ekona

 Sezvivezwa zvinovezwa

 Paimba yamambo.

13 Matura edu iwawo

 Iwo achazara

 Nazvo zviyo zvamarudzi

 Iwo achazara.

 Namakwai chabereka

 Vana vanezvuru

 Nazvo zvuru zvinegumi

 Pamafuro edu.

14 Nzombe dzichava nesimba

 Takura zvizhinji

 Hatingaputsirwi svingo

 Kana kuzorwiswa.

 Hakungazovi nemhere

 Iyo inoridzwa

 Ipo panzira dzomusha

 Dzomumusha wedu.

 Vanofara vanhu avo

 Voitirwa izvo

 Vanofara vanhu avo

 Vana YeJehovha.

### Pisarema 145. C.M.

*Pisarema rokurumbidza; raDavidi.*

1 Ndichakukudzai kwazvo

 Imi Mwari wangu

 Ndirumbidze zita renyu

 Nokusingaperi.

2 Ndichakurumbidza Imwi

 Mazuva 'ngu ose

 Ndichakudza zita renyu

 Nokusingaperi.

3 Nofanira kurumbidzwa

 Jehovha mukuru

 Nokuti vukuru hwake

 Haungambonzverwi.

4 Rudzi rumwe charumbidza

 Basa kunorumwe

 Vachadudzira zvaitwa

 Izvo zvine simba.

5 Ini ndichafungisisa

 Hwo umambo hwenyu

 Hwunokudzwa namabasa

 Anozoshamisa.

6 Vanhu vachazotaura

 Vachireva simba

 Neni ndichasidudzira

 Wo vukuru hwenyu.

7 Vachasingoyevudzira

 Ko kunaka kwenyu

 Kukuru vachiimbira

 Kururama kwenyu.

8 YeJehovha unenyasha

 Vuye unetsitsi

 Hakurumidzi kutsamwa

 Vuye unetsitsi.

9 Unomoyo wakanaka

 Ko kuvanhu vose

 Ngoni dzake dzinogara

 Po pabasa rake.

10 Mabasa enyu iwowo

 Achakurumbidza

 Naivo vatsvene venyu

 Vachakuvongai.

11 Votaura vachireva

 Ko kubwinya kwenyu

 Vuye vachazoparidza

 Iro simba renyu.

12 Kuti vagovazivisa

 Vo vana vavanhu

 Mabasa ake esimba

 Nokubwinya kwake.

13 Novushe hwenyu ndihwohwo

 Hwokusingaperi

 Novumambo hwenyu ndihwo

 Hwokusingaperi.

14 Jehovha unotsigira

 Ivavo vanowa

 Ndiyevo unosimudza

 Vakakotamiswa.

15 Vosevo vanotarira

 Ikoko kwamuri

 Mi munovapa zvokudya

 Nayo nguva yazvo.

16 Ruvoko motadzanura

 Ndokuzvigutisa

 Izvozvo zvipenyu zvose

 Ndokuzvigutisa.

17 Jehovha wakarurama

 Po panzira dzake

 Pazvose zvaanoita

 Unenyasha kwazvo.

18 YeJehovha uri pedo

 Naivavo vose

 Vanosidana kwaari

 Uri pedo navo.

19 Woitira vanomutya

 Sezvavanofunga

 Uchasingonzwa kudana

 Ndokuvaponesa.

20 Jehovha unochengeta

 Vaya vanomuda

 Asi ivo vakaipa

 Uchavaparadza.

21 Muromo uchataura

 Kurumbidzwa kwake

 Vose varumbidze zita

 Nokusingaperi.

### Pisarema 146. C.M.

1 Rumbidza Iye Jehovha

 Iwe mweya wangu

 Iwe urumbidze Iye

 Iwe mweya wangu.

2 Ndicharumbidza Jehovha

 Ndichiri mupenyu

 Ndichamuimbira nziyo

 Ini ndichiripo.

3 Rega kuvimba machinda

 Navana vavanhu

 Vasingatongobatsiri

 Vo vana vavanhu.

4 Mweya wake unobuda

 Wodzokera pasi

 Nairo zuva iroro

 Mano atopera.

5 Munhu uyo unofara

 Kana Mwari wake

 Ari Mwari waJakobo

 Achimubatsira.

6 Waita denga napasi

 Gungwa nezvirimo

 Woramba akatendeka

 Nokusingaperi.

7 Unovaruramisira

 Vanomanikidzwa

 Nokupavo vanenzara

 Kuvapa zvokudya.

 Iye Jehovha amene

 Unosunungura

 Nosunungura vasungwa

 YeJehovha wedu.

8 Jehovha unosvinudza

 Meso amapofu

 Jehovha unosimudza

 Vakakotamiswa.

 Iye Jehovha unoda

 Vo vakarurama

 Zvirokwazvo unovada

 Vo vakarurama.

9 Jehovha unochengeta

 Ivavo vatorwa

 Jehovha unotsigira

 Naidzo nherera.

 Jehovha unotsigira

 Idzo chirikadzi

 Asi ivo vakaipa

 Unopesanisa.

10 Iye uchabata vushe

 Nokusingaperi

 Mwari wako weZioni

 Kumarudzi ose.

### Pisarema 147. C.M.

1 Zvakanaka kuti Mwari

 Ayimbirwe nziyo

 Idzo dzokumurumbidza

 Sezvinofanira.

2 Wovaka Jerusarema

 Achivunganidza

 Vakadzingwa vaSraeri

 Achivunganidza.

3 Woporesa vanemoyo

 Yakatoputsika

 Wosunga mavanga avo

 Vo vakaputsika.

4 Ko kuwanda kwenyeredzi

 Unotokuziva

 Ndiye unodzipa dzose

 Wo mazita adzo.

5 Iye She wedu mukuru

 Unesimba guru

 Njere dzake hadziperi

 Unesimba guru.

6 Jehovha unobatsira

 Ivavo vanyoro

 Asi ivo vakaipa

 Wowisira pasi.

7 Muimbire mumuvonge

 Iye Mwari wedu

 Mumurumbidze nembira

 Iye Mwari wedu.

8 Iye wofukidza denga

 Naiwo makore

 Unonisa mvura pasi

 Womeresa uswa.

9 Unozvipazvo zvipfuwo

 Zvo zvokudya zvazvo

 Navana vamakunguvo

 Vochema kwaari.

10 Haangafadzwi nesimba

 Nesimba rebhiza

 Haafariri makumbo

 Makumbo omunhu.

11 Unofara YeJehovha

 Navo vanomutya

 Naivo vanotarira

 Idzo ngoni dzake.

12 Rumbidza Iye Jehovha

 WeJerusarema

 Urumbidze Mwari wako

 Iye weZioni.

13 Nokuti wakasimbisa

 Mazariro ako

 Akatovaropafadza

 Ivo vana vako.

14 Unoisavo rugare

 Po panyika yako

 Unokugutsa nezviyo

 Zvakaisvonaka.

15 Mirairo unotuma

 Yake popanyika

 Shoko rake rinomhanya

 Kwazvo popanyika.

16 Chando unochipa vanhu

 Kunge samakushe

 Unoparadzira chando

 Kunge samadota.

17 Chimvuramabwe wokanda

 Kunge sezvimedu

 Ndianiko ungamira

 Po pachando chake.

18 Shoko rake unotuma

 Ndokuzvinyausa

 Mhepo unovhuvhutisa

 Mvura yoyerera.

19 Jakobo unoziviswa

 Iro shoko rake

 Naiyevo Siraeri

 Yo mitemo yake.

20 Hanakutongoitira

 Kana rumwe rudzi

 Kana zviri zvaatonga

 Havambozvizivi.

### Pisarema 148. C.M.

1 Rumbidza Iye Jehovha

 Mi muri kudenga

 Murumbidzei panzvimbo

 Dzo dzokumusoro.

2 Mumurumbidzei Imwi

 Mwi vatumwa vake

 Mumurumbidzei Imwi

 Imwi hondo dzake.

3 Mumurumbidzei imwi

 Mwi zuva nomwedzi

 Nemwivo nyeredzi dzose

 Dzinovhenekera.

4 Mumurumbidzei imwi

 Ko kudenga-denga

 Nemwi mose mvura zhinji

 Ko kudenga-denga.

5 Ngadzirirumbidze zita

 Zita raJehovha

 Nokuti wakaraira

 Izvo zvikasikwa.

6 Iye wakazvisimbisa

 Nokusingaperi

 Akatemavo chirevo

 Chisingadarikwi.

7 Rumbidza Iye Jehovha

 Iyemwi vapasi

 Imwi zvikara zvegungwa

 Zviri makadzika.

8 Moto nechimvuramabwe

 Nechando novutsi

 Dutu guru rinoita

 Zvo zvaakareva.

9 Makomo nazvo zvikomo

 Miti nobereka

 Nayo misidhari yose

 Miti nobereka.

10 Mhuka nezvipfuwo zvose

 Zvinokambaira

 Nadzo shiri dzokudenga

 Dzinobhururuka.

11 Mwi madzimambo apasi

 Nemwi ndudzi dzose

 Machinda nemwi vatongi

 Vatongi vapasi.

12 Mwi majaya nemhandara

 Nemwivo vatana

 Nemwi vana mose mose

 Nemwivo vatana.

13 Ngavarirumbidze zita

 Zita raJehovha

 Kuti iro zita rake

 Zita rake roga.

 Zita rakakurumbira

 Zita raJehovha

 Nokuti vumambo hwuri

 Kudenga napasi.

14 Wakasimudza runyanga

 RwavaIsraeri

 Ivavo vatsvene vake

 Varipedo naye.

### Pisarema 149. C.M.

1 Muimbire rumbo rutsva

 Imbira Jehovha

 Kurumbidzwa pavungano

 Yavatsvene vake.

2 Siraeri ngafarire

 Ye musiki wake

 Ivo vana veZioni

 Iye mambo wavo.

3 Ngavarirumbidze zita

 Vachimutambira

 Vachimuimbira nziyo

 Nengoma nembira.

4 NokutiYe nofarira

 Ivo vanhu vake

 Vanyoro uchashongedza

 Nago ruponeso.

5 Vatsvene vafare kwazvo

 Nako kukudziwa

 Vachiimba vachifara

 Po panhovo dzavo.

6 Kurumbidzwa kwa Ye Mwari

 Pamiromo yavo

 Minondo yocheka kose

 Pamavoko avo

7 Kuti vagozovatsiva

 Ivo vahedheni

 Nokuzovaranga ivo

 Marudzi avanhu.

8 Vagosunga madzimambo

 Avo neketani

 Navakuru nezvisungo

 Izvo zvamatare.

9 Kuti vagovaitira

 Izvo zvakatongwa

 Naivo vatsvene vacha

 Kudzwa naizvozvo.

### Pisarema 150. C.M.

1 Rumbidza Iye Jehovha

 Nzvimbo yake tsvene

 Mumurumbidze kudenga

 Naro simba rake.

2 Mumurumbidze nokuda

 Kwezvaakaita

 Zvakafaniravo simba

 Novukuru hwake

3 Naro inzwi rehwamanda

 Mumurumbidzei

 Mitengeramwa nembira

 Mumurumbidzei

4 Nayo ngoma nekutamba

 Mumurumbidzei

 Nayo nyere norudimbwa

 Mumurumbidzei.

5 Naiwovo makandira

 Anorira kwazvo

 Anorira zvakanaka

 Mumurumbidzei

6 Zvinhu zvose zvinofema

 Ngazvimurumbidzei

 Zvirumbidze Jehovha

 Rumbidza Jehovha.